
I. 

„A  XIX.  század  uralkodó  eszméinek"  időszerűsége. 

Eötvös  Józsefet,  az  állambölcselöt  nem  ismeri  eléggé 
se  a  magyar  tudományos  világ,  se  a  művelt  olvasóközönség. 
Trefort  Ágoston,  már  elmúlt  25  éve,  az  Akadémia  1883 
január  29-iki  ülésén  panaszkodott,  hogy  »a  XTX.  század 
uralkodó  eszméit«  elfeledik,  »a  fiatal  nemzedék,  mely  e  mun- 
kából többet  tanulhatna,  mint  bármi  külföldi  munkából, 
még  nevét  is  alig  ismeri «. 

Trefort  itt  csak  azt  ismételte,  amit  Csengery  1855-ben 
állított,  »hogy  egész  politikai  könyvtárral  fölér«  (Bud.  Hirlap 
1855.  669.  szám)  s  arról  panaszkodott,  amiről  Lukács  Móric 
1860-ban  (Bud.  Szemle  XI.  k.),  hogy  »hihetöleg  tudománysze- 
rüsége  és  terjedelmessége  miatt  nem  terjedt  el  annyira,  nem 
gerjesztett  (nálunk)  oly  figyelmet,  aminőt  .  .  .  érdemelt  volna «. 

Igaz,  egyik  hivatott  bírálója,  Cherbuliez,  mindjárt  a 
második  kötet  megjelenése  után  írta  :  Nem  vonzó  olvas- 
mány, abban  az  értelemben,  melyet  e  szónak  a  közönség 
ád.  Eötvös  mit  sem  áldoz  fel  a  formáért,  szándékosan  kerülni 
látszik  a  retorika  és  az  irály  minden  fogását,  mely  okos- 
kodása menetét  élénkké,  ötletessé,  vonzóvá,  elragadóvá 
tehetné  .  .  .  Erősen  megfeszített  figyelem  kívántatik  a  téte- 
leknek hosszú  sorozatát  egy  550  oldalas  köteten  végig  kö- 
vetni .  .  -0  Laboulaye  pedig  1860-ban  »a  franciáknak  nagyon 
tudományos  formájunak«  találta.  2) 


1)  L'État  et  ses  liinites.  Magj-arul  Molnár  Antal  fordításában. 
^)  L.  Bibliotliéque  universelle  de  Genéve.  1855  Octobre.  180.  1. 

Amit  mások  is  mondottak,  Cherbuliez  ismétli,  hogy 
Eötvös  uralkodó  eszméit  Montesquieu  Esprit  des  Lois-ja 
mellé  kell  állitani,  de  hozzáteszi,  »a  TEsprit  des  loist  kapjuk, 
a  csábító  ékességektől  megfosztva,  melyek  Montesquieu  mun- 
káját  oly  népszerűvé   tették«. 

Ügy  látszik,  e  szoros,  tiszta  tudományos  formája  miatt 
hasztalan  volt  az  én  iparkodásom  is,  Eötvös  nagy  munkáját, 
főpontjaiban  kritikailag  és  (Politika.  I.  és  II.  köt.)  rend- 
szeresen földolgozva,  de  élőszóval  is  a  tanszékről  állandóan 
és  részletesen  méltatva,  szellemi  világunkba  visszahozni. 
Ezért  más  módhoz  fordulok,  hogy  e  nagy  gondolkodónk 
iránt  az  érdeket  fölkeltsem  s  ezáltal  az  intenzivebb  tudomá- 
nyos buvárlatra  is  —  Eötvös  gondolatvilágából  kiindulóan  — 
lökést  adjak.  A  megfeszített  gondolkodás  szükségessége, 
az  út  nehézsége  végül  is  nem  lehet  akadály,  hogy  egy  bányába 
leszálljunk,  mely  tele  van  kincsekkel. 

Nagy  nemzeti  fölbuzdulásunk,  vagy  tán  nemzetieske- 
désünk  mellett  a  tudományt  illetőleg  nagyon  nemzetköziek 
vagyunk.  Külföldi  bélyeget  kívánunk  szellemi  termékeinkre, 
hogy  irántuk  érdeklődjünk.  Megtörtént,  hogy  magyar  munka 
itthon  észrevétlenül  tűnt  le  irodalmi  piacunkról,  csak  midőn 
ugyanaz  német  fordításban  visszakerült,   keltett   figyelmet. 

Ennélfogva  Eötvös  munkájának  külföldi  hatásaihoz  kívá- 
nok adalékokat  nyújtani.  E  hatások  jellemzése  fölkelti  tán 
az  érdeklődést  Eötvös  állambölcselete  iránt,  adalékaim  héza- 
gossága pedig  kiegészítésekre   fog  sarkalni. 

Idők  és  körülményektől  független  hódolatomon  kívül 
Eötvös  szelleme  iránt,  a  vele  való  foglalkozásnak  tudományt 
tápláló  erejébe  vetett  meggyőződésemen  kívül,  a  jelennek  is 
van  része  abban,  hogy  adalékaimmal  éppen  most  lépek  elő. 

Rég  foglalkozom  Eötvös  külföldi  érintkezéseinek,  a  kül- 
földre gyakorolt  hatásának  megfigyelésével  s  vizsgálatával. 
Egyéb  elfoglaltatásom  is  akadályozott  tanulmányaim  ren- 
dezésében. De  soha  nem  is  találtam  azok  közzétételét  oly 
időszerűnek,  mint  ma.  Egyrészt  azon  oknál  fogva,  mert  a 
mai  társadalmi  rend  híveinél  is  igen  erős  a  liajlandóság  a 
politikai  jogok  teljes  egyenlősítését  keresztülvinni,  továbbá 


az  állam  hatalmát  oly  terekre  kiterjeszteni,  melyek  az  egyéni 
én  szabad  társadalmi  tevékenység  körébe  esnek.  Másrészt, 
mert  a  mai  társadalmi  rendnek  akár  erőszakos  megbontására, 
akár  békés,  de  gyökeres  átalakítására  irányuló  törekvések 
is  céljukat  csak  a  politikai  jogok  egyenlősítése,  az  állam- 
hatalomnak kiterjesztése,  mindenre  kiterjesztése,  állam  és 
társadalom  egybeolvasztása  által  érhetik  el  és  így  a  mai 
társadalmi  rend  hívei  is  önkéntelenül,  akaratuk  ellen  a 
szocialisták   utait   egyengetik. 

Kivel  lehetne  ily  helyzetben  időszerűbb  foglalkozni, 
mint  Eötvössel,  aki  valódi  látnók  volt  mind  e  tekintetben. 

Élete  legnagyobb  alkotásának,  a  XIX.  század  uralkodó 
eszméinek  főtételét,  annak  leglelkét  miben  foglalhatni  össze  ? 

Abban,  hogy  az  emberiség  az  új  korban  azáltal  jutott 
Európában  mindenütt  válság  elé,  mert  a  szabadságot  nem 
az  egyéni  szabadságban,  hanem  a  politikai  szabadságban 
kereste,  mely  utóbbi  az  állami  hatalomban  való  részesedést 
jelent,  továbbá  mert  az  egyenlőséget  a  szabadságnak  mind 
e  két  neménél  nagyobbra  becsülte.  Az  egyenlőséget  az  állami 
hatalomban  az  általános  szavazat  útján  megvalósítva,  a 
nemzetek  meg  nem  állapodhatnak,  míg  e  politikai  egyenlő- 
séget a  társadalmi  egyenlőség  is  nem  követi,  mert  az  embere- 
ket csupán  politikai  egyenlőségük  ki  nem  elégítheti,  ha  azzal 
társadalmi  állásuk  egyenlősége  nem  párosul.  Ennek  a  tár- 
sadalmi egyenlőségnek  bekövetkezése  azonban  mindaddig 
lehetetlen,  amíg  az  egyéni,  különböző  birtok  és  tulajdon 
intézménye  fennáll,  mert  az  egyéni  tulajdon  hatalmat,  füg- 
getlenséget ad,  más  egyén,  de  még  az  összesség,  az  állammal 
szemben  is.  Az  egyéni  tulajdonnak  megszüntetése  pedig  semmi 
akadályba  nem  ütközik,  mihelyt  a  kisjövedelműek  és  a  bir- 
toktalanok  jutnak  az  általános  szavazat  útján  többségbe. 
Mert  a  demokrácia  az  egyéni  szabadságot  kicsinyelve  s  az 
egyenlőséget  mindenek  fölé  helyezve,  állami  hatalmának  ép 
oly  kevéssé  ismeri  el  korlátait,  mint  a  legkorlátlanabb  egyedúr. 

Amint  a  demokrácia  ily  korlátlan  hatalmat  vesz  igénybe 
s  a  társadalmat  teszi  kollektív  tulajdonossá,  természetszerű- 
leg  bekövetkezik   az    összesség    hatalmának  átszállása  egy 

emberre,  mert  ez  a  teljes  egyenlőséggel  is  inkább  megegyezik, 
mintha  a  nép  több  képviselőre  ruházná  hatalmát,  egy  kivétel 
tétetvén  akkor  csak  az   általános  egyenlőség  alól. 

Sokan  lehetetlennek  tartják  —  ez  Eötvös  okoskodásá- 
nak vége  —  a  társadalomnak  kommunisztikus,  kollekti- 
visztikus  átalakítását.  Tévednek  ;  a  szocialisták  elveit  alapul 
lehetne  venni  egy  új  társadalmi  szerkezet  alakításánál  ;  ily 
szerkezetek  léteztek  is,  pl.  Peruban,  mert  ez  elvek  :  a  közös- 
ség és  egyenlőség  nem  összeférhetlenek  a  társadalmi  léttel, 
főleg  ha  bizonyos  fokig,  megfelelő  módon  alkalmaztatnának. 

Nem  a  szocialisztikus  eszmék  kivitele  lehetetlen,  de 
igen  azoknak  az  államhatalom  mindenhatósága  nélküli 
kivitele. 

Félszázad  elmúlt,  midőn  Eötvös  a  XIX.  századnak 
ránk  szállott,  megoldást  követelő  főproblémáját  ily  világos- 
sággal felállította.  Éleslátásának  fényes  bizonysága  a  helyzet, 
amelyben  a  mai  francia  demokrácia  vergődik.  Amit  Eötvös 
1851-ben  állított,  előrelátott,  hogy  az  elvek  terén  Európá- 
ban tulaj  donkép  csak  két  politikai  felekezet  fontos  :  a  jelen 
társadalmi  rend  hívei  s  a  szocialisták,  akiket  az  egyéni 
tulajdon  intézménye  állít  egymással  föltétlen  kirívó  ellen- 
tétbe, akik  azonban  az  államhatalom  mindenhatósága,  az 
egyéni  szabadság  megvetése,  az  egyenlőség  imádása  tekin- 
tetében teljesen  egy  nézeten  vannak,  Eötvösnek  e  látománya 
megtestesülve,  teljes  plaszticitással  áll  előttünk  az  uralmon 
levő  francia  radikálisok  s  a  velők  —  az  egyéni  tulajdont 
kivéve  —  koalícióban  levő  szocialisták  blokjában. 

A  radikálisok  abszolutista  kormányzását  hűségesen  támo- 
gatják a  szocialisták,  így  remélve  az  egyéni  tulajdon  meg- 
szüntetésének útját  egyengetni,  míg  a  radikálisok  folytonos 
védelmi  harcra  kényszerítvék  az  egyéni  tulajdon  érdekében, 
melynek  hívei  különösen  a  törpe  parasztbirtok  körében  alkot- 
ják  választóik   zömét. 

Az  Eötvös  jelezte  főellentétek  bonyolult  közéletünkben 
nem  ily  szembetűnők,  ennek  előterében  szövetségi  viszonyunk 
Ausztriával,  a  horvátok  s  a  többi  nemzetiségek  föderalisz- 
tikus  törekvései  állanak  s  homályba  borítják  a  világot  moz- 


gató  föproblémát,  az  egyéni  szabadság  s  a  szocialista  közös- 
ség élet-halálliarcát  ;  de  épen  ezért  kétszeresen  üdvös  vissza- 
térni Eötvöshöz,  aki  oly  fényes  világot  derített  arra  s  a 
jelen  szerény  irodalomtörténeti  tarlózások  jogosultságát  is 
abban  véltük  rejleni,  hogy  e  visszatéréshez  talán  kedvet 
ébresztenek. 


II. 

Báró    Eötvös   József   levélváltása   külföldiekkel  az 
„Uralkodó  Eszmék"  fölött. 

»A  XIX.  század  uralkodó  eszméi«-nek  első  kötete,  mely 
1850  végén  nagyrészt  ki  volt  nyomva,  1851  július  1-én  jelent 
meg  magyarul  s  körülbelül  ugyanakkor  németül,  i)  Megjele- 
nési idejének  nagy  fontossága  van.  Cherbuliez'-)  hangsúlyozza, 
»ne  feledjük,  hogy  Eötvös  1851  augusztus  elseje  előtt,  oly 
időben  írt,  midőn  a  végrehajtó  hatalommal  (t.  i.  Francia- 
országban) erős  törvényhozó  test  állott  szemben,  melynek 
többségében  semmi  hajlandóság  nem  volt  küldőinek  alkot- 
mányos jogait  olcsón  árúba  bocsátani. «  Igen,  az  1848  dec. 
10-én  megválasztott  köztársasági  elnököt,  Napóleon  Lajost 
két  éven  át  sakkban  tartotta  e  törvényhozás.  Az  alkotmányt 
módosítani  kellett  volna,  mert  azzal,  melyet  az  1848-iki  for- 
radalom hevenyészett,  Franciaország  meg  nem  élhetett.  1851 
július  közepén  kezdődött  a  vita  az  alkotmány  módosítása 
fölött,  a  kétharmad  többség  azonban  hiányozván  annak 
elhatározásához,  a  feszült  helyzetnek,  az  anarchiától  való 
félelemnek  szükségszerűen  a  dec.  2-iki  államcsínyhez  kellett 
vezetnie.  Ezt  azonban  1851  közepe  előtt  vajmi  nehéz  volt 
előrelátni,   Eötvös  előrelátta. 

»Korunk  két  nagy  pártja  —  így  összegezi  Cherbuliez 
Eötvös  jóslatát  —  azonegy  célra  törekszenek  a  politikában. 


1)  L.  Ferenczi  Zoltán,  B.  Eötvös  József.   178.  1. 

2)  Bibi.  universelle  de  Genéve.   1853.  février.   189.  1. 

mert  ez  a  közvetlen  céljuk  előfeltétele  annak  a  távolabbinak, 
melyet  el  akarnak  érni.  Mindkettőnek  abszolút  kormányra 
van  szüksége,  az  egyiknek  avégből,  hogy  lerontsa,  a  másik- 
nak avégből,  hogy  fenntartsa  az  egyéni  tulajdonra  alapított 
társadalmi  szerkezetet  ;  a  hatalmat  mindegyikök  egy  emberre 
fogja  hát  ruházni,  abban  az  alapos  meggyőződésben,  hogy 
minden  erélyes  és  kitartó  működéshez  egység,  összpontosí- 
tás kívántatik. « 

Eötvös  e  jóslatát,  e  következtetését  az  I.  kötet  XI.  feje- 
zetében, főleg  a  Fönnálló  rend  védői  cím  alatt  (318 — 359.  1. 
Összes  művek.)  találjuk. 

»Az  ellene  vethető  két  látszólagos  kifogást  az  előrelátásnak 
oly  hihetetlen  biztosságával  cáfolja  meg  Eötvös,  így  szól  végül 
Cherbuliez,!)  hogy  ha  kötetét  magunk  nem  kaptuk  volna  meg 
megjelenése  időpontjában,  a  kiadó  csalárdságára  gyanakod- 
nánk. « 

Ugyanezt  az  ítéletet  mondja  magánlevelében  Eötvös 
jóslatáról  Montalembert,  a  nagy  francia  szónok  és  író,  Aka- 
démiánk egykori  kültagja. 

Eötvös  ugyanis  munkája  első  kötetét  kora  több  neve- 
zetes emberének  megküldte,  akik  arról  köszönő  leveleikben 2) 
fejezték  ki  benyomásaikat.  Ezek  közt  volt  Montalembert. 
Eötvös  fordul  először  1853  január  15-iki  levelével  3)  hozzá 
s  küldi  meg  annak  kapcsán  munkáját. 

»ön  próféta  volt,  írja  Montalembert  müvének  nem  egy 
helyén  és  jövendölései  hazám  szabadsága  és  méltósága 
kárára  rettenetesen  beteljesedtek. « 

E  két  nevezetes  külföldi  írónak,  különösen  Cherbuliez- 
nek  oly  körülményesen  megokolt,  nyomatékos  ítéletét,  magán- 


1)  Id.   folyóirat    1853.   février.    189.   1. 

2)  E  levelek  felhasználhatásáért  b.  Eötvös  Lórántnak  tar- 
tozom köszönettel. 

^)  Kont  állítását  (Budapesti  Szemle,  1907.  Eötvös  és  Mon- 
talembert. Febr.  szám.  202.  1.),  hogy  a  levelezést  Montalembert 
kezdte,  midőn  Eötvös  művét  olvasta,  maga  Montalembertnek  1853 
március  24-iki  levele,  melyet  Kont  kivonatol,  cáfolja  meg.  Utóbbi 
levél  válasz  Eötvös  fenti  levelére  s  köszönet  a  küldött  munkáért. 

levélben  számos  más  külföldi  vélemény  előzte  meg  s  róluk 
elsőben  csakis  Eötvös  munkájának  megjelenési  ideje  s  a  vele 
kapcsolatos  fontos  következmény  miatt  szóltunk. 

Eötvös  a  priori  okoskodásának  ereje  Franciaország  jövő- 
jére nézve  ugyanis  azon  fordul  meg,  csakugyan  1851  közepe 
előtt  irta-e  fent  idézett  nevezetes   jövendölését  ? 

Az  egész  mü  alapelveiben  ugyan  annyira  bennrejlik  ez, 
hogy  az  időrendi  bizonyíték  szinte  fölösleges,  mégis  ha  az 
1851-iki  júliusi  francia  események  után  íródik,  a  francia 
államcsíny  Eötvös  tételére  nézve  csak  induktív,  egyes  eset 
számba  menne,  ez  események  előtt  megjósolva,  levezetve 
geometriai  szükségképiség  magaslatára  emelkedik. 

Kiadatlan  magánlevelek  ítéleteinek  nincs  ugyan  oly 
irodalomtörténeti  értéke,  bármily  értékesek  legyenek  egyéb 
tekintetben,  mint  a  nyomtatásban  megjelent  bírálatoknak, 
vagy  épen  annak  a  hódításnak,  mely  egy  munka  kiderí- 
tette tények,  bebizonyított  tételeknek  a  tudomány  többi 
művelői  általi  elfogadásában  nyilatkozik.  Nem  hisszük  mégis, 
hogy  irodalomtörténeti  dolgozatunk  végcélja  —  Eötvösnek 
mentül  teljesb  megismerése  —  ellen  vétenénk,  ha  mindenek- 
előtt a  XIX.  század  uralkodó  eszméinek  ily  magánlevelekben 
foglalt  méltatására  pár  sorban  kitérünk. 

A  múlt  század  50-es  éveinek  elején  Európaszerte  a 
keserű  csalódás  érzete  fogta  el  azok  lelkét,  akik  a  nemzetek 
alkotmányos  életrendjének,  társadalmi  szerkezetének  új, 
szabadabb,  igazságosabb  átalakításáért  szóval  és  tettel,  közü- 
lük nem  egy  fejük  vagy  legalább  is  megélhetésük  kockáz- 
tatásával  harcoltak. 

A  XIX.  század  uralkodó  eszméinek  kiindulópontja  e 
dezilluzió,  mely  a  nagy  mű  végén,  a  második  kötetben  egy 
biztos,  szebb  jövő  iránti  meggyőződésnek  ad  helyet. 

»A  keresztyén  polgárosodásnak  eszerint  nem  hanyatlása, 
hanem  teljesedése  előtt  állunk.  Minél  nagyobbaknak  tetsze- 
nek előttünk  a  veszélyek,  melyek  polgárosodásunk  büszke 
hajója  körül  tornyosulnak  e  pillanatban  ;  minél  iszonyúbban 
fenyegetnek  a  hullámok :  annál  bizonyosabbak  vagyunk 
benne,   hogy  a   parthoz   közeledünk. « 

Eötvös  művének  nem  e  —  majdnem  —  végszavai,  hanem 
csak  a  kiindulása,  a  zavar,  a  kétely  érzete  tör  elő  Hammer- 
Purgstallnál,  ^)  az  ismert  orientalistánál.  A  nemrég  alakult 
bécsi  tudományos  akadémia  időrendileg  első  elnöke  az  új 
és  nyomatékos  gondolatokkal  teljes  munkát  megköszönve, 
mely  világosan  kifejezte,  amit  ö  homályosan  sejtett,  a  pre- 
historikus archeológia  francia  megalapítójának,  Boucher  de 
Perthes-nek  egy  enciklopédikus  munkájából  (Hommes  et 
choses)  idézi  a  Szabadság,  Egyenlőség  és  Testvériségről  a 
francia  gúnyszót  :  Három  szó,  három  hazugság  !  melynek 
Brassai  nálunk  egy  más,  alliteráló  változatát  emlegette  : 
Deux  songes  entre  un  mensonge.  A  levél,  könnyed  formája 
mellett  is  tanúskodik  írója  éleslátásáról  és  hízelgő  ítéletét 
az  avatott  szakismerő  tudománya  s  nem  az  udvariasság  su- 
gallja. 

A  német  kriminalista,  Mittermaier,  Eötvösnek  még  az 
1843-iki  büntető  törvényjavaslat  idejéből  ismerőse,  a  vigasz- 
talan jelen,  az  uralkodó  gyávaság,  képmutatás  miatti  szomor- 
kodása  mellett  is  nem  tar  ej  a  a  szabadság  és  egyenlőség 
elveit  oly  ellentéteseknek,  mint  Eötvös.  2)  Amit  azonban 
kiegyenlítésök  lehetőségéről  mond,  névszerint  hogy  fejlő- 
dési fokokat  kell  elismerni,  hogy  a  formákra  nem  kell 
súlyt  fektetni,  Mittermaiert  mélyebb  állambölcselőnek  nem 
mutatják. 

A  német  történetírás  nesztora,  Raumer,  és  az  »Über 
die  geschichtliche  Entwicklung  von  Recht  Staat  und  Poli- 
tik.  1826«  3)  szerzője  is  a  lehangoló  hatásról  szól,  melyet 
Eötvösnek  Raumertől  nagy  elismeréssel  fogadott  s  teljesen 
jogosult  kritikája  kelt.  Mégis  a  második  kötet  megjelené- 
séig hangsúlyoznia  kell,  hogy  az  uralkodó  eszmék  jót  is  idéz- 
tek elő,  hogy  az  állam  föltétlen  hatalma  s  az  egyéni  önállóság 
nem  zárják  ki  egymást.  A  számszerű  többség  kétségtelenül 
zsarnokságra  hajlik,  de  a  túlságosan  kiváltságolt  kisebbség 


1)   1851   szept.    14-iki  levele. 
-')    1851    november   6-iki   levele. 
■>)   1851   okt.   24-iki  levele. 

nem   kevésbé.   Az   államot   a   korlátlan   adóztatási  jog  nem 
tette  gazdaggá,  de   mire   vezet  a  korlátlan  magántulajdon  ? 

Mindezen  nézetkülönbségek  s  eltérések  mellett  is  alap- 
jában véve  meleg  rokonszenvét  fejezi  ki  Eötvös  müve  iránt, 
csak  Lamartine  méltatásában  nem  bírna  osztozni.  Eötvös 
ugyanis  az  1.  kötet  X.  fejezetében  előre  bocsátva,  »hogy 
Lamartine  neve  volt  az,  mely  Franciaországban  s  egész 
Európában  hónapokig  a  köztársaság  jelszavaként  tekinte- 
tett«,  nyomatékosan  hangsúlyozza  :  »A  nagy  eseménynek 
az  első  lendületet  nem  ö  adta,  ö  lelkiismeretesebb  és  eszé- 
lyesebb  volt,  hogysem  ily  felelősséget  magára  vállaljon.« 
Lamartine  egyszerűen  »kép viselője  volt  azon  sokakkal  közös 
meggyőződésnek,  hogy  Franciaországnak  több  mint  félszáza- 
dos bajai  csak  úgy  szüntethetők  meg,  ha  .  .  .  végre  köztársa- 
sággá  alakíttatik.« 

Lamartine  szerepéről  és  felelősségéről  egészen  más  a 
véleménye,  mint  Eötvösnek  s  Raumerrel  e  tekintetben  tel- 
jesen megegyezik  Montalembert,  aki  imént  említett  leve- 
lében megütközik  Eötvös  felfogásán,  mellyel  Lamartine-t 
lelkiismeretesebbnek  és  eszélyesebbnek  tartja,  hogysem  a 
februári  forradalom  támasztója  lehetett  volna.  »>Francia- 
ország  és  Európa  mai  helyzetéért,  így  ír  Montalembert,  higyje 
el  nekem,  báró  úr,  a  februári  katasztrófa  szerzőit  kell  fele- 
lősekké tennünk.  A  lelkiismeretnek  és  józan  okosságnak 
egyaránt  híjával  volt  az  az  ember,  aki  a  Girondisták 
történetét  i)  írta  és  az  1847-iki  reform-banketteket  kezde- 
ményezte.« 

Eötvös  tévedése  Lamartine-re  nézve  nyilvánvaló  ;  talán  a 
költő  rokonszenve  a  költő  iránt  tévesztette  meg  éleslátását. 
E  tévedésnek  nincs  semmi  jelentősége  Eötvös  munkájának 
elvi  igazságára,  mégsem  tartjuk  fölöslegesnek,  ama  nagy 
érdek  szempontjából,  mely  a  történelmi  események  általános 
okai  mellett,  a  személyek  magatartásában  jelentkező  külö- 
nös,  alkalmi   okokhoz   fűződik,    Lamartine   ténvkedésére   és 


1)  A  nagy  forradalmat  minden  tárgy ilasrossáű:    nélkül  dicsőít ó 
munka    1847-ben  jelent    meg. 

egyéniségére  nézve  Raumer  és  Montalembert-é  mellé  annak 
a  férfiúnak  ítéletét  ideiktatni,  aki  Lamartine  szerepét  mint 
a  48-iki  francia  események  jelentékeny  részese,  külügy- 
minisztere s  mint  a  legkifogástalanabb  jellemű,  kényes  lelki- 
ismeretű,  lovagias  férfiú,   a  legalkalmasabb  volt  megítélni. 

Nagybecsű  emlékirataiban  a  48-iki  eseményekről,  (Souve- 
nirs  de  Alexis  de  Tocqueville)  melyek  halála  után  csak  35  év 
múlva,  1893-ban  tétettek  közzé,  Tocqueville  a  második  rész 
hatodik  fejezetében  vázolja  (162 — 173.  1.)  Lamartine  szerepét 
s  egyéniségét  imígy  jellemzi :  »Nem  tudom,  találkoztam-e  ab- 
ban az  egoista  ambícióktól  mozgatott  világban  a  közjó  érze- 
tétől üresebb  lélekkel  ?  Egy  csomó  embert  láttam  az  országot 
a  maga  emelkedése  érdekében  zavarni,  ilyen  volt  az  általános 
elfajulás  (c 'était  la  perversité  courante),  de  úgy  hiszem, 
ő  az  egyedüli,  aki,  nekem  úgy  látszott,  mindig  kész  a  világot 
a  maga  szórakozása  végett  fölforgatni.  Kevésbé  őszinte  lel- 
kületet s  amelyben  az  igazság  iránt  teljesb  megvetés  lett 
volna,  soha  nem  láttam.  Mikor  azt  mondom,  megvetette  az 
igazságot,  tévedek,  arra  se  becsülte,  hogy  vele  valamikép 
foglalkozzék. « 

Raumer  levele  a  Lamartine  megítélésén  kívül  más  által 
is  figyelemreméltó  vagy  tán  inkább  mulatságos  ? 

Raumer  e  levelében  Eötvös  iránti  nagyrabecsülésének 
különös  jelét  is  akarja  adni.  Über  die  geschichtliche  Ent- 
wicklung  von  Recht,  Staat  und  Politik  című  1826-ban  meg- 
jelent munkájából  a  kiadója  második  kiadást  akar  rendezni  ; 
biztatja  Eötvöst,  vállalja  el  annak  gondozását.  Ez  ajánlatá- 
ból láthatja,  úgymond,  Eötvös,  mily  nagyra  tartja  ö  a 
XIX.  század  uralkodó  eszméit.  A  Hohenstaufok  nagynevű 
történetírója  ez  ajánlatával  —  mely  különben  a  köztük  fenn- 
állott régebbi  bizalmas  összeköttetés  nélkül  egyenesen  nevet- 
séges —  az  öntúlbecsülésnek  örök,  emberi  hibájához  igen 
csattanós  példát  szolgáltatott.  Nevezett  munkája  csakugyan 
megérte  a  második,  sőt  1861-ben  a  harmadik  kiadást  is,  de 
a  XIX.  század  uralkodó  eszméinek  írója  inkább  sértésnek, 
mint  kitüntetésnek  vehette  a  kérdésben  levőnél  jelentéke- 
nyebb mű  új  kiadásánál  is  oly  segédi  feladattal  való  meg- 

kínálást.  Eötvös  nem  vette  rossz  néven  a  Raumertől  jött, 
önhitt  megtiszteltetést,  mert  Raumer  újabb  levelében  i) 
lépéseiről  tudósítja  a  német  kiadóknál  egy  Eötvös  tervezte, 
Analecta  című,  nem  tudjuk  miféle  nagy  munka  kiadása 
érdekében. 

Az  Uralkodó  eszmék  megjelenése  után  mindjárt  Eötvös- 
höz érkezett  levelek  között  időrendileg  első,  de  tartalmi- 
lag is  a  legjelentékenyebb  Radovitz  Józsefnek  1851  szept. 
12-én  kelt  levele. 

E  férfin  körül,  tüneményes  pályája  következtében, 
Németországban  bizonyos  mondakör  keletkezett.  Nem  csoda, 
ha  ennek  kapcsán  voltak  egyesek  idehaza  is,  akik  azt  a  kép- 
telenséget komolyan  állították,  hogy  Eötvös  vezérgondo- 
latait Radowitz  munkái  ébresztették.  Bánfay  Simon,  a  Pesti 
Napló  szerkesztője  1851-ben,  később  pécsi  közjegyző,  maga- 
sabb jogi  műveltségű,  kifogástalan  jellemű  férfiú,  a  60-as 
években  emlegette  előttem  többször  e  hírlelést.  Legyen  azért 
szabad  Radovitzra  s  működésére  bővebben  kiterjeszkednem. 

Radovitz  magyar  —  a  Pallas  Lexikon  szerint  állítólag 
Radóczy  nevű  —  köznemes  család  ivadéka  volt.  Öregatyja 
a  XVIII.  század  közepén  szakadt  Németországba  ;  unokája, 
József,  a  Napóleon  alkotta  vesztfáli  királyságban  született, 
részben  Párizsban  nevelődött  s  a  katonai  pályán  nagy 
sikerrel  haladva,  erős  katholikus  iránya  dacára,  a  későbbi 
porosz  király,  IV.  Frigyes  Vilmos  benső  barátja  s  eg}^  Voss 
grófnőveli  házassága  által  a  porosz  udvari  arisztokrácia 
ünnepelt  tagja  lett. 

Radovitz,  az  egyszersmind  sokoldalú  író, 2)  pályája 
elején  annak  a  politikai  irán3mak  volt  a  híve,  mely  az  abszolút 
monarchia  helyett  a  rendi  jogok  által  korlátolt  monarchiát, 
az  állam  központosítása  helyett  a  tartományok,  a  testületek, 
az  egyházak  autonómiáját,  a  francia  forradalomnak  a  törté- 
neti jogot  tagadó  iránya,  mindent  egyfor másító  egyenlő- 
sítése,   racionalizmusa     helyett   a    történeti   jog    tiszteletét* 


1)  1853  ápr.  4. 

2)  L.   Gesammelte  Schriften.   5  köt.    1853. 

a  toriuészetes  különbségek  megőrzését,  az  ösztönszerűnek, 
a  vallíisnak  ápolását  kívánta.  S  amily  hévével  küzdött  a  forra- 
dalom ellen,  époly  serény  volt  annak  bizonyításában,  hogy  a 
jogegx'onlóségböl  kiinduló,  centralizált,  alkotmányos  mon- 
archiák, különösen  a  parlamentáris  kormányzatnak  nem 
eg\'ebek.  mint  leplezett  forradalmak.  A  nemzetek  bajait 
a  francia  forradalom  elvei  okozták,  melyeket  ezek  meg- 
fontolás nélkül  tettek  magukévá.  Csak  a  visszatérés  a 
nagA'  forradalom  előtti  időkre  gyógvítliatia  a  nemzetek 
sebeit. 

A  »politikai  romantikusok*  ez  eszméihez  azonban  Rado- 
vitz  a  nemzeti  eszmét  is  hozzákapcsolta  i)  s  azokat  1846-ban 
névtelenül  közzétett  sok  kiadást  ért  müvében  :  »Gespráclu^ 
aus  der  (rí^genwart  ülx^r  Staat  und  Kirche«  hirdette.  Ezek 
alapján  akarta  IV.  Frigyes  \'ilmos  Poroszország  reformját 
1847-l>en  megkezdeni.  E  törekvéseket  túlszárnyalták  az 
184S-iki  események  s  Radovitz  kivált  a  király  környezeté- 
ből s  a  közszolgálatból,  nehogy  a  király  modern,  alkotmányos 
szándékait  kétségWvonják.  egyln^n  maga  is  elfogadta  az 
eg\^szerű  alkotmányos  monarchiát,  annak  alapjára  helyez- 
kedett Frankfurtban,  mint  a  joblx^ldal  vezére.  A  német 
nemzeti  eg\^ség  létesítése  viszi  vissza  újra  a  kormán\'zat 
kÖR^H^  1849-ben.  Midón  azonban  királya  Ausztria  elótt 
meghátrálni  kész.  eltávozik  külügyminiszteri  állásából 
1850  november  2-án,  ManteutTelnek  engedi  át  az  olmüci  meg- 
alázkodást  s  közzéteszi  185 l-ben  v>Neue  Gesprachc  aus  der 
0<*genwart  üWr  Staat  und  Kirche«-t."-') 

E  mü  és  Eötvös  v>Uralkodó  eszméi*  majd  eg\'  idólHMi 
jelentek  meg  s  bár  Radovitznak  alapiránya  utóbbi  munká- 
jában az  elsőhöz  képest  jelentékeny  simulást  mutat  az  új 
kor  szükségeihez,  még  eblx^n  is  a  legnagyobb  elvi  ellentétek 
mutatkoznak  Radovitz  és  EötvcSs  között.  C^ak  a  teljes  értet- 
lenség lM>szélhet  hát  arról,  hog\'  Eötvc^s  vezéreszméit  Rado- 


')  Moinooke.    Woltbürgorthum    und    Xationalstöat.     lí>OS. 
^)  L.    Blimtííohli,    St«rtt.s\vörtorbuchjál>í\n    Krtltonborn    cikkét, 
továbbá  Hhints;obli.  t^osrh.  d.  alli;oinoii\on  Staatsrtvlitos.  503 — 596.  1. 

vitz  munkái  ébresztették.  A  nálunk  fölmerült  e  képtelen- 
ségen azonban  kevésbé  fogunk  csodálkozni,  ha  halljuk, 
hog^'  az  *Uralkodó  eszméket*  némelyek  Németországban 
is  szerző  konzervatív  irán\'zata  megnyilatkozásának  akarták 
tekinteni,  mely  Eötvös  múltjával  nem  egészen  egyezik. 
Schmidt  Julián  Grenzbotenje  (1854.  3.  füz.  421.  1.)  kél  e  rész- 
ben védelmére.  ♦Eötvöst  semmi  tekintetben  nem  szabad 
ahhoz  a  párthoz  számítani,  mely  magát  konzervatívnak 
nevezi  ...  A  reakció,  mely  a  kön\*vben  kétségtelenül 
nyilatkozik,  nem  valamely  párt.  hanem  a  politikai  ideálizmus 
ellen  általában  irán\-ul.  Az  eszméket,  melyek  élete  nagy 
részében  ót  is  mozgatták,  de  amelyekben  a  közvetlen  tapasz- 
talás által  csalódott,  éleselméjú  dialektikának  vetette  alája 
s  arra  az  eredményre  jutott,  hog\-  egymásnak  ellentmondanak 
s  ha  nekik  a  szenvedélyek  kezében  szabad  folyást  engedünk. 
az  egész  civilizáció  fölbomlására  vezetnek.* 

Eötvös  és  Radovitz  munkáihoz  visszatérve,  utóbbinak 
kérdéses  munkája  késóbb  is  jelent  meg,  mint  Eötvösé,  hisz 
ez  1S50  végén  majd  teljesen  ki  volt  nyomva,  amannak  elő- 
szava 1851.  március  28-iki  keletű.  Az  1846-iki  pedig  bár 
szintén  a  francia  forradalom  s  az  állami  mindenhatóság, 
túlhajtott  központosítás  eszméi  ellen  küzd.  müit  Eötvös, 
bár  utóbbi  is  civüizációnk  keresztény  alapját  oly  nagyra 
tartja,  ha  nem  is  teszi  a  vallást  az  állam  alapjává,  mint 
Radovitz.  műveik  között  csak  némely  kritikai  eredmények- 
ben, de  sem  az  elvi  alapokban,  sem  a  módszerben,  sem  a  vég- 
célban nem  lehet  rokonságot  találni. 

Igen  élesen  hangsúlyozza  ezt  Radovitznak  Eötvöshöz 
intézett,  elismeréssel  teljes,  de  bizonyos  elókeló  tartózko- 
■^  dással  írt  levele.  Alapnézetei  ben  osztozik  s  a  mód.  amint 
Eötvös  az  állam  természetét,  a  napi  és  párt  véleményektől 
függetlenül,  kutatja.  Eötvösnek  jelleme  és  belátása  iránt 
eg\-formán  tiszteletet  kelt.  A  második  kötetet  meg  kell  várni, 
de  annyit  már  is  megjegyezhet,  hogy  az  államtudományokat 
a  tiszta  tapasztalati  tudományokkal  egj'  sorba  állítani  nem 
látszik  teljesen  kielégítőnek  (er?chöpfend).  Az  államtudo- 
mányban a  lényeg  és  forma  között  különbség  teendő.  Az  elsőt 

Coa^ha  Gytfiö:  B.  Eötvös  J.  kritika.  - 

változatlanul  tartalmazzák  az  isteni  törvények  a  kinyilat- 
koztatásban és  az  egyes  ember  lelkiismeretében.  Az  igazságos- 
ság és  szeretet  törvényei  az  államra  is  érvényesek  ;  az  az  állam ^ 
mely  ezeket  megtartja,  szabad.  Másként  áll  a  dolog  a  formára 
nézve,  melyben  e  követelmények  megvalósulnak,  e  forma 
változó.  Ezen  alapeltérés  választja  el  Eötvöstől,  különösen 
eltér  azonban  tőle  a  nemzetiség  fogalmának  korunkra  és 
ebben  Németországra  való  alkalmazását  illetőleg.  A  levél 
köszönettel  végződik  Eötvös  közeledéséért,  mely  őt,  Rado- 
vitzot,  a  jelenkor  legtiszteletreméltóbb  politikai  gondolko- 
dójával  hozta   össze. 

A  német  egység  oly  jelentékeny  harcosának,  aminő 
Radovitz  volt,  levelében  kifejezett  e  nézetei  rövidlet  ben 
adják  egy  idő  ben  megjelent  művének,  »Neue  Gespráche  aus 
der  Gegenwart«,  legfőbb  tételeit,  melyeket  ideiktatok. 

»Igazságosság  és  rend  teszik  az  igazi  állam  lényegét 
és  ez  kiformálja  magát. «  (Neue  Gespr.  2.  Th.  192. 1.)  »A  forma, 
legyen  az  a  régi  rendi  vagy  az  alkotmányos  monarchia,  vagy  a 
korlátlan  despotizmus  formája,  nem  nyújt  biztosítékot 
se  igazságosság  és  rend,  se  külvédelem  és  belbiztonság  iránt. <( 
(U.  o.  194.  1.)  Radovitz  felfogásának  ellentétessége  Eötvösé- 
vel legjobban  a  nemzetinek  meghatározásában  jelentkezik 
és  itt  Radovitz  fölényét  kétségtelennek  tartjuk.  »A  nemzeti- 
ségi elv,  ha  elválasztatik  egyéb  politikai  feltételektől,  a 
szerződések  szentségétől,  a  katonai  és  kereskedelmi  érdekek- 
től, a  történelmi  fejlődés  egész  menetétől,  elégtelen  s  nagyon 
ártalmas  lehet.  Ellenben  ezekkel  az  eleven  végtagjaival  össze- 
kötve az  állami  élet  lelke  és  Európa  jelen  korának  épen  az 
a  szignaturája,  hogy  a  nemzeti,  mint  magasabb,  mert  szelle- 
mibb fokozat  emelkedett  az  állami  élet  többi  feltételei  fölé.« 
(U.   o.    207.   1.) 

»Aki  a  nemzetit  az  ember  legfőbb  törvényévé  teszi,  az 
megreked  a  pantheizmusban,  az  élet  földi  megjelenésének 
istenítésében.  Nekem  azonban  a  földi  élet  csak  átmeneti 
állapot.  De  a  földi  életnek  vannak  tényei,  melyeket  lelkiisme- 
retesen vizsgálunk  és  figyelembe  vennünk  kell.  E  tények  közt 
pedig    szememben    az    emberi    nemnek    származás,    nyelv, 


Ki 

erkölcs,  történelem  által  elkülönült  ága,  a  nemzet  a  legfr'jbb.<í 
(U.  o.   209.  1.) 

A  szavát  fontolva  válogató  egykori  porosz  miniszter,  a 
párbeszédi  formában  is  mélyreható  állambölcseleti  gondol- 
kodó Radovitznak  fenntartásokkal  nyújtott,  de  éppen  ezért 
igen  becses  dicséretét  valóságos  ditirambus  követi  a  kutató 
búvár  és  a  finomtollú  szépiró  között  középúton  álló  Fall- 
merayer  részéről i)  Hazánknak  e  melegszívű  barátja,  az 
orosz  cári  s  a  középeurópai  bizantinizmusnak  fáradhatlan 
ostromlója,  a  németegységi  mozgalmakban  rövid  ideig 
bírt  müncheni  tanszékétől  megfosztott  tanár,'-)  Eötvöst 
a  XIX.  század  Montesquieu-jének  nevezi.  Éleselméjűség 
tekintetében  —  úgymond  —  egyenlő  előképével,  klasszikus 
tudományosságban,  a  régiség  ismeretében  fölötte  áll,  az 
érvek  meggyőző  erejét  s  a  politikai  tapasztalatok  gazdag- 
ságát illetőleg  pedig  tízszeresen  felülmúlja  gall  előzőjét. 
Kár,  hogy  magyarul  Íratott  s  oly  nyelvre  fordíttatott, 
amellyel  szintén  nehéz  megbirkózni. 

Az  inkább  szubjektív  benyomásokat,  mint  tárgyilagos 
megokolást  tartalmazó  levél  utolsó  pontjának  Eötvös  is 
érezte  igazságát.  Tett  is  lépéseket  mindjárt  a  megjelenéskor, 
de  később  is,  hogy  munkáját  a  német  közönségen  túl  is 
ismertté  tegye,  de  különösen  hogy  az  abban  leginkább  érintett 
francia  közönség  elé  vihesse,  mely  ekkor  német ü  még  egy- 
általán nem  olvasott.  A  francia  nyelv  útján  ellenben  egy- 
szersmind az  egész  művelt  világra  is  megközelíthetővé  vált 
volna.  Montalemberttel  volt  eziránt  levélváltása.  Levelezé- 
sükből azonban  Eötvösnek  épen  1865.  szeptember  19-iki 
levele  hiányzik,  mely  az  ügyet  megmozgatta  s  csak  ]Montalem- 
bert  szeptember  29-iki  leveléből  értesülünk  arról.  Wie  sehr  ich 
Ihnen  für  die  Mühe  (dankbar)  bin,  így  ír,  mint  hosszas  leve- 
lezésük alatt  mindig,  németül  Montalembertnek  szeptem- 
ber 29-iki  levelére  válaszolva,  1865.  november  5-én,  die  Sie 


1)  1851   okt.    14. 

^)  L.   Trefort,  Emlékbeszéd  és  tanulmány.   Emlékbeszéd  Fall- 
merayer  Jakab  Fülöp  felett. 

sich  gebén  mein  Werk  übersetzen  zu  lassen,  kann  ich  Ihnen 
nicht  ausdrücken.  Da  ein  grosser  Theil  des  Buches  sich 
mit  den  politischen  Zustánden  Frankreichs  bescháftigt, 
ist  mir  jedes  Urtheil,  welches  von  da  kommt  doppelt  wichtig. 

Montalembert  ugyanis  szeptember  29-iki  értesitésében 
hivatkozva  a  szeretetteljes  csodálatra,  melyet  a  XIX.  század 
uralkodó  eszméi  benne  keltettek  s  melyet  Eötvös  eléggé 
ismer,  teljes  erejét  ajánlja  föl,  hogy  forditót  és  kiadót  is 
találjon.  Montalembert  ugyanazévi  december  5-iki  és  1866.feb- 
ruár  23-iki  és  július  3-iki  leveleiben  további  kísérleteiről  ír, 
melyeket  a  fordítás  érdekében  tett,  melyek  azonban  ered- 
ménytelenek voltak. 

Eötvös,  hogy  munkájáról  illetékes  francia  ítéletet  kap- 
jon, úgy  látszik,  a  legilletékesebb  helyre,  Tocqueville-hoz  is 
fordult.  A  XIX.  századi  francia  politikai  bölcseletnek  ez  a  leg- 
nevezetesebb munkása,  aki  hazáján  kívül  is  oly  általános 
hatással  volt  a  világ  összes  népeinek  alkotmányos  reform- 
törekvéseire. Eötvösnek  ez  a  legközelebbi  szellemrokona  azon- 
ban nem  kapta  meg  Eötvös  levelét  s  csak  Montalembert 
útján  értesült  ily  levél  létezéséről,  aki  egyúttal  átadta  neki 
Eötvös  munkáját. 

Tocqueville  Eötvöshöz  intézett  levelében i)  biztosítja 
ezt,  hogy  soha  levelét  meg  nem  kapta  vagy  Montalembert 
tévedt,  midőn  hitte,  hogy  Eötvös  neki,  Tocquevillenek,  írt. 
Az  átadott  munkáért,  így  ír,  nagy  köszönettel  tartozik  s 
anélkül,  hogy  részletekbe  bocsátkoznék,  a  nemes  érzelmekről 
kíván  szólni,  melyek  a  munka  lelkét  teszik.  Ezek  :  a  valódi 
s  törvényes  szabadság  szeretete,  az  ember  egyéni  méltóságá- 
nak tisztelete  s  a  vágy,  megtarthatni  a  keresztény  polgároso- 
dásnak ránk  maradt  örökségét.  E  kérdésekre  nézve  szíve 
mélyéből  rokonszenvez  Eötvössel  s  nagyon  óhajtja  oly 
valódi  tehetségű  férfiúval,  mint  Eötvös,  személyesen  meg- 
ismerkedhetni, —  s  ne  tartsa  ez  óhajt    bóknak,    lelki   szük- 


1)  1858  júl.  1-én  St.  Pierre-Église,  Manche.  Trefort,  Emlék- 
beszéd ós  tanulmány.  59.  1.  közli  a  levél  érdemleges  részét  egé.sz 
terjedelmében,  de  elliagyja  az  Eötvös-Tocqueville  közti  levélváltás 
viszontagságára  vonatkozót. 

séglet  az,  —  liogy  '^  í^^gy  problémát,  melyet  munkájában 
felállított,  vele  megbeszélhesse. 

Aki  Tocqueville  gondolatvilágát  ismeri,  az  az  Eötvösseli 
szellemi  rokonságnak  e  biztosításait  s  az  iránta  való  rokon- 
szenvnek azon  erósb  kitörését,  mely  a  személyes  érintkezés 
lehetővé  tételét  mindenkép  keresi,  egészen  természetesnek 
fogja  találni. 

A  szellemi  rokonság  megvan,  de  nagy  a  különbség  is. 
Non  omnibus  facies  una,  nec  diversa  tamen,  qualem  decot 
esse  sororum.  Az  a  Tocqueville,  aki  Amerikának  néprajzi, 
közgazdasági,  szellemi  és  közjogi  pozitív  tényeiben,  a  régi 
Franciaország  történelmi  adataiban  keresi  a  demokrácia  és 
a  szabadság  lehetőségét  s  az  az  Eötvös,  aki  az  emberi  ren- 
deltetés, a  keresztény  civilizáció  szempontjából  veti  fel  e 
rendeltetés  alkotó  elemeinek,  a  szabadság,  az  egyenlőség,  a 
különböző  nemzetiségek  együttlétének  dialektikáját  az  állam- 
ban, vagyis  az  embereknek  ez  elemek  nevébeni  tülekedését 
az  országló  hatalomért,  sok  egyforma  eredményre  is  kellett, 
hogy  jussanak,  mert  az  emberi  élet  végső  alapjaira,  az  emberi 
élet  értékeire  nézve,  amint  azokat  a  kereszténység  megálla- 
pította, megegyeznek. 

De  Eötvös,  a  lélekbúvár  költő,  az  ókor  bölcseletével, 
az  újkor  politikai  irodalmával,  a  nemzetek  történetével, 
mindenekfölött  azonban  az  uralkodó  eszmék  szükségképi 
következményeinek  mesterileg  megrajzolt  képével  vértezett 
kutató  és  tanító,  a  meleg  vallásos  érzésű  keresztény  távolabb 
lát,  mint  Tocqueville,  aki,  mint  maga  írja,  Pascal,  ^lontes- 
quieu,  Rousseau  kizárólagos  társaságában  írja  a  >>Demokrácia 
Amerikában*  című  munkáját,  i) 

Eötvös  szemében  az  állami  mindenhatóságnak  az  újkor- 
ban elfogadott  elve,  a  szocialista  törekvések  a  pogányság 
föltámadását  jelentik.  Tocqueville  perspektívája  nem  világít 
be  ily  távoli  tájakat ;  mikor  a  »Demokráciá«-t  írta,  s  még 
soká   vallásilag   közöm bösb,    mint  Eötvös,    az   emberi  lélek 


1)  Tocqueviile,    Oeuvres    et    correspondance.    I.    köt.     338.    1. 
A    Lüuis   de    Kergorlay. 

belső  problémáival  különösen  nem  foglalkozott,  aggodalmai 
inkább  a  társadalmi  és  állami  rend  időleges  zavarai,  mint 
egész  civilizációnk  rombadőlése  miatt  vannak.  Aki  nagy 
munkájában  az  egyenlőség  fokozatos  fejlődését  a  gond- 
viselés tényének  nevezi,  csak  1850-ben,  i)  mint  a  köz- 
társaság minisztere  veszi  észre,  hogy  a  forradalom,  melyet 
brumaire  18-ával,  melyet  1814-el,  1830-al,  1848-al  célhoz 
jutottnak  hittek,  egyre  haladóban  van,  pedig  a  tulaj- 
donon kívül  mindent  elsöpört.  De  hova  akar  eljutni  ? 
Tocqueville  nem  tudja  s  azt  hiszi,  hogy  a  kérdés  minden- 
kinek értelmi  képességét  felülmúlja.  Nagyfontosságú  emlék- 
irataiban, melyek  a  48-iki  francia  forradalom  szocialisztikus 
kitöréseivel  annyit  s  oly  közelről  foglalkoznak,  ismételve 
fölveti  e  kérdést.  2)  »Vajjon  a  szocializmus  ugyanannak  a 
megvetésnek  a  sírjába  fog-e  beleesni,  mely  az  1848-iki 
szocialistákat  oly  joggal  elnyelte  ?  Felteszem  a  kérdést, 
anélkül,  hogy  rá  felelnék.  Nem  kétlem,  hogy  modern  tár- 
sadalmunk alaptörvényei  hosszabb  idő  multával  erősen 
módosíttatni  fognak  ...  de  sikerülni  fog-e  őket  teljesen 
eltörülni  s  helyökbe  másokat  tenni  ?  Nekem  ez  kivihetet- 
lennek látszik. « 

Eötvös  munkájának  erősen  meg  kellett  hát  ragadnia 
Tocquevillet,  mivel  az,  úgy  hisszük,  éppen  arra  adott  fele- 
letet, amit  Tocqueville  megfej thetlennek  hitt.  Rokon  területet 
világított  meg,  de  más  világosító  eszközökkel,  mint  ő  s  azon 
az  emberi  lélek  legnemesebb,  örök  szárnyalásaival  sokat 
foglalkozott,  melyek  Tocquevillet  ekkor,  1858-ban,  midőn 
Eötvöshöz  levelét  küldte,  jóval  inkább  érdekelték,  mint 
előbbi  munkái  írásakor.  Élete  végéhez  közeledett  :  csak 
egy  hóval  előbb  nagyfokú  vérköpés  lepte  meg,  melyet  ő 
ugyan  jelentéktelennek  hitt,  de  mely  a  valóságban  1859.április 
16-án   bekövetkezett   halálának  előpostája   volt."^) 


1)  U.  o.  461.  1.  A.  Eugéne  Stoffels.  I. 

2)  L.  Tocqueville,  Souvenirs.   95.,    111.,  208.  1. 

3)  L.  Oeuvres  et  correspondance  I.  kötetében,  Notice  sur 
Alexis  de  Tocqveville,  par  Gustave  de  Beumont  és  Mgr.  Baunard, 
La  Foi  et  ses  victoires.   2.   köt.   212—249.   1. 

Tocqueville  e  levele,  mindazokkal  együtt,  melyeket 
bemutattunk,  azonban  csak  elöposták  ;  a  bennök  Eötvíjs 
műve  iránt  külföldiek  részéről  nyilvánult  rokonszenves 
tisztelet,  bámulat,  fényes  megerősítést  nyernek  a  nyilvánosság 
terén  megjelent  külföldi  bírálatokban,  melyekre  ezután 
áttérek. 


III. 

Az   „Uralkodó    Eszmék"  visszhangja    Fallmerayer- 
nél  és  Laboulaye-nál. 

Ha  nem  is  a  legilletékesebb,  de  időrendileg  első  s  szer- 
fölött rokonszenves  külföldi  bírálatban  Eötvös  »Uralkodó 
eszméi «   Fallmerayer   Jakab   Fülöptől   részesültek. 

A  Trapezunti  császárság  történetének,  a  Keleti  töre- 
dékeknek eleveneszű,  messzelátó  írója,  a  mozgékony  utazó, 
a  szellemes  publicista  híjával  volt  az  Eötvös  megítéléséhez 
szükséges  állambölcseleti  magaslatnak.  Sokkal  inkább  azok- 
nak a  viszonyoknak  hatása  alatt  állott,  melyekbe  a  48-as 
német  események  sodorták,  hogy  bírálatában  Eötvös  valódi 
értékének  megállapítását  lehetne  keresni.  Szinte  kizárta 
ezt  sajátságos  nézlet-  és  érzületmódja  a  keleti  és  az  újkori 
bizantinizmus  tekintetében,  mely,  mint  Trefort,  Fallmerayer 
alapos  ismerője  és  nagy  tisztelője  is  kiemeli  i),  »életének 
vezériránya  lett  és  egész  szellemi  munkásságán,  egész  élete 
történetén  átvonul«.  »A  bizantinizmus  eszméje  annyira 
bevéste  magát  észjárásába,  hogy  alig  van  értekezése  vagy 
kisebb  cikke  is,  melyben  nem  érintené. « 

Fallmerayer  fő  életcéljával,  a  bizantinizmusnak,  a 
keletinek  épp  úgy,  mint  a  nyugatinak  leálcázásával,  ostrom- 
lásával nagyon  összhangban  vannak  Eötvös  érvelései  az 
államhatalomnak    túlságos    kiterjesztése    ellen.    Mint    tör- 


1)  Emlékbeszédek  és  tanulmányok.   Emlékbeszéd  Fallni' rayer 
J.  F.  fölött.  92.,  95.  1. 

ténészt  pedig  meg  kelett  ragadniok  Eötvös  változatos 
bizonyítékainak. 

Fallmerayerben  hiányzik  tehát  a  teljes  elfogulatlansága 
az  Eötvös  fölvetette  problémának,  tételeknek  a  mérlegelésére 
szükséges  elvont  gondolkodás. 

Fallmerayer  impresszionista,  szónoki  természet,  kiben 
az   érzelmi   elemet   nem   fékezi   eléggé   a   higgadt   gondolat. 

Hosszú  bírálatát,!)  melynek  első  fele  18o2-ben  jelent  meg, 
azon  kezdi,  hogy  a  világ  a  magyart  illetőleg,  akiről  a  németek 
már  a  X.  században  tudták,  mint  van  a  mesebeli  kentaurként 
lovához  nőve  s  mily  jól  tudja  a  fegyvert  forgatni,  lassan- 
lassan  szégyenkezve  rájött  arra  is,  hogy  a  magyar,  elütőleg 
más  népektől,  az  uralmat  és  dicsőséget  többre  becsüli  az 
életnél.  Az  élni  szerető  teutonok  a  magyaroknak  ez  elsőbb- 
ségét, hogy  nemzeti  büszkeségükért  lelkesen  a  halálba 
készek  rohanni,  nem  irigyelték  volna,  ha  a  Németországban 
hiányzó  e  két  fényes  természeti  adomány  :  hadvezéri  zseni 
és  államférfiúi  képesség  minden  várakozás  ellenére  nem 
megint  a  legutóbbi  magyar  förgetegben  jött  volna  felszínre. 

Fallmerayer  a  saját  nemzetét  ily  modorban  csipkedő 
fejtegetéseit  folytatva  s  a  németek  vigaszt alásául  gúnyosan 
fölemlítve,  hogy  a  magyarok  időszerűtlen  vakmerőségükért 
lakoltak,  végül  megállapítja,  hogy  az  irigység  fullánkja 
mégis  megmaradt  a  német  kebelben  a  saját  szegénység  és 
az  idegen  tehetség  miatt  és  Eötvös  könyve  e  fullánk  mérges- 
ségét  nem  fogja  csillapítani. 

Ha  Németországban,  a  tudománynak  dúsan  fölhalmo- 
zott tárházu  hazájában  a  német  tudomány  valamel^^  cele- 
britása  írta  volna,  senki  sem  csodálkozik  rajta.  De  föl  kell 
tűnni,  hogyan  támadhatott  Magyarország  kedvezőtlen  műve- 
lődési viszonyai  között  egy  ilyen  érett,  derék  munka,  melyet 
ha  franciául  s  különösen  a  francia  munkákat  jellemző  modor- 
ban íratott  volna,  Montesquieu  Esprit  des  Lois-ja  mellé, 
s  egyes  részleteiben  föléje  lehetne  helyezni. 

Kár  hogy  a  tartalmas  munka  eszmegazdagságát,  éles  logi- 


1)  Gesammelte  Werke.   II.   köt.    195—222.   lap. 

kai  következetességét  az  elnyújtott,  végnélküli  szakaszok  igen 
fárasztóvá  teszik.  Ahol  a  fantázia  pihen  s  az  értelmi  logika 
kizárólagosan  uralkodik,  ott,  amennyire  csak  lehet,  dolgoz- 
zon a  szerző  rövid  szakaszokkal  s  kihegyezett  szentenciák- 
kal Montesquieu-t  vagy  Riehl   W.   H.-et  véve  mintául. 

A  jelen  bajainak  orvoslására  Eötvös  mindenekelőtt 
szükségesnek  találja  —  s  ez  Fallmerayer  nézete  szerint 
munkájának  különösen  becses  része  —  az  európai  államok 
politikai  eszmemenetét  a  latin  császárság  megalapításától 
napjainkig  megrajzolni.  Anélkül,  hogy  világosan  megmon- 
daná, vagy  talán  akarná,  Róma  és  Bizánc  ellentétét  állítja 
előtérbe.  Nyugat-Európa,  hangsúlyozza  Fallmerayer,  a  latin 
egyház  teremtménye,  ez  oltotta,  be  a  népekbe  a  szellemi 
hatalom  —  habár  csak  passzív  —  ellenállásának  gondolatát 
az  anyagi  erőszak  ellenében. 

így  találja  meg  Fallmerayer  élete  vezérgondolatát 
Eötvösnél,  s  szinte  ujjongva  sorolja  föl  ennek  történelmi 
levezetéseit,  melyekből  —  Fallmerayer  szerint  —  világos,  hogy 
a  nyugateurópai  emberiség  nem  engedi  bensőséges  hajlamait 
a  bizantinizmus  által  elfojtatni,  sőt  szükségét  érzi,  hogy  a 
vak  természettel  a  szellemet,  a  megfagyott  merevségnek  a 
mozgást,  a  sötétséggel  a  világosságot,  a  nyerseséggel  a 
finomodást,  az  önkénnyel  a  jogot  állítsa  szembe. 

A  magyar  író  fölvetette  dilemma,  folytatja  Fallmerayer. 
—  mely  szerint  vagy  hamisak  azok  a  művelődési  alapfogalmak, 
azok  az  uralkodó  eszmék,  melyeket  a  nyugateurópaiak  a 
fizikai  erő  ellenében  követtek  s  az  egész  nyugateurópai 
keresztény  civilizáció  nagy  eltévelyedés,  avagy  tudomány 
és  országló  művészet  tévedtek,  nem  értették  ez  uralkodó 
eszméket  s  az  állam  berendezésében  a  helyes  útról  letértek,  — 
zavarba  fogja  ejteni  a  forradalmi  állambölcselőket  s  liberális 
gyakorlati  politikusokat.  Ne  higyjék  azonban,  fejtegeti 
helyeslőleg  Fallmerayer,  hogy  Eötvös  a  dilemmát  a  böl- 
cseimi spekuláció  segélyével  akarja  megoldani,  hanem  két- 
ezer év  történelmének  tapasztalataival,  egy  szóval  az  állam- 
tudományokra nézve  az  akar  lenni,  ami  verulami  Boco  a 
természettudományokra  volt . 

Eötvös  munkájának  valószínűleg  nagy  jövője  lesz, 
valóságos  politikai  Oedipus  az,  így  minden  várakozás  ellenére 
egy  évvel  előbb  előre  megmondta,  hogy  a  hadsereg  véget 
fog  vetni  az  alkotmánynak  Franciaországban,  ami  még 
inkább  neveli  szerző  tekintélyét  és  hitelét, 

A  második  kötetnek  túlnyomólag  az  államberendezés 
elveit  fejtegető  részletei  már  nem  ragadják  meg  annyira 
Fallmerayert,  mint  az  elsőnek  történeti  levezetései  s  azoknak 
inkább  ismertetésével,  mint  helyeslésével  vagy  bírálatával 
foglalkozik.  Fallmerayer  egyéniségére  jellemző  azonban, 
hogy  a  második  kötetnek  •  annyira  fontos  történetbölcseleti 
részéről,  az  utolsó  könyvről,  amelyben  az  emberiség  fejlő- 
désének törvényeit  kutatja  Eötvös,  a  bírálat  egyáltalán 
nem  emlékezik.  E  nagyszabású  hat  könyvnek  általános 
szempontjai,  úgy  látszik,  igen  távol  álltak  Fallmerayernek 
Róma  és  Bizáncra  határolt  látkörétől. 

Az  állam  berendezésének  elvei  tekintetében  azt  emeli 
ki  ismertetésében  főleg  Fallmerayer,  hogy  az  állam  föltétlen 
hatalmát  s  az  egyén  hatalmát,  vagyis  szabadságát  a  Nerva 
császár  iskolájához  tartozó  Eötvös  azáltal  egyenlíti  ki, 
hogy  az  állam  hatalmát  a  legszűkebb  körre  szorítja,  de 
e  körben  föltétlennek  kívánja,  mindazt  ellenben,  ami  ezen 
túl  esik,  az  egyén  hatalma,  szabadsága  részére  foglalja  le. 
Eötvösről  szintén  elmondhatni,  amit  Nervának  érdemül 
tudott  be  Tacitus  :  Res  olim  dissociabiles  miscuit  :  princi- 
patum    et    libertatém. 

Vájjon  lehetséges-e  az  állam  hatalmának  ilyen  erős 
és  huzamos  megszorítása  ? 

Fallmerayer  dagályos,  német  nehézkességgel  szellemes- 
kedő, de  nem  egy  igaz  szempontot  is  tartalmazó  hossza- 
dalmas bírálatát  így  végzi  :  »Ha  a  világ  állami  ügyekben 
valaha  megokosodik,  ami  természetesen  nincs  még  eldöntve, 
akkor  az  bizonyára  csak  azon  az  úton  fog  bekövetkezni, 
amelyet  Eötvös  mutat «. 

A  bizantinizmus  e  nagy  ostromlójával  rokonlelkű  volt 
Eötvösnek  nálunk  sokkal  ismertebb  francia  kritikusa, 
Laboulaye,     akinek     méltatásánál     rövidebben     időzhetünk, 

mert  kritikáját  megjelenése  idejéí)en  behatólag  ismertette 
Lukács  Móric  a  Budapesti  Szemle  1860-iki  folyamának 
XI.  kötetében.  Molnár  Antal  pedig  az  egész  tanulmányt  : 
L'état  et  ses  limites,  melyben  Laboulaye  kritikája  foglaltatik, 
magyarul  kiadta  1869-ben. 

Laboulaye  életének  vezérgondolata  az  ötvenes  évek  óta 
az  amerikai  szabadság  lett,  a  politikai  és  az  egyéni  egyaránt. 
Ö,  a  francia  jogtörténeti  irány  kezdeményezője,  a  tekintélyes 
jogi  szaktudós  és  közjogi  publicista  megirja  magyarra  is 
fordított  munkáját,  Észak-Amerika  történetét,  hogy  az  ott 
az  állami  gyámkodás  szuverén  rendszerével  ellentétben 
meghonosodott  iránynak  honfiainál  propagandát  csináljon, 
sót  a  regény  formájához  is  folyamodik,  nálunk  is  közkedvelt 
ségnek  örvendett  szimbolikus  müveivel  :  Párizs  Amerikában, 
Pudli  fejedelem. 

Lukács  Móric  Laboulaye  tanulmányát  ismertetve,  annak 
első  részét  majdnem  egészen  Eötvösből  mentettnek  találta, 
ami  ugyan  túlzás,  tény  azonban,  s  ereszben  Lukács  Móricnak 
teljesen  igaza  van,  hogy  Laboulaye  nagy  elismerését  Eötvös 
irányában  nemcsak  az  foglalja  magában,  amit  róla  mond, 
midőn  Humboldt  Vilmos  és  Mill  Stuart  fölé  emeli,  hanem 
az,  hogy  Laboulaye  Eötvösnek  »tanait,  elveit,  eszméit,  sőt 
okoskodásának  egész  fonalát  magáévá  teszi «. 

Azt  csakugyan  elmondhatni  Lukács  Móriccal,  hogy  La- 
boulaye-nak  102  oldalra  terjedő  értekezését  »egészben  és  részei- 
ben  Eötvös  nézeteinek  és  eszméinek  szelleme  lengi  át«. 

Az  amerikai  intézményekért  lelkesülő,  vallásos  Labou- 
laye természetszerűleg  vonzódott  Eötvös  eszméihez,  az 
1859.  olasz-francia-osztrák  háború  pedig  mint  franciának 
fordította  rokonszenvét  a  magyar  Eötvös  felé. 

Laboulaye  így  legalább  nem  esett  a  Revue  des  deux 
Mondes  ismertetőjének  hibájába,  aki  különben  is  röviden, 
az  1854.  október  15-iki  füzet  borítékán  végzett  Eötvössel, 
s  fölemlítve,  hogy  magyar,  tiszteletreméltó  helyet  jósol 
neki  Németország  publicistái  között.  A  munkán  ugyan 
jelezve  van,  hogy  magyarból  fordította  a  szei*ző  maga 
németre,  de  a  francia   bíráló  erről  megfeledkezve,  a  magyart 


28 

nyilván  a  német  egyik  törzsének  tekintette,   aminő  még  a 
porosz,  a  bajor  stb. 

A  Revue  des  deux  Mondes  kritikusát  bővebben  hallani 
egyébként  igen  kívánatos  lett  volna,  mivel  a  néhány  soros 
ismertetés  írója  nem  áll  Eötvössel  oly  rokon  alapon,  mint 
Laboulaye. 

Szerinte  is  ugyan  Eötvös  eredeti  tudott  lenni  a  politikai 
és  szociális  intézményeknek  1848  óta  elcsépelt  témájában  ; 
elismeri,  hogy  élénk  és  mél3n:'eható  a  szelleme  ;  szereti  a 
fínom  elemzéseket,  anélkül,  hogy  miattuk  a  világosságról 
lemondana.  A  szabadságot  és  egyenlőséget,  az  összpontosí- 
tást s  a  fajok  hagyományainak  föléledését,  kérdezi  Eötvös, 
hogyan  lehessen  összeegyeztetni  ez  ellentétes  törekvéseket, 
melyek  mindenütt  egyszerre  jelentkeznek  ?  E  nagy  problémát 
fejtegeti  Eötvös,  gyakran  új  és  mindig  szellemes  szempontok- 
ról. Amily  világos  és  szabatos  azonban  a  publicisták  rend- 
szereinek bírálatában,  e  világosság  elhagyja  következtetései 
megvonásakor.  Határozatlan  (vague)  elvekkel  zárja  le  mun- 
káját és  a  kereszténységtől  tudja  Isten  minő  belső  átala- 
kulást vár,  melynek  eredménye  a  megingott  társadalmak 
megerősítése  lesz.  A  szabatosság  e  hiánya  mellett  is,  ajiemes 
vélekedések,  melyek  Eötvöst  egész  müvén  át  vezetik,  emel- 
kedett értelem  tanúságai. 

Laboulaye-t,  hogy  végre  reá  térjünk,  nem  bántják  ily 
aggodalmak,  mint  a  Revue  des  deux  Mondes  rövidesen 
végző,  de  odavetett  megjegyzéseivel  is  nem  avatottság- 
nélkülinek látszó  kritikusát.  Laboulaye  történelmi  tanul- 
mányában arra  az  eredményre  jut  (L'état  et  ses  limites, 
47.  1.),  hogy  a  modern  népeknek,  mióta  jogegyenlőséget  s  a 
politikai  jogokat  megszerezték,  nem  a  hatalom,  hanem  a 
szabadság  hiányzik.  A  hatalom  és  szabadság  közti  viszony- 
nak hamis,  helytelen  meghatározása  fáj  a  kontinens  népeinek 
is,  ezért  akarja  a  legjelentékenyebb  külföldi  íróknak  szavát 
hallatni,   akik  között  az   Eötvösé  a  legeslegjelentékenyebb. 

Eötvös  a  szabadság  problémájának  adja  az  elsőséget, 
erre  vezeti  vissza  az  egyenlőségét  és  a  nemzetiségét  is  s  azt 
sokkal  átfogóbban  tárgyalja,  mint  Mill. 

Az  állam,  vagyis  a  hatalom,  ez  Laboulaye  eszmemenete 
Eötvösről,  azért  létezik,  hogy  kifelé  a  nemzeti  függetlenséget, 
befelé  mindenkinek  jogait  megvédelmezze.  Ehhez  egyesített, 
összpontosított  nagy  erőre  van  szüksége.  Melyek  erejének 
határai  ?  Ugyanazok,  amelyek  legitim  hatalmát  megvonják. 
Az  állam  nem  a  társadalom,  se  nem  az  egyes  ;  az  egyéni  és 
a  társadalmi  élet  kívül   esik  hatalma  körén. 

Az  államnak  csak  ezeken  kívül  lehet  föltétlen  vagy 
más  néven  összpontosított  hatalma.  Ahol  a  függetlenség  és 
a  közbéke  forog  kockán,  joggal  mondhatni,  hogy  az  állam 
az  összes  polgárok  összessége,  hogy  a  közjó  mindenkinek 
java.  De  nem  így  van  egy  más  téren.  Amint  belügyi  kérdé- 
sekről van  szó,  melyek  a  közös  biztonságot  nem  érintik, 
az  állam  akarata  még  ahol  az  általános  szavazat  jog  ural- 
kodik is,  csak  a  többség  óhajtása,  mely  gyakran  igazság- 
talan s  a  kisebbségek  és  egyének  elnyomására  vezet. 

Hol  találhatni  hatályos  biztosítékokat  a  politikai  több- 
ségek ellen  ?  Laboulaye  teljesen  megelégszik  Eötvös  felele- 
tével :  az  állam  hatáskörének  megszorításában.  Más  szóval 
az  állam  túlhatalmával,  a  centralizációval,  ha  az  a  nemzeti 
függetlenség  és  belbéke  védelmén  túlterjeszkedik,  szembe 
kell  állítani  az  egyén  szabadkormányzatát,  az  önkormány- 
zatot, a  selfgovernment-et,  melyre  a  franciának  szava 
nincs,  mert  olyasmije  sincs,  amit  az  önkormányzat  szó 
jelent. 

Mi  áll  annak  ellent,  hogy  az  államnak  e  reformja  meg- 
valósuljon ?  Az  előítélet.  A  görög  és  római  eszmék,  ezeket 
találni  meg  a  köztársasági  és  szocialista  elméletek  fenekén. 
Ezek  az  elméletek  a  népnek  képzeleti  szabadságot  adnak, 
valóságban  az  állam  despotizmusát  szülik.  A  forradalmat 
lefegyverezni,  az  emberiségnek  a  haladás  útjára  térni  csak 
azáltal  lehet,  ha  az  egyén  fölszabadul,  ha  az  egyéni  szabad- 
ságok tért  nyernek. 

Az  egyén  szabadsága,  az  egyéni  élet  szentsége  keresztény 
eszme,  a  pogányság  nem  is  gyanította.  A  pogány  eszme 
s  a  keresztény  eszme  viaskodik  újra  a  világ  uralmáért, 
de  a  győzelem  nem  lehet  kétséges.  Mert  mit  keresnek  a  népek 

a  forradalmakon  keresztül,  az  egyenlőség,  a  nemzetiség,  az 
alkotmány  jelszavai  alatt  ?  Mi  egybet,  mint  a  szabadságot  ? 
Ez  volt  civilizációnk  inditója,  ennek  teljesülte,  a  szabadság 
keresztény  eszméjének  valósulása,  nem  megsemmisülése  felé 
haladunk. 

Laboulaye-nak  e  méltatása  nyilván  nem  kritika,  hanem 
visszhang.  Rokonszenves,  meleg  taps,  mely  a  nagy  munká- 
nak csak  igazságait  veszi  észre,  de  hiányairól,  vagy  tán 
helyesebben   mondjuk   hézagairól   sejtelme   sincs. 

Eötvös  munkájának  nagy  hiánya,  hogy  a  szabadság 
és  hatalom  azonosságát  föl  nem  ismeri  s  azonosságuk  meg- 
bomlásának, szétválásának  okait  a  történelem  folyamán 
nem  is  kutatja.  Eötvösnek  a  szabadság  csak  elvont  fogalom, 
nem  tény  alakjában  illik  be  gondolati  épületébe,  mert  mint 
lirai  költőt,  pszichológust  az  emberi  lélek  szándékának  tisz- 
tasága, belső  jósága  érdekli  kiválólag  s  a  jót,  a  szépet-  a 
nemest  szubjektiv  ideálizmusában  mint  jövőre  megvalósi- 
tandót  látja  csak,  a  részben  megvalósultat,  a  tökéletlenül 
létrejöttét    csekélyre   becsüli. 

Laboulaye  gondolatiránya  hasonló.  Nem  veszi  észre 
ennélfogva,  hogy  a  nemzeti  függetlenség  fenntartása  nem 
vitán  felül  álló  követelmény,  hogy  az  internacionalizmus 
áll  vele  szemben.  Hasonlókép  elkerüli  az  ő  figyelmét  is, 
hogy  a  belbéke,  közös  biztonság  megzavarása  éppen  abból 
következhetik  be,  mert  az  egyéni  szabadság,  az  egyéni 
önkormányzat  rendszerében  az  emberek  egyik  része  az 
egyéni  szabadságot,  az  egyéneknek  egymáshoz,  nem  pedig 
az  államhoz  való  viszonyát  különbözőképen  óhajtják  rendezni 
s  annak  törvényes  szabályozásában,  mely  az  államnak,  a  tör- 
vények alkalmazásán  kivül,  az  egyének  egyenlő  szabadságába 
semmi  beavatkozást  nem  enged,   megnyugodni  nem  tudnak. 

Eötvös  sem  vette  e  körülményt  figyelembe,  aki  pedig 
munkája  kiindulásául  az  egyéni  és  a  kollektív  tulajdon 
harcát  választotta.  Az  emberek  szabadságukat  az  egyéni 
tulajdonban,  mint  ennek  főalapjában  kereshetik,  egyik 
részük  a  föld  birtokában,  a  másik  ingókban  és  puszta  érté- 
kekben  láthatja   inkább    biztosítva.    De   épp    úgy   vezetheti 

őket  a  családi,  a  nemzetségi  vagy  mint  nevezzük  az  ósi 
tulajdon,  a  testületi  tulajdon  szeretete,  amint  másrészt 
földbirtokos,  ij)aros,  pénztökés  a  maga  tulajdonának  elsőbb- 
ségét, sajátosságát  vitathatja  s  szabadságukat  különleges 
tulajdonuk  követelményeinek  biztosításában  találhatják  s 
a  belbékét  azért  zavarják  meg,  mert  a  szabadságnak  az 
egyik   rész   az   ilyen,    a   másik   amolyan   alapját   kívánja. 

Az  egyéni  szabadságra  fektetett  társadalomban  oly  belső 
ellentétek  támadhatnak,  melyekbe  az  államnak  nemcsak 
azáltal  kell  beavatkozni,  hogy  a  zendüléseket,  lázadásokat 
megakadályozza,  a  törvényes  rendet  helyreállítsa,  hanem 
hogy  a  tulajdonnak  e  külömböző  rendszerei  és  fajai  közt 
igazságot  tegyen,  amivel  azok  egyéni  szabadságát  a  leg- 
erősebben megszorítja,  akikre  a  nekik  tetsző  tulajdoni 
renddel  ellenkezőt  létesít. 

A  mondhatni  csekély  kivétellel  egy  népből  alakult 
francia  államra  nem  probléma  a  több  népet  magában  foglaló, 
nemzetiségekkel  megrakott  állam  egysége.  Laboulaye  is, 
mint  Eötvös,  az  egyéni  szabadsággal  véli  megoldhatni  a 
nehézségeket,  amelyek  ily  államban  fölmerülnek.  Ámde  a 
célnak,  a  jónak  az  a  közössége,  melyet  Laboulaye  Eötvös 
után  az  állam  függetlenségének  érdeke  által  az  összes  pol- 
gárok közt  meglevőnek  állított,  az  államtól  elszakadni  akaró 
nemzetiségekre  nézve  már  nem  áll  fenn.  Az  állam  függet- 
lensége nem  következik,  mint  ők  hitték,  az  egyén  szabad- 
ságából, a  kettőt  nem  lehet  egymásból  se  levezetni,  se  egy- 
másra visszavezetni  ;  államnak,  nemzetnek  más  a  szülő 
oka,  mint  az  egyéni  szabadságnak.  Épp  oly  kevéssé  egyeznek 
meg  az  egyéni  szabadság  elve  alapján  az  együttélés  követel- 
ményeire, a  közbékére  nézve  a  külömböző  népek,  ha  egy 
államba  foglalvák  össze.  Az  egyéni  szabadság  elvéből  ily 
esetben  az  állam  felbomlása  s  legfeljebb  a  népek  szövetsége 
következik.  Ha  pedig  egy  államban  együtt  tartatnak,  ebből 
az  egyes  népek  s  a  hozzátartozóik  egyéni  szabadságának 
megszűntetése,  korlátolása  folyik,  annak  a  népnek  az 
előnyére,  mely  az  államnak  kifelé  a  külpolitikáját,  befelé 
a   törvények  és   intézmények  alapjellegét   megadja. 

IV. 

Az  „Uralkodó  Eszmék"  és  Stein    Lőrinc 
társadalomtana. 

Laboulaye  kritikája  hiányait  szociális  tekintetben  pótolta 
egy  svájci  francia  Cherbuliez,  a  nemzetiség  szempontjából 
egy  német  jeles   gondolkozó,    Schmidt   Julián. 

Cherbuliez,  úgy  is  mint  nemzetgazdasági,  úgy  is  mint 
a  politikai  tudományok  egyik  elismert  búvára,  teljesen 
hivatott  volt  Eötvös  megítélésére. 

A  régi,  tekintélyes  svájci  folyóiratban,  a  Bibliothéque 
universelle  de  Géné  ve-ben  valóságos  tanulmányt  szentel  neki. 

Az  Uralkodó  eszmék  első  kötetének  megjelenése  után 
az  1853-iki  folyam  februári  füzetében,  Stein  Lőrincnek 
Geschichte  der  socialen  Bewegung  in  Frankreich  című 
nevezetes  munkájával  kapcsolatban,  mely  egy  utóbbi  kiadás- 
ban Begrifí  der  Gesellschaft  und  die  Geschichte  stb.  cím 
alatt  jelent  meg,  negyvenhárom  oldalon  (149 — 192)  kapjuk 
e  munkák  méltatását.  Cherbuliez  figyelmét  Eötvös  jobban 
fölkelti,  mint  Stein,  ami  a  lapok  sokkal  nagyobb  számában 
is   nyilatkozik,   melyet  az   Eötvösnek  szánt  rész  elfoglal. 

Az  1855-iki  folyam  októberi  füzete  folytatja  és  befejezi 
az  időközben  megjelent  második  kötet  bírálatát,  mely  egy 
egész  íven  át  folyik.   (180 — 197.  1.) 

Valódi  szakbírálattal  van  dolgunk.  Cherbuliez- 1  erősen 
megragadta  a  két  nevezetes  írónak  egyidőben  megjelent 
munkája  s  a  dolgok  mélyére  látó  elméjével  bármily  külöm- 
böző  cím  alatt,  külömböző  módszerrel,  szellemmel,  sőt 
külömböző  tárggyal  foglalkoztak  azok,  rögtön  fölismerte 
köztük  a  kapcsolatot  s  együtt  vette  őket,  mint  a  jelen  és 
a  jövő   magyarázóit  bírálat  alá. 

Ez  egymás  mellé  állítás  mind  a  két  íróra  egyformán 
megtisztelő. 

Cherbuliez-nek  Steint  és  Eötvöst  egybekapcsoló  bírálata 
ismertetése  előtt  szükségesnek  látszik  a  két  gondolkodási  mód 
rövid  áttekintése  és  találkozásuk  mikéntjének  föltüntetése. 

Stein  volt  az,  aki  1842-ben  megjelent  »Der  Socialismus 
und  Conimunismus  des  heutigen  Frankreichs«  című  müvé- 
ben fölismerte,  hogy  a  szocialisztikus  törekvések  nem  rajongók 
múló  kapkodásai,  hanem  a  nagy  francia  forradalom  által 
fölszabadult,  ipari  jellegű,  pénzgazdaságú  társadalomnak 
szükscgképi  alakulásai  s  e  részben  Eötvös  fölött  áll,  aki  a 
szocialista  jelenséget  egészben  az  egyenlőség  helytelen  értel- 
mezéséből magyarázza.  Mivel  minden  társadalom  rendje 
a  javak  forgalma  szerint  igazodik,  —  ezt  hangoztatta  Stein 
későbbi,  Cherbuliez  bírálta  munkájában  is  (XXII.  1.)  — 
a  termelés  átalakulása  a  XIX.  században  természetszerűleg 
magával  hozta  a  szocialista  törekvéseket.  Marx  is  a  Stein 
fölismerte  helyzetből  indult  ki  egész  irodalmi  működésében, 
Steinből  meríté  vezérgondolatát,  csak  mellőzte  Stein  tanaiból 
mindazt,  amit  ez  az  emberi  szellem  erejében,  az  egyéni 
személyiség  önállóságában  annak  ellenébe  állított,  hogy  az 
ember  a  maga  gazdálkodásának  rabja  legyen. 

Korunk  legfőbb  problémájára,  a  társadalomnak  szocia- 
lista vagy  individualista  irányú  továbbfej  lésére  nézve  Stein 
vezető  szellem  volt,  amennyiben  e  fejlés  az  emberi  élet 
gazdasági  alapjaitól  függ. 

Viszont  Eötvös  az  európai  emberiségnek  s  abban  a 
társadalomnak  kevésbé  a  gazdasági,  mint  a  szellemi,  erkölcsi 
erőktől  függő  fejlődését  kutatta  a  tudományban  egészen 
új  szempontok  szerint.  Amint  Stein  a  gazdasági  javak  for- 
galmával, vagy  amint  ma  mondjuk,  a  gazdasági  termelés 
rendjével  a  maga  szabadságát  fönntartani  akaró  egyéni 
személyiséget  állította  szembe,  azonképpen  Eötvös  az 
államnak  materialisztikus,  neki  mindenhatóságot  tulajdonító 
pogány  felfogásban  látta  az  emberi  haladás  veszedelmét 
s  ennek  elhárítását  az  egyéni  önállóságnak,  keresztény  bensö- 
ségnek,  civilizációnk  ez  alapjának  új  életre  kelésétől  várta. 

Stein  tisztábban  látott  a  társadalom  gazdasági  alapjai, 
a  haladásnak  gazdasági  föltételezettsége  tekintetében,  Eötvös 
viszont  annak  benső,  szellemi,  erkölcsi  erőire  nézve.  Talál- 
kozott azonban  Steinnal,  akit  csak  a  második  kötetben  idéz 
(összes  munkái,  A  XIX.  század,  II.  köt.  39,  42.  1.)  s  akivel 

külömben  is  ellenkező  úton  halad,  arra  nézve,  hogy  a  gaz- 
dasági élet  szocialista  berendezése  megöli  a  haladás  legfőbb 
tényezőjét,  az  egyént. 

Stein  is  a  XIX.  század  ellenmondásait  kutatta,  de  azokat 
másutt  találta,  mint  Eötvös.  Ez  ellenmondások  Stein  szerint 
nem  az  uralkodó  eszmék  félreértéséből  és  helytelen  alkal- 
mazásából erednek,  amint  Eötvös  hitte,  hanem  abból,  hogy 
az  ember  mmdenkori  tényleges  állapota  és  a  rendeltetése, 
más  néven  szabadsága  között  oly  nagy  a  távolság,  hogy 
e  távolságot  csak  a  mindenkori  társadalom  hidalhatja  át. 
Ámde  ugyané  társadalom  és  az  egyes  szabadság  vágyából 
újra  ellentét  következik,  névszerint  a  XIX.  században  a 
társadalomnak  akkori  állapotából,  különösen  egyéni  tőkére 
alapított  kereseti  rendszeréből.  A  jogilag  szabad,  de  tőke 
nélküli  egyén  a  tőkések  hatalma  alá  kerül  és  e  szabadtalan- 
ságból  csak  azáltal  menekülhet  ki,  ha  maga  is  tőkéhez  jut. 
A  szociáldemokrácia  hibája  abban  van  Stein  szerint, 
hogy  a  munkás  és  a  tőkés  ellentétét  végképp  meg  akarja 
szüntetni,  ami  a  javak  létrehozásának,  a  gazdaság  természe- 
téből folyó  törvényeivel  ellenkezik.  »Az  emberiség  a  merő 
munkát  —  a  munka  útjáni  fejlődés  nélkül  —  nem  változ- 
tathatja át  egyszerűen  tőkévé,  mert  ezáltal  éppen  azt  ásná 
alá,  hogy  a  munka  önmagából  tőkét  fejlesszen,  pedig  az 
emberi  nem  gazdagsága  ezen  nyugszik  és  aki  ez  ellentétet 
megsemmisíteni  akarja,  az  emberi  közület  életét  semmisíti 
meg.«  (L.   Begriíí  d.   Gesellsch.   II.  kiad.,  LXXVIII.  1.) 

A  szociáldemokrácia  a  munkások  szabadságát  hiába 
akarja  az  egyéni  tőke  megsemmisítésével  megalapítani. 
Kezébe  kerítheti  az  államhatalmat,  létesíthet  diktatúrát, 
de  a  gazdasági  javak  létrehozásának  törvényeit  nem  változ- 
tathatja meg. 

Stein  is  az  állam  hatalmának  túlterjesztése  ellen  küzd 
tehát,  de  annak  lehetetlenségét  a  gazdasági  termelés  ter- 
mészetében találja,  másrészt  távol  áll  attól  a  gondolattól, 
mely  Eötvöst  vezeti,  hogy  a  politikai  jogokban  való  egyen- 
lőség elvileg  hibás  lenne,  továbbá  attól  is.  hogy  az  állam 
a    függetlenség    és    belbéke    oltalmazására    szorítkozhatnék. 

A  szociális  reform,  melyet  köv^etel,  névszerint  annak  lelietóvé 
tétele,  hogy  a  tökenélküli  munkás  munkája  útján  tőkéhez 
juthasson,  az  államnak  a  belbéke  puszta  fenntartásán  túl 
az  egyéni  szabadságba   mélyen  benyúló  hatáskört  jelöl  ki. 

Stein  gondolkodásmódja,  amellyel  az  egyéni  szabadság 
mellett  s  az  állam  mindenhatósága  ellen  küzd,  teljesen 
konkrét,  amit  különösen  mutat,  midőn  az  egyenlőségről 
szól.  Az  eszményi  állapot  az  emberre  szerinte  abban  áll, 
hogy  a  szellemi  és  gazdasági  javakat,  mint  személyiségének 
részint  föltételeit,  részint  tartalmát  elérhesse  és  birhassa 
s  általuk  személyiségének  eszméjét  megvalósíthassa.  »Ez 
eszmény  nem  az  egyenlőség  eszméjének  megvalósítása  .  .  . 
Az  egyenlőség  eszméje  nem  fogalom,  hanem  (esetleges)  tör- 
ténelmi tény.  Nem  mint  valami  igazságnak  van  élete,  hanem 
mint  történelmi  ténynek  ;  megvannak  neki,  mint  ilyennek, 
a  különös  előfeltételei,  megvan  az  ideje,  ameddig  tart, 
megvan  az  elmúlása. «    (Begrifí  d.  Ges.  II.  kiad.,  CXXV.  1.) 

Eötvös  gondolkodásmódja  ezzel  homlokegyenest  ellen- 
kező, neki  szabadság,  egyenlőség,  nemzetiség  nem  tények, 
hanem  mindenekfölött  igazságok  és  fogalmak,  melyek  azon- 
ban rosszul  ért  címeztettek.  így  az  egyenlőségről  szólva*: 
»Az  egyenlőség  eszméje  —  mondja  Eötvös  —  talán  poszt u- 
látuma  az  észnek,  vagy  inkább  az^  érzelemnek,  de  annyi 
bizonyos,  hogy  nem  tény,  mellyel  a  természetben  talál- 
koznánk.«  (Ur.  eszm.  42.  1.)  teljesen  ellentmond  Steinnak. 
E  fogalmakból  helytelen  értelmezésük  következtében 
az  egyéni  szabadság  megsemmisítése,  az  állam  túlhatalma 
s  vele  polgárosodásunk  rombadőlte  következnék  be.  E  követ- 
kezményeket Eötvös  az  uralkodó  eszmék  hibás  fogalmazá- 
sában bennrejlőknek  törekszik  föltüntetni.  A  történelmi 
események,  melyek  a  48.  utáni  szomorú  állapotokban  az 
európai  népekre  szakadtak,  logikai  következményei  voltak 
a  hibás  értelemnek,  melyből  a  nemzetek  az  uralkodó  eszmék 
tekintetében  kiindultak. 

Nem  a  történelmi  eseményekből  magyarázza  ki  Eötvös 
az  eszméket.  A  szabadság,  egyenlőség,  nemzetiség  absztrakt 
fogalmaiban,    ha    helyesen    értelmeztetnek,    föltétlen    igaz- 

3* 


36 

Ságokat  lát,  amelyekkel  az  európai  népek  történelme  teljes 
ellentétbe  jutott,  s  ez  ellentét  szülte  azt  a  vá'ságos  állapotot, 
melyben  egész  polgárosodásunk  kockán  áll. 

A  nagy  történelmi  készlet,  mellyel  Eötvös  dolgozik, 
annak  igazolására  szolgál,  hogy  a  népek  ez  absztrakt  igaz- 
ságok ellen  vétettek,  nem  arra,  hogy  ez  igazságok  az  embe- 
riség  életének   szükségszerű,    nélkülözhetlen   követelményei. 

A  XIX.  század  uralkodó  eszméiben  Eötvös  tulaj  donkép 
nagyszerű  polémiát  folytat  Rousseau  elmélete  ellen  s  annak 
a  politikának  cáfolására,  melyet  a  népek  ez  elmélet  alap- 
tételei szerint  folytattak.  Eötvös  támadását  munkája  leg- 
elején, az  I.  fejezetben  a  francia  forradalom  s  ennek  teo- 
retikusa, Rousseau  ellen  intézi.  Annyira  világos  ez  e  feje- 
zetből magából,  de  ha  valakinek  ez  iránt  kételye  lenne, 
még  inkább  a  fejezet  első  jegyzetéből.  »Francia  nézetek, 
uralkodnak  —  így  szól  e  jegyzetnek  e  tekintetben  legfrappán- 
sabb  helye  —  az  államtudományokban  s  Franciaország- 
ban, mint  mindenütt,  Rousseau  elvei  képezik  alapját  az 
államra  vonatkozó  minden  elméletnek.  A  Contrat  social 
befolyását  a  Rotteck-Welcker-féle  Staatslexikon  szelid  libe- 
ralizmusában s  a  szélső  kommunizmus  legvadabb  kifaka- 
dásaiban  egyiránt  feltaláljuk. «  (Összes  munkái,  XIX.  szá- 
zad, I.  kötet,  35— -42  1.) 

A  Rousseau-i  absztrakciókkal  Eötvös  azután  más 
absztrakciókat  állít  szembe.  így  azt,  hogy  a  szabadság 
lényegében  egyéni  s  egyszersmind  negatív,  másoktól  való 
mentességben  áll.  Egyenesen  mondja  is  (Összes  müvei. 
Uralkodó  eszmék  I.  kötet,  60.  1.),  hogy  a  szabadság  és 
egyenlőség  fogalma  egyaránt  tagadáson  alapszik.  Ily  további 
absztrakció,  hogy  az  egyenlőség  —  bár  ennek  értelmét 
nem  írja  körül  elég  világosan  —  csak  annyiban  fogadható 
el,  hogy  az  egyest  az  államban  sem  előjoggal,  sem  külön 
teherrel  nem  illethetni.  Vagyis  az  egyenlőséget  csak  mint 
az  egyéni,  de  nem  mint  a  politikai  szabadság  egyenlőségét 
ismerhetni  el,  mert  az  különben  a  korlátlan  népfelség  elvét 
jelentené,  s  logikai  következetességgel  az  emberi  viszonyok 
tényleges    egyenlőségének    követelésére    vezetne.     Végül    a 

nemzetiség  az  euró})ai  népeknek  az  az  irányú  törekvése, 
melynek  legnehezebb  ugyan  az  értelmét  adni,  ele  melyet 
még  is  abba  az  absztrakcióba  foglal  össze,  hogy  alapja 
az  illető  népnek  önmagáróli  hite,  felsöbbségének  érzete, 
kiváltságos  helyzet  kivánata  más  népekkel  szemben  s  az 
uralkodás  fölöttünk.  A  nemzetiségi  törekvés  s  a  nemzeti 
elv  egy  alapon  nyugszanak. 

Mindezen  absztrakciók,  melyekhez  azonban  Eötvös 
mint  reális,  konkrét  tényekhez  és  okokhoz  ragaszkodott, 
a  valóságnak  csak  egy-egy  momentumát,  mondjuk  oldalát 
fejezik  ki,  így  az  egyéni  szabadság  azt,  hogy  ez  az  emberi 
élet  magasabb  színvonalra  jutásának  alapeleme,  hogy  nélküle 
nincs  becse  a  politikai  szabadságnak  sem.  Az  egyenlőségnek 
csak  az  egyéni  és  nem  a  politikai  életre  alkalmazását,  amit 
Eötvös  posztulál,  csakugyan  igazolja  az  állam  és  társadalom 
természete,  melyeknek  kapcsolatai  a  vezetők  és  vezetettek 
mellőzhetlen  és  szükségképen  egyenlőtlen  viszonya  követ- 
keztében az  egyenlőség  elvont  elvét  áttörik,  de  meg  még 
sem  semmisítik  s  a  lehető  egyenlőségre  törekvés  a  termé- 
szetes korlátok  között  az  emberi  életben  üdvös  haladásra 
vezethet.  A  nemzetiségi  elvben  rejlő  ki  vált  sági  és  uralkodási 
elemet  méltán  emelte  ki  Eötvös,  de  elmulasztotta  e  kiváltság 
alapját  és  jogcímét,  az  egyes  nemzetiségnek  erre  való 
belső  érdemesültségét.  kiemelni. 

Legfőképen  abban  állott  Eötvös  eszméinek  elvontsága, 
hogy  az  emberi  élet  egyik  alaptényezője,  az  egyén  mellett 
ennek  másik  alaptényezőjét  :  a  társadalommá  szerveződött 
s  országló  hatalommal  élő,  tényleg  konkrété  létező  nemze- 
teket, ezek  rendeltetését,  még  pedig  egyenkint  külön  ren- 
deltetését az  emberiség  s  az  egyes  külön  nemzetiségű  ember 
életében  s  az  egyes  egyén  önállóságával  szemben  nem  vonta 
be  számításai  körébe. 

A  nemzetekben  ugyanis  csak  emberek,  egyes  csoport- 
jának önf elsőbbségük,  önkiválóságukróli  hitét,  hiúságát  és 
más  nemzetek  fölötti  uralmi  törekvését  látta,  az  államnak 
e  nemzeti  léttel  való  szoros  kapcsolatát  mellőzte,  az  állam- 
nak   függetlenségre    törekvését    magyarázat    nélkül    hagyta. 

holott  e  függetlenségnek  csak  külön  nemzetek  tekintetében 
van  értelme.  Végül  az  államot  merőben  az  egyénnek,  mint 
ilyennek  s  az  egyének  szükségletei  kielégítésére  szolgáló 
társadalom  védelmére  szolgáló  hatalmi  eszköznek  tekintette. 

Hogy  az  állam,  vagy  az  államot  eszméjének  legmeg- 
felelőbb állapotában  nézve,  amikor  az  egy  külön  társada- 
lomnak, egy  külön  nemzetnek  országló  hatalma,  hogy  az 
állam  ilyenkor  egy-egy  nemzet  szellemének  megtestesülése. 
ez  Eötvös  gondolatkörében  hiányzik.  Ugyancsak  kimaradt 
ebből  annak  a  ténynek  fölismerése,  hogy  a  nemzetnek 
hitéletében,  moráljában,  jogában,  költészetében,  gazdál- 
kodásában nyilatkozó  törekvései,  egy  szóval  kultúrája 
teszik  az  országló  hatalom,  az  állam  cselekvésének  végső 
indító  okait.  És  amennyiben  a  nemzet  mindenkivel,  saját 
tagjaival  s  más  nemzetekkel  szemben  keresztül  bírja  vinni 
ez  indító  okoktól  vezetett  akaratát,  hogy  az  állam  ilyenkor 
a  nemzet  kultúrájának  nem  egyszerű  rendőre,  hanem, 
bárcsak  irányzó,  szabályzó  —  s  nem  mint  az  egyén  létrehozó, 
alkotó  tevékenységű  —  munkatársa,  a  nemzetnek  és  országló 
hatalmának  ez  a  szerepe  az  emberi  életben  kimaradt  Eötvös 
nézőpontjáról  a  képből,  melyet  az  európai  emberiségnek 
a  népfelség  s  a  szocialista  törekvések  által  megzavart  helyze- 
téről rajzolt. 

De  Eötvös  absztrakt  tételeiben,  ha  nem  is  az  egész 
igazság,  de  az  igazságnak  oly  döntő  momentumai  rejlettek, 
melyekből  az  európai  népek  tévedéseit  meggyőzőleg  lehetett 
kimutatni. 

így  az  egyéni  szabadság  szükségességének  megdönt - 
hetién  igazságából  következetes  gondolkodással  s  a  törté- 
nelmi adatoknak  azzal  a  tárházával,  melyek  fölött  Eötvös 
egyaránt  rendelkezett,  meggyőzően  ki  lehetett  mutatni  a 
szocialista  törekvések  kultúraellenes  voltát,  amennyiben  azok 
az  egyéni  tulajdon  eltörlésére  irányultak,  ki  lehetett  mutatni, 
a  népfelségnek  azonosságát  a  monarchikus  despotizmussal. 
mihelyt  a  demokratikus  köztársaság  magának  az  egyén, 
a  kisebbség  fölött  az  egyéni  szabadsáír  által  nem  korlátolt 
hatalmat  tulajdonit. 

Ezen  az  úton  haladva,  az  egyéni  tulajdon  intézményének 
védelme  közben,  annak  bizonyításával,  foglalkozva,  hogy 
a  szocialista  tíirek veséket  a  politikai  szabadság  fenntartá- 
sával nem  lehet  valósítani  s  azok  akaratlanul  Ls  a  diktatúrára 
vezetnek,  amint  III.  Napóleonnal  tényleg  vezettek,  ílötvös 
útja  szelte  Stein  Lőrincet,  aki  a  töke  keletkezésének,  a  ter- 
melésnek vizsgálatából  indult  útra  s  találkozott  Eötvössel 
az  egyéni  töke  szükségességének  elismerésében,  találkozott 
vele  abban,  hogy  a  szocialista  törekvéseket  csak  diktatú- 
rával lehet  megvalósítani,  de  hogy  ennek  uralma  huzamos 
nem  lehet,  mivel  amit  e  diktatúra  fenn  akar  tartani,  a  gaz- 
dasági javak  létrehozásának  természeti  törvényeivel  ellen- 
kezik. 

V. 

B.  Eötvös  történet  bölcselete  és  módszere 
Cherbuliez  világításában. 

Cherbuliez-t  meglepi  (Bibi.  univ.  1853  février,  154.  1.) 
a  két  gondolkodó  e  föltűnő  találkozása,  bár  ö  azt  részben 
másként  látja,  mint  mi  itt  föltüntettük,  nevezetesen  nem 
jelzi  Eötvös  és  Stein  más  irányú  kiindulását  s  mindennek 
dacára   beálló  találkozásukat. 

Steinnal  szemben,  kit  pedig  igen  nagyra  becsül,  Cher- 
buliez-nek,  a  genfi  bourgeois  republikánusnak,  rokonszenve 
sokkal  inkább  Eötvös  felé  fordul.  Annak  nem  tudja  bizonyos 
fokú  csatlakozását  a  Rousseau  elveit  követő  demokráciához 
megbocsátani.  Az  egykori  ellentét  Genf  és  Rousseau  között 
osillámlik  föl  a  XIX.  századi  genfi  Cherbuliez-ben,  aki 
nem  tud  csatlakozni  Steinnak  tanácsaihoz  sem  a  társadalmi 
rendnek  oly  irányú  reformja  tekintetében,  amely  az  anyagi 
előnyöknek  egyenletesebb  eloszlását  eredményezné,  »niert 
ez  egyenlőtlenség  a  haladásnak  nemcsak  következménye, 
de  okozója  is,  elannyira,  hogy  ez  egyenlőtlenséget  bármi 
törvényhozási  rendszer  által  hatályosan  orvosolni  anélkül 
nem    lehetne,    hogy    vele    egyszersmind    a    tái-sadalmi    élet 

fömozgatója  meg  ne  béníttatnék  s  az  emberiség  a  barbárság 
felé  vissza  ne  tolatnék. «  (Bibi.  un.  1853  févr.  163.  1.) 

Eötvössel  tart  a  demokratikus  köztársasági  állam 
mindenhatósági  tanai  ellenében  is.  Azzal  az  Eötvössel, 
akihez  hasonló  pozitív  és  világos  gondolkodó  —  Cherbuliez 
szerint  — kevés  találkozik  Németországban,  aki  egyben  mély, 
eredeti,    türelmes,    amilyenek    bárhol    ritkán    az    emberek. 

De  nemcsak  Steinhez  viszonyítva,  Cherbuliez  hosszú 
tanulmánya,  néhány  pontot  kivéve,  önmagában  is  helyeslő, 
magasztaló  előadása  azoknak  az  igazságoknak,  melyeket 
Eötvösnél  talált. 

Cherbuliez  magasztalása  annál  értékesebb,  mert  néhány 
kifogása  teljes  elfogulatlanságáról,  az  ismertett  jelenségeknek 
s  Eötvös  adta  magyarázatuknak  Eötvösénél  tisztább, 
kielégítőbb  felfogásáról  tanúskodik. 

Eötvös  nagy  munkájának  alap  tévedése,  hogy  a  szabad- 
ságot és  hatalmat  elvben  ellentétesnek,  negatívnak,  mástól 
való  függetlenségnek,  pozitív  hatalom  és  tartalom  nélkül 
szűkölködő  lehetőségnek  lartja,  melyet  az  egyén  elért,  ha 
abba  az  állam,  az  állam  elért,  ha  abba  más  állam  nem  avat- 
kozik, vagyis  ha  az  egyén  az  államtól,  az  egyik  állam  a  másik 
államtól  független.  Pedig  e  függetlenség  a  szabadságnak 
csak  előfeltétele,  valósága  ellenben  a  lehetőségnek  fölhasz- 
nálása, hogy  az  egyén  vagy  az  állam  céljaikat  tettleg  való- 
sítsák s  azok  valósuljanak  is. 

Ezt  ismeri  föl  Cherbuliez,  midőn  tanulmányát  bevégzi. 
Sajnálva  válik  meg  az  abszolút  becsű  műtől,  annak  épp 
oly  szellemes,  mint  mélységes  írójától,  de  némi  habozással 
és  tapogatózva  bevallja,  hogy  a  szabadság  népszerű  fogalma, 
mely  alatt  az  államhatalom  birtokát  is  értik,  nem  oly  hamis, 
mint  aminőnek  Eötvös  gondolja.  »Amit  Eötvös  igazi,  legi- 
tim, gyakorlati  egyenlőségnek  akar  tekinteni,  csakis  eset- 
leges, lehetséges,  valósítható  egyenlőség  s  így  okvetlen 
alábbvaló,  mint  az  aktuális  és  megvalósult  egyenlőség. 
A  szegény  embernek  bizonyára  jól  fog  esni  a  gondolat,  hogy 
szabad  neki  szerencséjét  megalapítani,  de  egyenlőnek  fogja-e 
azért    magát    azokkal    tartani,    akik    már    megalapították  ? 

Nem  fogja-e  magát  az  egyenlőséghez  közelebb  jutottnak 
érezni,  ha  teljesen  ugyanazon  politikai  jogokkal  ruháztatik 
föl,  ha  az  állam  kormányzatában  ugyanazt  a  részt  nyeri, 
mint  a  gazdag.  A  szegényre  a  lehetőség  szintén  gazdaggá 
lenni,  valójában  esély,  amely  külső  körülményektől  függ, 
melyek  fölött  akaratának  hatalma  nincs. «  (I.  h.    192.  1.) 

Cherbuliez  itt  nyilván  szintén  nem  látja  teljes  tiszta- 
ságában a  szabadság  problémáját,  melynél  fogva  az  mindig 
hatalom,  de  sejti.  Sőt  elhomályosítja  az  által,  hogy  az 
egyenlőséggel,  egy  elvont  fogalommal  kapcsolja  egybe,  nem 
pedig  a  szabadságnak  valamely  konkrét  tárgyával,  p.  o.  a 
tulajdon,  az  életpálya,  a  hitvesmegválasztás,  a  hit  szabad- 
ságával. 

Amit  Cherbuliez  itt  homályosan  lát,  azt  világosabban 
fejezi  ki  a  második  kötetről  adott  (Bibi.  univ.  1855  oct. 
180 — 197.  1.)  szintén  terjedelmes  s  nem  kevésbé  hizelgő 
bírálatában.  Eötvösnek  tételét  fejtegetve,  hogy  az  emberek 
öntudatlanul,  akaratuk  ellenére  tévesztették  össze  a  szabad- 
ságot és  a  politikai  hatalom  birtoka  utáni  törekvést,  saj- 
nálattal jelenti  ki,  »hogy  e  részben  Eötvös  felfogását,  egy 
nemes  lélek  illúzióját,  aki  hisz  a  társadalmi  tökéletesedés- 
ben, mert  személyes  tökéletesedéséről  biztos  tudata  van, 
nem  oszthatja. «  (Id.  h.    193.  1.) 

Majd  így  folytatja  :  »Midőn  Eötvös  az  újkori  társadal- 
mak uralkodó  irányaiban  a  keresztény  eszméknek  jutó  részt 
megállapította,  nekünk  úgy  tetszik,  nagyon  megfeledkezett 
arról  a  részről,  mely  azokban  az  ember  természetes  ösz- 
töneit megilleti.  Ahelyett,  hogy  a  kereszténységnek  tulaj- 
donítsuk a  szabadság  és  egyenlőség  azon  eszméit,  amelyek 
civilizációnkat  mozgatják,  úgy  véljük,  a  sikert,  melyet 
elért  s  a  befolyást,  melyet  gyakorolt,  a  kereszténység  a 
saját  elvei  és  az  ember  ösztönei  találkozásának  s  annak 
köszöni,  hogy  az  emberi  lény  belső  szabadságát  s  minden 
ember  egyenlőségét  Isten  előtt  s  az  egyház  kebelében  szen- 
tesítette.« 

»A  szabadság  szükséglete,  valamint  az  egyenlőségé 
érzéki  vágyaink  és  gőgünk  formái  csak.  A  szabadság  szűk- 

séglete  a  kívülünk  levő  dolgokra  hatásnak  oly  szükséglete, 
amelyben  akaratunkat  másnak  akarata  nem  akadályozza. 
Vagyis  az  a  szükségletünk  :  tetszésünk  szerint  fordíthatni 
a  külvilág  dolgait  vágyaink  kielégítésére.  Az  egyenlőség 
szükséglete  abban  áll.  hogy  egyéni  értékünket,  akár  a  belsőt, 
akár  a  külsőt,  magunk  nagyra  kívánjuk  tartani,  illetőleg 
arról  másokban  ily  felfogást  kívánunk  ébreszteni,  ami  a  gőg.« 

»Az  embernek  alapjában  sem  a  szabadság,  sem  az 
egyenlőség  nem  elég  ;  mert  a  szabadság  szükséglete  az 
uralkodás  szükségletével  olvad  össze,  az  egyenlőség  a  fel- 
sőbbségével. Vagy  inkább  az  uralkodás  nem  egyéb,  mint 
egy  embernek  szabadsága  a  másokéra,  ezek  kárával,  kiter- 
jesztve, a  felsőbbség  meg  egy  egyén  értékének  túlzása  a 
közvélemény  által  más  egyének  értéke  rovására.  Nos,  mi 
a  köze  a  keresztény  morálnak  az  uralkodás  és  felsőbbség 
ezen  szükségleteihez,,  melyeket  egyenesen  kárhoztat,  mint 
bűnöket,  mint  az  emberi  nem  ellenségeit?* 

Cherbuliez  e  kifogásaival  rámutat  Eötvös  szabadság- 
fogalmának hiányára,  közel  jár  annak  igazi  természetéhez, 
ha  nem  is  találja  meg.  Sőt  az  által,  hogy  az  uralomnak 
csak  érzéki  vágyakban,  nem  a  jóban,  a  felsőbbség  vágyának 
csak  a  képzelgő  önhittségben,  nem  igaz  értékek  után  való 
törekvésben  látszik  indító  okát  helyezni,  a  szabadság  igazi 
természetét  ugyan  még  inkább  összezavarja,  s  Eötvösnek 
helyes  tételét  a  kereszténység  tanainak  s  az  uralkodó  eszmék- 
nek kapcsolatáról  alaptalanul  vonja  kétségbe. 

Az  egyéni  uralomnak  és  felsőbbségnek  ellentéte  a 
keresztény  morállal  ugyanis  csak  látszólagos.  A  kereszt ém^ 
belső  szabadság  az  uralomnak  legmagasabb  foka,  az  örök 
igazságnak  a  jellem,  az  akarat  kivívta  uralma  minden 
mulandó,  véges  fölött,  az  a  végtelen  erő,  melyet  a  hit,  a 
kegyelem  fakaszt  a  hívőben.  Annyira  ismeretesek  az  evan- 
géliumi tételek  :  »Minden,  aki  bűnt  cselekszik,  szolgája  a 
bűnnek. «  —  »És  megismeritek  az  igazságot  és  az  igazság 
megszabadít  titeket. «  —  »Ti  szabadságra  liivattatok.«  — 
hogy  Cherbuliez  tévedése  mellett  időzni  fölösleges.  Ugyan- 
csak megvan  a  keresztény  egyenlőségben  annak  a  felsőbb- 


43 

Hegnek  érzete  is,  amelyet  Cherf)uliez  abban  nem  iát,  a  foga- 
dott istenfiuság  által,  melyre  az  ember  a  megváltás  által 
magasztaltatilí  föl.  »Végtelen  szereteténél  fogva  azzá  lett 
(Krisztus),  amik  mi  vagyunk,  hogy  azzá  tegyen  minket, 
ami  ö.«  Az  emberről  már  a  második  század  óta  folyton 
hirdetett  e  hit  a  keresztény  alázatosságbani  egyenlőség 
mellett  a  felsőbbség  érzetét  is  föl  kellett  keltse. 

Eötvös  Uralkodó  eszméinek  II.  kötetet  nagyrészt  a  köz- 
pontosítás vizsgálata  tölti  be.  Cherbuliez  a  legnagyobb  elisme- 
réssel adózik  e  vizsgálatnak.  Az  e  tárgyra  nézve  az  érvelések 
és  bizonyítékok  legteljesebb,  legjobban  rendezett  egészét 
nyújtja  az  összes  munkák  között,  melyek  az  összpontosí- 
tással foglalkoztak.  Cherbuliez  figyelmét  azonban  nem  kerüli 
ki  a  hiba,  mely  Eötvös  gondolatmenetébe  becsúszott. 

»Igaz-e,  kérdi,  hogy  a  kormány  ereje  mindig  az  állam- 
nak kisebb-nagyobb  egységétől  függ  ?  Mintha  Eötvös  három 
önálló  dolgot,  melyet  külön  vizsgálni  célszerű,  a  központo- 
sítás neve  alatt  összekevert  volna  ?  úgymint  a  törvény- 
hozás egységét,  a  társadalmi  életnek  az  állam  kormányába 
való  áthelyezését  és  a  tulajdonképi  központosítást. «  (I.  h. 
190.  1.) 

Cherbuliez-nek  teljesen  igaza  van.  Eötvös  kezéből  a 
hosszú  tárgyalás  alatt  kisiklik  a  tulaj  donképi  központosítás, 
vagyis  az  állami  akarat  és  cselekvés  egységének  kérdése  s 
vizsgálata  a  központosítás  neve  alatt  az  állami  hatalom 
határainak  vizsgálatává  válik,  így  midőn  azzal  foglalkozik, 
csak  az  államnak  szabad-e  oktatni  ?  nem  volna-e  jó  az 
egyéni  tulajdont  megszüntetni  ?  az  országos  kormánynak 
kell-e   a  községekben  is   a  közigazgatást   végezni  ? 

A  két,  illetőleg  három  önálló  dolognak  ily  egybevegyí- 
tet  tárgyalásából  azonban  nemcsak  oly  kisebb  hátrányok 
származtak,  aminőkre  Cherbuliez  rámutat,  nézetünk  szerint, 
melyet  egyebütt  bőven  kifejtettünk  (Politika  II.  kötet. 
221 — 224.  1.),  része  volt  e  tárgyalásnak  a  hibás  elvi  kiindu- 
lásban, melyet  az  Andrássy-kormány,  Eötvös  sugallatára, 
a  parlamenti  kormányrendszer  és  a  megyerendszer  össze- 
egyeztetése tekintetében  választott. 

A  történelem  bölcseletének  legmostohább  sors  jutott 
irodalmunkban.  Eötvös  Uralkodó  eszméinek  utolsó,  nagy- 
terjedelmü,  a  91 — 217.  lapokat  elfoglaló  VI.  könyve  való- 
ságos oázisként  tűnik  föl  tudományunk  e  részének  sivatagán. 
De  magának  a  műnek  is  legbecsesebb  része,  Eötvös  szelle- 
mének legértékesebb  gyümölcse.  Cherbuliez  kétkedöleg  áll 
vele  szemben. 

»Eötvös  abban  a  hitben  él,  így  szól  Cherbuliez,  hogy 
a  haladás  törvényét  megtalálta  s  e  törvény,  szerinte,  vissza 
kell  vezesse  a  modern  társadalmakat  a  polgári  szabad- 
sághoz, vissza  arra  az  ösvényre,  melyet  a  középkor  óta 
elhagytak  .  .  .  Igen,  ha  a  mostani  társadalmak  csakugyan 
haladásban  vannak  s  ha  e  haladásnak  valóban  a  polgári 
szabadság  utáni  vágy  a  mozgatója.  De  e  premisszák  híjá- 
ban, melyeket  Eötvös  valóban  fennállóknak,  igazaknak,  mi 
ellenben  téveseknek  tekintünk,  csak  a  hanyatlás  törvénye 
marad  meg,  mely  a  történelemben  világosan  látható  s 
amelynek  hatását  éppen  Eötvös  oly  bámulatosan  leírta, 
magyarázta,  bizonyította  müve  első  kötetében. «  (Id.  h. 
197.   lap.) 

E  szkeptikus,  ellenmondó  felfogását  nem  kívánja  indo- 
kolni s  így  nem  követel  annak  ily  komoly  tárg3rra  nézve 
föltétlen  hitelt,  hisz  e  tárgy  egész  civilizációnk  jövőjét  fog- 
lalja magában  s  az  olvasót  Eötvös  munkájára  utalja,  mert 
Eötvös,  a  lelkiismeretes,  a  mély,  az  éleseszü  gondolkodó, 
az  eseményekben  részes  tapasztalt  államférfi,  az  elméletek 
fáklyáját  s  a  történelem  adatait  egyaránt  értékesítő  tudós 
korunknak  e  főkérdését  mindenesetre  abban  a  terjedelem- 
ben tárgyalta,  melyet  az  megérdemel.  (Id.  h.  197.  1.) 

Amíg  Cherbuliez  ekként  Eötvösnek  az  egyéni  szabad- 
ság, e  szabadságbani  egyenlőség,  továbbá  ezeknek  keresz- 
tény eredete,  valamint  az  emberiség  haladása  tekintetében 
elfoglalt  optimista  álláspontját  szkeptikus  ellenvetésekkel 
inkább  csak  kérdésessé  teszi,  addig  Eötvösnek  az  állam- 
tudomány módszeréről  vallott  tanait  határozottan  elítéli  s 
Ítéletét  az  első  kötet  fölött  mondott  bírálatában  hosszasan 
indokolja. 

Báró  Eötvös  müve  bevezetésében,  így  szól  Cherbuliez, 
a  politikai  tudományok  abszolút  elégtelenségét  hirdeti  s 
ezt  annak  tulajdonítja,  mert  nem  a  bacoi  módszert  alkal- 
mazták, nem  a  tapasztalásból  indultak  ki.  Ez  nagy  csalódás. 
A  történelmi  módszer  sem  biztosabb,  mint  a  deduktív. 
Ugyanazon  történelmi  eseményből  teljesen  ellenkező  álta- 
lános törvényeket  olvashatni  ki  s  a  történelmi  alapon  fel- 
állított e  törvények  helyességét  is  csak  a  jövő  igazolja. 
az  egykoruakra  nézve  tehát  különös  bizonyító  erejük 
nincs  s  nem  jobbak,  mint  a  deduktív,  spekulatív  úton 
nyertek. 

Cherbuliez  szerint  azonban  Eötvös  müvében  csakugyan 
nincs  egy  sor  metafizika  s  ahelyett,  hogy  mint  Stein,  elvont 
eszmékből  indulna  ki,  Eötvös  határozottan  elítéli  mindazokat 
az  elméleteket,  melyek  ily  alapon  épültek.  Eötvös  müve 
csakugyan  egyetlen  a  maga  nemében,  mert  bölcseleti 
spekulációi  egyesegyedül  tényekre,  a  történelemre,  a  tapasz- 
talás adataira  alapít vák.  Téved  azonban  Eötvös,  ha  azt 
hiszi,  hogy  az  ő  történelmi  módszere  azonos  Baconéval, 
melyet  az  a  fizikai,  a  természetrajzi  tudományokban  léte- 
sített, mert  a  politikai  tudományokban  kísérlet  lehetetlen 
lévén,  az  Eötvös  hirdette  tapasztalati  módszer  sem  áll  más- 
ból, mint  a  tények  megfigyeléséből. 

De  ugyanezt  cselekszi  a  deduktív  úton  haladó  poli- 
tikai bölcselő  is,  aki  oly  valódi  tények  nagyobb  tömegét 
megfigyeli,  amelyekben  egy  bizonyos  oknak  a  hatását  véli 
föltalálni.  Ebből  egyetemes  tényként  (comme  fait  général) 
ez  ok  hatásának  módját  és  akaratát  vezeti  le  s  végül  az 
egyetemes  tényből  logikai  következtetéseket,  alkalmazható 
elméletet   von   le. 

A  különbség  ezen  módszer  és  a  tapasztalati  közt  abban 
áll,  hogy  utóbbiban  nem  mennek  vissza  egy  általános  tényig, 
hanem  az  észlelhető  tények  között  azokat  keresik,  amelyek- 
ben  ugyanazon  okok  hatását  veszik  észre  vagy  hiszik  észre- 
vehetni, hogy  ezáltal  azt,  ami  bennök  közös,  fölismerjék  és 
hogy  e  közös  okozatokat  elvekké,  okfőkké  emelhessék. 
(BibL  univ.  1853  févr.  173.  1.) 

Ha  Cherbuliez  bírálatának  értékét  megítélni  akarjuk, 
azt  előbb  jelzett  szkeptikus  ellenvetésein  kívül  nem  kis 
részben  Eötvös  módszerének  beható  bírálatában  lehet  találni. 
Cherbuliezt,  mint  módszeresen  fegyelmezett  búvárt,  nem  ve- 
zette félre  Eötvösnek,  mint  Csengery  mondta,  minden  nép, 
minden  időszak  életkönyveiben  a  nagy  járatossága,  gazdag 
történelmi  adattára,  melyből  a  XVIII.  és  XIX.  század 
államtudományának  hamis  tételei  ellen  támadó  fegyvereit 
merítette,  sem  a  baconi  módszer  lelkes  ajánlása  az  Uralkodó 
eszmék  bevezetésében. 

Cherbuliez  ugyan  arra  nézve  téved,  mintha  Eötvös 
művében  egy  sor  metafizika  sem  volna,  amiben  Csengery 
is  osztozik  s  ezt  különös  érdemül  tudja  be  Eötvösnek,  vagy 
mintha  nem  indulna  ki  elvont  eszmékből.  (Id.  h.  172.  1.) 
Mert  az  akarat  szabadsága,  az  erkölcsi  törvény  szentsége, 
az  egyéniség  föltétlen  becse,  az  egyenlőség  eszméje,  a  keresz- 
ténység alaptanai,  hogy  csak  a  legfőbbeket  említsem,  ame- 
lyekre munkája  építve  van,  részint  metafizikus  természetűek, 
részint  elvont  eszmék. 

Cherbuliez  e  tévedésében  nem  osztozott  Eötvösnek  erős 
magyar  bírálója,  Brassai,  valamint  abban  sem,  hogy  Eötvös 
csak  a  történelmi  módszert  követné,  vagy  éppen  a  baconit. 
Brassai  terjedelmes,  mélyreható  bírálatában  különös  súlyt 
helyezett  annak  kimutatására,  hogy  Eötvös  nem  az  induk- 
tív módszert  használta,  hanem  deduktív  tételekből  vont 
következtetések  s  ezeknek  történelmi  adatokkal  támogatott 
bizonyítása  útján  iparkodott  célját  elérni.  (L.  Brassai  bírá- 
latát az    1851.  Magyar  Hírlap   522 — 528.   számok.) 

Cherbuliez  ily  gyökeres  ellentétbe  nem  helyezte  magát 
Eötvössel,  mint  Brassai,  akitől  Eötvös  az  ő  módszerének  e 
lesújtó  bírálatát,  mint  Brassai  nekem  ismételten  említette, 
igen  rossz  néven  vette. 

Cherbulieznek,  az  idegennek  kritikája  legjobban  magya- 
rázza Eötvös  neheztelését  Brassaira.  Cherbuliez  nem  vonta 
kétségbe,  hogy  Eötvös  az  induktív  módszert  követte,  sőt 
oly  megjegyzései  által,  hogy  munkájában  nincs  metafizika, 
liogy  nem  indul  ki  absztrakt  tételekből,  mint  Stein,  —  ami 


ugyan  Steinra  nézve  sem  volt  igaz  vagy  legfölebb  annyi- 
ban, mint  Eötvösre  —  megerősítette  Eötvöst  hitében,  hogy 
müve  induktív  alapon  áll.  Cherbuliez  csak  azt  vitatta,  mint 
láttuk,  hogy  az  államtudományt  más  módszerrel  is  lehet 
mirvelni.  Ha  Eötvös  elfogultnak  tartotta  magát  saját  mód- 
szere helyessége  és  az  iránt,  hogy  e  módszert  követte,  Cher- 
buliez-t,  a  deduktív  módszer  hívét,  ily  elfogultság  vádja 
nem  érhette,  aki  bár  nem  hitt,  mint  Eötvös,  az  induktív 
módszer  egyedül  üdvözítő  voltában,  egyenesen,  kifejezetten 
nem  tagadta,  hogy  Eötvös  azzal  érte  el  eredményeit.  Ellen- 
ben Brassai  ezt  is  tagadta,  azt  akarta  Eötvös  müvében 
leszállítani,  amit  Eötvös  ennek  nagy  eredményeinél  is  na- 
gyobbra tartott,  azt  az  eszközt,  az  induktív  módszert,  mely- 
lyel,  úgy  hitte,  egyedül  lehetett  e  nagy  eredményeket  elérni 
s  mely  eszköz  megmutatása  által  az  államtudomány  búvá- 
raira jövőben   a   tudomány  útját   annyira   megkönnyítette. 

Nem  tartotta-e  Cherbuliez  szükségesnek  Eötvös  e  téve- 
dését, mintha  ő  egyáltalán  nem  használná  a  deduktív  mód- 
szert, kifejezetten,  egyenesen  kiemelni  ?  Valószínű  :  közvetve 
megtette  azt. 

»A  gondolkodónak,  akia  múltban  keresi  a  jelen  magya- 
rázatát, így  szól  egyebek  közt  Cherbuliez,  meg^^an  az  előnye 
vagy  inkább  hátránya,  hogy  e  jelent  tökéletesen  ismeri. 
Nos,  nehéz  lesz  elkerülnie,  hogy  ez  az  ismeret  ne  irányítsa 
kutatásait,  tudtán  kívül  is  azokat  az  általános  tételeket 
sugallva  neki,  melyekre  azoknak  jutniok  kell.«  (Bibi.  un. 
1853  févr.    152.  1.) 

Midőn  Cherbuliez  így  jellemzi  a  történelmi  uiódszert 
s  a  benne  rejlő  deduktív  elemet,  Eötvösét  sem  veszi  ki. 
De  már  teljes  határozottsággal  említi  több  helyen  a  szillo- 
gisztikus  módszert,  melynek  Eötvös  oly  nagy  teret  enged. 

»Igen  világosan  jellemezve  a  tévedéseket,  melyek  annyi 
államalkotmányban,  annyi  tudományos  munkában,  ann^^-i 
n}álvános  beszéd  és  tüntetésben  mindazokra  nézve,  akik 
századuk  gyermekei  akartak  lenni,  politikai  hit  cikkekként 
szerepeltek,  szerző  a  három  tétel  bizonyítására  tér,  melybe 
könyvének    lényege    van    összefoglalva  .  .  .    Mindez    szoros 

logikával  van  levezetve  s  éppen  ezért  szét  nem  szedhető. 
Az  olvasót  a  szillogizmusoknak  oly  szabályos  és  szoros  lán- 
colata vezeti  az  ismertről  az  ismeretlenre,  hogy  e  láncolat- 
ból lehetetlen  valamit  az  egésznek  megbontása  nélkül  el- 
venni.«  (Bibi.  univ.  1853.  févr.  178.  1.)  »Érvelése  szoros, 
kötött,  kimeritő  .  .  .  valóságos  lánc,  melynek  gyűrűi  maguk- 
ban erősek  és  erősen  egymáshoz  fűződtek  is,  de  egyenlők 
formára  s  körülbelül  ilyenek  nagyság  és  súly  tekintetében 
is.  Erősen  megfeszített  figyelem  kívántatik  egy  550  oldalas 
köteten  végigkövetni  az  élesen  és  kimerítően  formulázott 
tételek  sorozatát,  melyek  mindegyike  egyben  mint  követ- 
kezménye szerepel  azoknak,  amelyek  megelőzik  és  mint 
premisszája  azoknak,  amelyek  követik. «  (Bibi.  univ.  1855. 
oct.    180.    1.) 

Cherbuliez  is  világosan  látta  hát,  csakúgy  mint  Brassai, 
Eötvösnek  szédítő  szillogizmusait,  fejtörést  okozó  dilemmáit 
s  egész  munkáján  átvonuló  éles  dialektikáját,  melyek  vala- 
mennyien inkább  a  deduktív,  mint  a  tényeket  halmozó 
induktív  módszer  eszközei.  S  ha  mégis  csak  az  ellen  foglalt 
állást,  hogy  az  »államtudományban,  mint  Eötvös  eredmény- 
ként hangoztatta,  a  haladásnak  egyetlen  biztos  eszköze  szin- 
tén csak  a  tapasztalás  lehet «,  (I.  köt.  21.  1.)  »ez  pedig  csak 
úgy  lehetséges,  ha  egészen  más  útra  térünk  át,  mint  amelyen 
a  tudomány  eddig  haladhatni  vélt.  Non  est  spes,  nisi  in 
regeneratione  scientiarum«.  (U.  o.  24.  1.)  ezt  abból  magya- 
rázhatni, mert  Eötvös  éppen  ezt  annyira  előtérbe  állította. 

Eötvös  a  módszer  nagy.  kérdését,  bármily  helyesek 
legyenek  arról  fejtegetései,  mégis  csak  mellesleg  tárgyalta 
s  midőn  Hobbes,  Rousseau,  Puffendorf,  Helvét ius  tanai  és 
módszere  ellen  síkra  szállva,  a  történelmi  tapasztalást,  a 
gyakorlat  általi  igazolást  mindenekfölött  szükségesnek  álU- 
totta,  megfeledkezett  az  engedményekről,  melyeket  maga 
is  a  spekulációnak,  az  elmélkedésnek,  a  deduktív  és  szillo- 
gisztikus  módszernek  tett. 

»Tisztán  gyakorlati  tudományban  nem  transzcendentális 
szemlélődést,  hanem  tapasztalást  kell  vezérül  váhisztani  ; 
csak  oz  biztosíthat  arról,  hogy  az  elvek,   melyekből  elmél- 

kedés  közben  kiindulunk,  valóban  helyesek. «  (í.  köt.  24.  1.) 
»Ha  valaki  abban  eredetiséget  akar  látni,  hogy  gyakorlati 
kérdésnél  ...  a  puszta  elméletből  merített  okokon  kívül  a 
gyakorlattól  is  kérek  tanácsot. «  (I.  köt.  25.  1.)  »Sem  azt 
nem  akarom  mondani,  hogy  a  gondolkodás  egyik  vagy  másik 
formája  az  államtudományban  hasznavehetetlen,  sem  azt, 
hogy  az  indukció  az  ismeretnek  egyetlen  eszköze. «  (I.  köt. 
28.    1.) 

Eötvösnek  ez  engedményei  határozottan  lerontják  mód- 
szertani kiinduló  pontját.  Hogy  róluk  megfeledkezett,  abból 
magyarázható,  mert  műve  célját  nem  az  állami  élet  legiőbb 
elveinek  megállapításába,  hanem  a  tudomány  megállapította 
elvek  tényleges  alkalmazhatásának  vizsgálatába  helyezte,  név- 
szerint  abba,  miként  lehet  az  1848-iki  forradalmak  után 
előállott  tényleges  helyzetben  az  államtudomány  elveit  meg- 
valósítani, minő  tényleges  irányban  kell  az  európai  államok 
újjáalakítását  kezdeni. 

A  fenti  nyilatkozataiban  ugyanis  a  transzcendentális 
szemlélődést,  az  elmélkedés  szülte  elveket  csak  annyiban 
veti  el,  amennyiben  azokat  a  tapasztalás  sem  támogatja, 
az  elméletet,  ami  alatt  nyilván  deduktív,  szintetikus  ered- 
ményeket ért,  nem  mellőzi  föltétlenül,  de  mellettük  a  gyakor- 
lattól is  kér  tanácsot. 

Eötvösnek  e  megfeledkezése  a  spekulációnak  tett  enged- 
ményeiről egyúttal  ösztönszerű  érzése  annak,  hogy  alap- 
jában véve  publicisztikus  jellegű  munkájában  oly  sok,  tisztán 
tudományos,  nemcsak  a  gyakorlati  alkalmazás  körébe  eső 
vizsgálat  és  megállapítás  találtatik.  Eötvös  nem  tartotta 
munkájának  e  két  elemét  eléggé  szeme  előtt,  midőn  az 
állam  lényegére,  mivoltára,  céljára,  életjelenségeire,  szerve- 
zetére általában  vonatkozó  vizsgálatok  tekintetében  is  föl- 
tétlenül s  épp  úgy  követelte  a  baconi  módszert,  mint  azok 
tekintetében,  melyeket  az  iránt  folytatott,  mik  a  jelen  kor 
különleges   exigenciái  az   állam  berendezésére   nézve. 

Eötvös  ugyan  egyenesen  azt  mondja  :  >>A  cél,  melyet 
magamnak  kitűztem,  egyáltalában  nem  az  :  oly  államformát 
feltalálni,   mely  az   állam  eszményének  minél  tökéletesebben 

megfeleljen  ;  hanem  csak  a  jelen  kor  viszonyainak  leginkább 
megfelelő  állam  szervezetét  keresem. «  (I.  köt.  25.  1.) 

Ezzel  szemben  tény,  hogy  Eötvös  az  állam  azon  rende- 
zésén kívül,  mely  a  jelenkor  viszonyainak  leginkább  meg- 
felel, az  állam  céljával,  jogalapjával,  az  államhatalmak  egy- 
ségével és  megoszlásával,  de  magukkal  az  uralkodó  eszmék- 
kel, a  szabadság,  az  egyenlőség,  a  nemzetiséggel  a  jelen- 
kortól eltekintve,  általában,  mint  az  emberi  élet  örök  jelen- 
ségeivel is  foglalkozott  és  azokra  nézve  általános  igazságokat 
részint  megállapítani  törekedett,  részint  ily  kitételek  alak- 
jában :  »Teljes  meggyőződésem  szerint«  (I.  köt.  24.  1.) 
»a  puszta  elméletből  merített  okok«,  (u.  o.  25.  1.)  mint 
hipotéziseket  fölvett.  Az  ily  általános  igazságokat,  elveket, 
hipotéziseket  maga  is  szemlélődés,  elmélkedés  útján,  vagy 
amint  mondja,  a  puszta  elméletből  nyerte,  alanyi  meggyőző- 
désből merítette. 

Cherbulieznek  teljesen  igaza  van  tehát,  midőn  Eötvös 
módszeri  álláspontjának  helyességét  kifogásolta,  ha  nem 
mutatta  is  ki,  hogy  Eötvös  maga  sem  követte  kizárólag  az 
induktív  módszert,  sőt  hogy  a  szemlélődés,  az  elmélkedés, 
a    deduktív   módszeréhez    is    folyamodott. 

Az  Uralkodó  eszmék  módszerére  vonatkozó  e  végnél- 
küli kontroverziák  alapját  nyilvánvalólag  a  nagy  mü  szer- 
kezeti hiányai  okozták.  Nincs  áttekinthető  rendszere,  mert 
alapjában  kritika,  ezért  oly  sok  benne  a  diliemma.  Továbbá 
kérdés  tárgya  lehet,  vájjon  történetbölcselet-e  vagy  pedig 
állam-  és  társadalomtan?  Az  emberi  közületek  statikus  és 
dinamikus  jelenségeinek,  együttléti  és  egymásutáni  törvé- 
nyeinek vizsgálata  váltakozva,  de  egymásba  fonódva  vonul- 
nak el  benne  szemeink  előtt  s  így  a  követelt  módszerek  is 
összefonva,  elburkolva  lépnek  föl. 

VI 


B.    Eötvös    nemzetiségi    tana    és   a    német  egység! 

törekvések. 

A  mélyreható  tanulmánynak,  melyben  Eötvös  munká- 
ját Cherbuliez  részesítette,  értékes  kiegészítője  a  Freytag 
Gusztáv  és  Schmidt  Julián  szerkesztette  nagytekintélyű 
német   folyóiratnak   terjedelmes   bírálata,  i) 

»Igen  nevezetes  könyvvel  van  dolgunk  .  .  .  így  kezdi  a 
bíráló,  mely  mindenütt  tartalmas  és  az  új  fordulatok  által, 
melyeket  ismert  és  gyakran  kimondott  eszméknek  ád,  gyü- 
mölcsöző elmélkedésre  késztet.  A  szerző  finom  fő,  éleselméjű 
a  fogalmak  boncolásában,  találékony  távoleső  képzetek  kap- 
csolásában ...  A  történelemben  és  filozófiában  egyaránt  ott- 
hon van.« 

De  mindjárt  hozzáteszi,  hogy  a  tartalmas  gondolatfüzé- 
sek  közben  az  eszmék  végső  szálai  kisiklanak  az  olvasó 
hatalmából,  részben  tán  azon  oknál  fogva,  mert  a  szerző 
szellemének  nagyobb  a  finomsága,  mint  az  energiája.  Minden 
törekvése  az  absztrakciók  uralma  ellen  irányul  s  végül  mégis 
úgy  látszik,  mintha  az  absztrakciók  birodalmába  akarna 
menekülni. 

Eötvös,  folytatja,  mint  már  fennebb  is  jeleztük,  nem 
a  reakció  mellett  küzd,  mint  némelyek  hirdetik,  hanem  a 
politikai  idealizmus  ellen,  mely  hamis  fogalmakból  indul  ki 
s  amely  ahelyett,  hogy  azokat  a  tapasztalás  adta  okulással 
helyesbítené,  ide-oda  forgatja,  de  végül  is  más,  tetszetősb 
alakban  fönntartja. 

Eötvösnek  e  küzdelme  a  hamis  fogalmak  ellen  igen 
üdvös,  ha  nem  esik  ugyanabba  a  hibába,  melyben  ezek 
szenvedtek,  a  rendszertelenségbe.  A  szabadság,  egyenlőség 
és  nemzetiség  egymás  mellé  állítása  pedig  már  ilyen,  mert 
azokat  helyesen  nem  lehet  egyenértéküekként  egybevetni. 
A  két  első  kifejezés  ugyanis  eredetileg  egészen  negatív  vonat - 


1)  Die  Grenzboten.   13.  Jahrg.  III.  Bd  1854.  420—427.  Lexic. 
oct.    1. 

kozásban  fordul  elő,  merőben  a  despotizmus  nyomása  és 
önkénye  ellen  irányul,  míg  az  utolsónak,  a  nemzetiségnek 
kezdettől  fogva  pozitív  és  eszmei  tartalma  volt. 

A  Grenzbpten  bírálata  utóbbi  szempont  helyességének 
bizonyítására  törekszik  s  ezáltal  Eötvös  munkáját  egészen 
más  oldalról,  mindenesetre  teljesebben  világítja  meg,  mint 
eddig  említett  külföldi  kritikusai  és  Radovitzot  leszámítva 
mindazok,  kik  munkájáról  levélben  nyilatkoztak. 

Despotikus  állam  ellenében,  mely  az  összes  életviszo- 
nyokba benyúl,  a  szabadságvágy,  zárt  arisztokrácia  ellené- 
ben, mely  a  kívüle  levőket  állandón  gyalázattal  illeti  és 
megrövidíti,  az  egyenlőség  ösztöne  önként  föltámad.  A  dolog 
természetéből  támadó  szükségletek  ezek,  melyek  tényleges 
erővel  érvényesülnek  és  csak  később,  midőn  az  emberek 
mindent  általánosítani  szeretnek,  formáltatnak  át  eszmékké, 
hogy  a  politikának  mesterséges  hajtókerekeiül  szolgáljanak. 
Ezeknek  az  így  napi  politikai  célokra  kikészített  eszméknek 
abszurd  következményeit  kimutatni  igen  könnyű  vállalko- 
zás, hisz  a  képtelenségnek  nincs  határa. 

Ámde  magukban  véve,  így  folytatja  a  bírálat,  lényegök 
szerint  ez  eszmék  nem  mondanak  egyebet,  mint  hogy  a  hata- 
lomtól nem  akarunk  ok  nélkül  zaklattatni,  továbbá  hogy 
a  társadalomban  egy  osztálynak  sem  szabad  a  másikat  bün- 
tetlenül károsítani.  Vájjon  ezt  velünk  született  jogból  szár- 
maztatjuk-e ?  közömbös.  Mindenesetre  az  emberrel  született 
szükségletek,  erők  s  mivel  az  egyik  erő  a  másiknak  ellene- 
szegül, egyik  a  másiktól  függésbe  is  jut.  Ha  tehát  bizonyos 
is,  hogy  a  szabadság  az  egyenlőséggel  néha  összeütközik, 
ez  még  nem  rontja  le  őket,  mert  minden  tényleges,  valóságos 
képződmény  az  erők  egyensúlyából  származik. 

Eötvös  törekvése  odairányul  :  a  népszuverenitást  e  két 
eszme  eredményeként  föltüntetni  s  ezzel  egyben  azt  is  bizo- 
nyítani, hogy  azok  egymással  meg  nem  férnek  és  sikertelenek. 
Ez  tévedés. 

A  népszuverenitás  is  kezdetben  merő  tagadás,  merő 
ellenkezés  volt.  XIV.  Lajos  tudósainak  tételével,  hogy 
a  szuverén  alattvalójának  föltétlen  ura,  a  népszuverenitást 

állították  szembe,  mely  annak  a  tételnek  a  tagadása  volt 
s  tulajdonkép  ugyanazt  kívánta  mondani,  amit  Xagy  Frigyes 
tétele  foglalt  magában,  mely  szerint  a  fejedelem  az  állam 
hivatalnoka,  vagyis  hogy  személyes  érdekét  az  államé  alá 
kell  rendelnie.  Igaz,  XIV.  Lajosnak  esztelen  fölfogását  a 
szuverenitásról  a  népre  alkalmazták,  ennek  részére  köve- 
telve, hogy  az  országlást  a  kénye-kedve,  szeszélye  szerint 
vihesse,  de  ily  képtelenség  mellett  a  népszuverenitás  homá- 
lyos fogalmában  olyasmi  is  rejlett,  ami  a  történelemnek 
igaz  és  jelentékeny  fejlődését  foglalta  magában  s  ezt  Eötvös- 
nek élesebben  kellett   volna  kiemelni. 

A  Grenzboten  bírálata  egészen  jó  nyomon  halad,  midőn 
a  szabadság  és  egyenlőség  viszonylagos  érvényesülését  lehet- 
ségesnek tartja,  midőn  a  népszuverenitás  homályos  képze- 
teiben az  emberiség  haladására  fontos  elemeket  vél  észre- 
venni. Megjegyzése,  hogy  Eötvösnek  élesebben  kellett  volna 
kiemelni  a  népszuverenitásban  rejlő  ez  üdvös  elemeket, 
tulaj  donkép  udvarias  elhallgatása  annak,  hogy  itt  Eötvös 
egészen  más  alapon  áll,  mint  amelyből  bíráló  a  népszuvere- 
nitásnak e  helyes  elemeit,  névszerint  annak  a  nemzeti  indi- 
viduációval  való   kapcsolatát  kihozza. 

A  bírálat  ugyanis  odahegyeződik,  hogy  a  népszuvere- 
nitás és  nemzeti  létre  törekvés  egy  forrásból  erednek  és 
mind  a  kettő  az  újkornak  legnemesebb  és  legtermékenyebb 
eszméje.  Mert  mi  rejlik  bennök  egyéb,  mint  a  gondolat, 
hazát  szerezni  és  ebben  a  földi  életnek  magasabb  fokára 
eljutni,  továbbá,  hogy  e  gondolatnak  minden  más  gondolatot 
meg  kell  előznie. 

Lehet-e  nagyobb  ellentét,  mint  a  bírálatnak  e  kiindu- 
lása és  Eötvös  tételei  között,  amelyek  elseje  szerint  a  nép- 
felség azt  az  elvet  jelenti,  melynél  fogva  az  egyes,  polgár 
részt  vehet  az  állam  kormányzásában,  ami  az  egyesek  sza- 
badsága szempontjából  nem  egyéb,  mint  az  a  hatalom, 
mely  az  egyesek  szabadságának  korlátokat  szab.  A  második 
tétel  szerint  pedig  a  nemzetiség  egyszerűen  a  mások  fölötti 
kiválóság  érzetében  rejlik,  előítélet,  mely  faji  és  vallási 
különbségekből  alakult,  a  polgárosodás  hiányai  miatt  maradt 

fenn,  melynek  az  emberiség  egyetemes  iránya  mellett  nincs 
létjoga,  az  államalkotásra  való  igénye  pedig  egyenesen 
kolomposok  csinálmánya. 

Mi  volt  a  Grenzboten  szerint  a  népszuverenitásnak  igaz 
magja  s  hogyan  kapcsolódik  ez  a  nemzetiséghez  ?  Bővebben 
ki  kell  terjeszkednünk  fejtegetéseire,  hogy  bírálatát  érthe- 
tővé tegyük. 

A  népszuverenitásnak  az  a  felfogása,  mintha  az 
emberek  a  földnek  bizonyos  részein  egybegyűltek  volna 
s  szerződés  útján  alkottak  volna  államot,  így  okoskodik  a 
bírálat,  méltán  vesztette  el  hitelét.  Az  emberek,  amint  a 
történelemben  feltűnnek,  egy  természetes  egésznek  részei- 
ként s  ez  egésznek  erkölcsei  által  egybekötve,  meghatározva 
jelennek    meg. 

Az  embereknek  ez  egybeköttetéseit  azonban  meg- 
bontják a  köztük  folyó  békés  és  háborús  érintkezések  s 
az  új  alakulásokban  nagy  szerepet  játszik  a  véletlen,  így 
a  középkorban.  A  fölé-  és  alárendelés,  az  uralkodás  és  alatt- 
valóság, a  jogközösség  és  jogvédelem  kapcsolatainak  oly 
tarkasága,  valóságos  útvesztője  támadt  ekkor,  hogy  bár 
mindenki  valamely  kapcsolatba,  kötelékbe,  mai  nyelven 
szólva,  valamely  államba  tartozott,  igen  nehéz  lett  volna 
megmondani,  tulaj  donképen  melyik  az  a  bizonyos  állam, 
amelyhez  tartozik.  E  zavarból  az  egyes  ki  akart  szabadulni 
s  egy  meghatározott,  nagyobb,  hatalmasabb,  külön  kötelék 
után  vágyott,  melynek  független  s  a  természet  által  adott 
egységes,  közös  élete  van. 

Ily  kötelék  utáni  vágy  természetesen  azokban  gerjedt 
föl  elsőben,  akik  uralkodni  akartak,  de  az  alattvalókra  is 
átszármazott  s  az  abszolút  királyságok  alakulásához  vezetett, 
mint  pl.  Franciaországban,  —  bíráló  hozzátehette  volna 
Spanyolországot,  —  ahol  a  nemzeti  és  állami  érzés  igen  korán 
kifejlődtek.  Ahol  pedig  az  uralkodásra  vágyók  nem  bírtak 
abszolút  államot  alkotni,  ott  a  népekben  az  ösztön  az  állami 
egyesülésre  annál  hatalmasabban  ébredt  föl,  mentül  több 
akadály  állt  annak  ellene,  így  az  olaszoknál  már  a  XVI., 
a  németeknél  a  XVIII.  század  óta. 

A  nemzetiség  és  a  népszuverenitás  egyaránt  abból  az 
ösztönből  származott,  amelynél  fogva  az  emberek  egy-egy 
különálló,  belsőleg  összetartozó  (substantiell  zusammengehöri- 
gen)  elemeket  egybefoglaló,  szabad  szervezethez,  államhoz 
akartak  tartozni. 

Ahol  az  állam,  mint  Franciaországban,  csakugyan  egy 
ilyen  természetesen  kikerekített,  önmagában,  különálló  (für 
sich  bestehend)  egész,  ott  a  népszuverenitás  és  uralkodói 
jog  (Legitimitát)  ellentéte  nem  oly  nagy.  Ellenben  a  német 
törzseket  nem  egyesítette  egy  szervezetbe  valamely  abszolút 
uralkodó,  azért  ezeknél  a  nép  szuverenitása  s  a  fejedelmek 
birtokában  levő  államhatalom  ellenséges  elvekként  állanak 
egymással  szemben,  jóllehet  a  német  törzsek  csakúgy  mint 
a  fejedelmek,  érzik  annak  szükségét,  hogy  egy  nemzetbe, 
egy  államba  olvadjanak,  de  a  két  elv,  a  népszuverenitás 
mögött  rejtőző  nemzeti  egyéniség  s  az  uralkodók  jogai  alak- 
jában jelentkező  államhatalom  között  a  kiegyenlítést  egy- 
előre nem  bírták  megtalálni.  Az  időleges  bevégzetlenség, 
készületlenségből,  melyet  e  két  elv  viszonya  Németországban 
mutat,  nem  következtethetni,  hogy  azokat  az  élet  meg- 
cáfolta. Ellenállhatatlan  erővel  hatnak  azok  most  is  s  dialek- 
tikus fölbontásuk,  szétmorzsolásuk  helyett  inkább  a  pozitív 
erőt  kellene  bennök  keresni. 

A  szellemes  szerző,  így  folytatja  a  Grenzboten  bírálata, 
túlságosan  engedett  a  csalódás  érzetének,  mely  a  világot 
az  újkor  államalkotó  elvének,  a  népszuverenitásnak  föllépése 
és  hatása  következtében  elfogta  és  a  népszuverenitásban, 
a  vele  járó  állami  mindenhatóságban  a  polgárosodás  vesze- 
delmét látja.  Eötvös  téved,  midőn  az  állam  beavatkozásá- 
nak határait  oly  szűkre  kívánja  szabni,  midőn  működését 
a  fennálló  biztosítására  akarja  szorítani  s  az  államtól  minden 
alkotó  tevékenységet  megtagad. 

A  népszuverénitási  törekvések,  az  államok  nemzetek 
szerinti  kialakulásának  kísérletei,  melyek  által  nagyobb 
közpolgári  boldogságot  remélnek  a  népek,  éppen  nem  veszé- 
lyesek a  polgárosodásra,  csak  helyesen  kell  őket  érteni, 
elrendezni. 

A  polgárosodást  igen  is  veszélyeztették  a  XVIII.  szá- 
zadnak kozmopolita  áramlatai,  ezek  forradalmiak  voltak, 
az  összes  politikai  szervezeteket  atomjaikra  bontották 
volna.  A  népszuverenitás  és  nemzeti  kialakulás  törekvései, 
melyeket  a  szocialista  törekvésektől  jól  meg  kell  külön- 
böztetni, ellenkezőleg  csak  látszólag  forradalmiak  és  bom- 
lasztok. Valójában  konzervatív  és  szervező  erő  rejlik  bennök, 
mert  oda  irányulnak,  hogy  az  embert  önző  egyedüliségébcl 
kiemeljék  és  neki  egy  élő  szervezetben  tartalékot  nyújtsanak. 

E  törekvéseket  néha  romantikus  képzetek  vagy  egyoldalú 
absztrakciók  zavarják.  így  a  nemzetiség,  vagyis  a  nyelvi 
közösség  nem  elég  alap  államalkotásra  s  nem  akadt  oly 
radikális  német  hazafi,  aki  a  világban  létező  összes  németeket 
egy  államba  egyesíteni  akarta  volna.  A  nyelv  közösségén 
kívül  az  emberek  között  közös  földterület  is  szükséges 
ahhoz,  mely  egyedül  teszi  lehetségessé  a  független,  mások 
akaratától  zavartalan  nemzeti  létet,  továbbá  kifejlett  állami 
erő.  Németországnak  az  a  baja,  hogy  két  ily  állami  erő  i& 
létezik  benne,  továbbá  egy  soha  nem  létezett  nagy  német 
birodalomnak  romantikus  képe,  de  e  kétféle  akadály  ellenére 
is  a  német  nemzeti  eszme  utat  fog  törni  magának  s  amíg 
céljához  nem  ér,  a  német  nélkülözni  fogja  a  legfőbb  jót, 
ametyet   az   ember  elérhet. 

Eötvös  vészthozónak  tartja  az  újkori  fejlődésnek 
végső  rugóját,  mely  az  összes  erőknek  az  államba  olva- 
dása felé  hajt,  a  bírálat  ellenkezőleg  a  földi  élet  maga- 
sabb fokát  látja  abban,  amivel  Eötvösnek  alapos  és 
szellemes  munkáját,  ennek  érdemét  kisebbíteni  éppen 
nem  akarja.  Hisz  igen  gyakran  a  beható  és  következetes 
kifejtés,  mely  azonban  egyoldalú  premisszából  indul  ki, 
legerősebben  kelti  föl  bennünk  az  igazság  érzetét,  mert  a 
dialektikus  átmeneten  kívül  az  ellenkező  igazságnak  eleven 
szemléletét  ébreszti  bennünk. 

A  Grenzboten  kritikájának  e  végső  tétele  csakugyan 
általános  igazságot  rejt  magában  s  ennélfogva,  ha  igaz, 
épp  úgy  áll  e  kritikára,  mint  arra,  amit  bírálata  tárgyává 
tett.   Igaz,   de   egyoldalú  premisszából  indul   ki,   az   egyént 

lekötő  összlétnek,  nemzeti  létnek  eredeti,  másból  le  nem  vezet- 
hető tényéből.  Csak  úgy  mint  Eötvös,  aki  egy  másik  igaz, 
de  szintén  egyoldalú  premisszából  vonja  le  következtetéseit, 
névszerint  az  egyes  embernek  örökké  fennálló  törekvéséből 
ez  összlét  nyomásától,  kötelékeitől  szabadulni,  vagy  ellenük 
—  habár  bennük  és  közöttük  —  legalább  mint  ellenható, 
önálló  erő,  mint  külön  világ  érvényesülni. 

Amily  igaz,  hogy  a  történetírás  nekünk  csak  összlét  be 
kapcsolt  és  pedig  belsőleg,  lényegileg  egybetartozó  (sub- 
stanziell  zusammengehörig)  emberekről  tud  hírt  adni,  épp 
oly  igaz,  a  másik  tény,  hogy  az  ember  az  összlét  be  olvadást 
nem  tekinti  egymagában  a  legfőbb  jónak,  hanem  ezzel 
egyszerre  kívánja  külön  valójának  ez  összléttől  külön  is 
a  megóvását,  erősítését,  ha  ugyan  egyenesen  nem  támad 
föl  az  összlét  ellen  s  attól  elszakadni,  szabadulni  nem  akar. 

A  Grenzboten  az  első  tényből,  a  nemzeti  létből,  Eötvös 
a  másodikból,  az  egyéni  szabadságvágyból  törekedett  az 
emberiség   bonyolult    életjelenségeit,    történeteit    megfejteni. 

A  nemzeti,  az  összlétnek  magyarázó  ereje  nyilván 
nagyobb,  mert  egészen  biztos,  tárgyilagos,  konkrét  tényből 
áll,  áz  Eötvösé  azért  gyengébb,  mert  elvont,  kiszakított 
s  milliónyi  változatában  bizonytalan  szubjektív  aspirációkra 
támaszkodik. 

x\z  emberek  vérségi,  gazdasági,  nyelvi,  érzelmi,  értelmi, 
akarati  összléte,  kapcsolata  látható,  fogható.  Az  egyes 
szabadulása  e  kapcsolattól  ellenben  nem  is  lehetséges,  s 
amennyiben  lehetséges,  amennyiben  az  egyén  magának 
külön  világot  alkothat,  ez  végtelen  sokféle  s  azt  minden 
egyes  esetben  értelmi,  nehéz  megkülönböztetés,  elvonás 
által  állapíthatni  csak  meg.  Összlét  nélkül  élni,  azt,  ami 
miatt  ettől  szabadulni  kíván,  elérni  az  egyes  abszolúte 
képtelen,  ellenben  az  összlétre  csak  viszonylag  tesz  különb- 
séget, mennyire  olvad  belé  az  egyes.  Mihelyt  több  egyén 
létezik,  az  összlétnek  valamely  neme  létrejön,  ellenben  az 
egyén     önállósulása,     szabadsága     az     összlét  ben     kérdéses. 

Hegeli  történetbölcselet,  a  szellemnek  a  világban 
immanens,  tárgyilagos  erejét  valló  tan  kél  birokra  a  Grenz- 

botén     bírálatában     Eötvösnek     transzcendens     keresztény, 
Kanti  idealizmusa  ellen. 

Sokkal  nehezebb  utóbbival  az  ember  belső  világán 
túlmenő  jelenségeket,  aminők  a  nemzeti,  a  társadalmi 
összlét,  viszont  amavval  az  egyén  belső  világát,  ennek 
önállóságát  és  értékességét  megfejteni. 

Eötvös  nagy  munkájának  főhiánya  csakugyan  ott  van, 
ahol  azt  a  Grenzboten  keresi  s  ahol  itthon  is  két  bírálója, 
Mocsáry  Lajos  és  b.  Kemény  Gábor,  bár  nem  oly  szaka va- 
tottan  kereste.  Ha  a  nemzetiség  érzete  előítélet,  mely  a 
polgárosodás  hiányából  maradt  fenn,  ha  az  állam  nem  egyéb 
külső  berendezésnél,  mely  az  egyén  lelki  önállóságához 
szükséges  különböző  javakat  biztosítja,  úgy  az  elsőnek 
megszüntetésén  kellene  munkálkodni,  az  államot  pedig  az 
emberi  lélek  a  maga  bensőségében  soha  másnak,  mint  hideg 
gépezetnek  nem  tekinthetné. 

Ámde  a  történelem  a  legmagasabb  kultúrák  korában- 
mutatja  a  nemzetiségi  különválást  a  legerősebbnek,  az  emberi- 
séget nemzeti  változatokban  leggazdagabbnak.  Az  állami 
létért  folyó  küzdelmek,  érte  hozott  áldozatok  pedig,  melyek- 
ről értesít,  nemcsak  abban  az  értelemben  folynak  pro  aris 
et  focis,  vagyis  a  különböző  anyagi  és  szellemi  javakért, 
hogy  az  állam  nélkül  ezek  veszélyeztetve  vannak,  hanem 
abban  is,  mert  ez  ara-k  és  focus-ok,  e  különböző  javak  a 
nemzeteknél  mások,  továbbá,  mert  az  illető  nemzeteknek 
állami  szervezetével  összefüggők,  és  jogalkotó,  támogató 
állami  hatalmánál  fogva  olyanok,   aminők. 

Szóval  a  nemzetek  az  emberi  nemnek,  az  emberi  szellem- 
nek nagybani  egyéniesülései,  magasabb  összegyéniségei, 
az  államok  pedig  ezeknek  nem  puszta  külső  várfalai,  bizto- 
sítói, hanem  a  nemzeti  összegyéniségnek  anyagi  és  lelki 
javaiban  rejlő  szellemét,  akaratát  átérző  és  megvalósításában 
osztozó  munkatársai.  Államot  és  nemzetet,  vagy  mint 
Eötvös  teszi,  államot  és  a  nemzetet  alkotó  egyének  anyagi 
és  szellemi  javait  nem  lehet  úgy  elválasztani,  hogy  az  állam 
ezeknek  csak  külső  eszköze,  ezeknek  csak  biztosítéka  lenne. 
Az  államok  a  nemzeteknek  —  vagy  ha  valaki  a  nemzeteket 

önálló  lényeknek,  entitásoknak  elismerni  nem  akarja, 
mint  Eötvös  — ,  az  államok  mindenesetre  a  közös  szellemű 
egyéneknek  íinmagukat  irányzó  közös  tevékenységét  jelentik 
anyagi  és  szellemi  kultúrájuk  biztosítására  és  elöbbrevitelére. 

Ily  irányzó  tevékenység  azonban  el  nem  képzelhető 
ez  anyagi  és  szellemi  javak  értékének  fölbecsülése,  megálla- 
pítása nélkül.  Még  kevésbé  lehet  elgondolni  ezek  hathatós 
védelmét  az  állam  szerveinek  :  feje,  törvényhozói,  tiszt- 
viselői, polgárai,  katonáinak  e  javak  értékességéről  való 
meggyőződése,  áthatottsága,  szeretete,  ezekkel  való  egybe- 
olvadása nélkül. 

A  ridegnek,  külső  eszköznek  tekintett  állam,  ennek 
közegei,  szervezetei,  egyes  polgárai  át  kell  szellemül- 
jenek, az  egyesek  közt  elosztott  anyagi  és  szellemi  javak, 
a  bennük  fekvő  sajátos,  nemzeti  kultúra  érdekeiért,  mint 
a  nemzetnek  eszmei  javáért,  tulajdonáért  kell  lelkesedniök. 
sőt  élet-halálharcra  készen  állaniok.  Csak  ekkor  nyugszik 
az  állam  biztos  alapokon,  csak  ekkor  lesznek  az  egyesek 
mindenrendű  javai  is  biztosítva,  az  általuk  elért  kultúra 
fenntartva,  fejlesztve,  a  nemzeti  külön  egyéniség  és  benne 
a  közös  emberi  cél  fenntartva.  Mert  az  emberi  és  nemzeti 
nem  egymás  ellentétei,  hanem  azonegy  erőnek,  eszmének 
különbségei.  Amely  sajátosság  embertelen,  abból  sohasem 
lesz  nemzeti  s  amely  emberi  sajátosan,  konkrét,  vagyis 
külön  összegyéniségben,  nemzetiben  meg  nem  jelenik,  az 
a  világ  természetes  rendjében  nem  is,  csak  a  természet- 
fölöttiben létezhetik. 

Állami  és  egyéni,  emberi  és  nemzeti  törekvéseknek  ily 
egybeolvadása  által,  a  tényezők  (állam  és  egyén,  emberiség 
és  nemzet)  munkája  körének  helyes  elhatárolása  mellett, 
állami  hatalom  és  egyéni  szabadság,  nemzeti  különállás  és 
emberiségi  együttműködés  egy  végcélra  irányulókká,  test- 
vérekké lesznek,  habár  e  végcélra  más  utakon,  más  eszkö- 
zökkel törnek  is. 

Mindezen  jelenségekkel,  melyek  előfordultát  a  történelem 
bizonyítja,  számol  a  Grenzboten  kritikája,  de  megfeledkezik 
az   Eötvös   hangsúlyozta   nagy   igazságról,   hogy   az   egyéni 

emberi  lénynek  önmagában,  mint  külön  valónak  is  van 
léte  és  célja,  hogy  e  létet,  nemzetével  ellentétbe  jutva, 
vele  küzdv^e,  mint  külön  szellemi  kozmost  fenntarthatja 
s  hogy  célja  nem  a  fölolvadás  az  összlétbe,  hanem  az  össz- 
léttel  együtt  egy  teljesebb  egyéni  létre,  sőt  öröklétre  jutás. 

Ha  az  összlét,  a  nemzet  a  látható  világban  megromlik, 
szétesik,  az  emberi  az  egyénnek  külön  világába  szorítva 
élhet  tovább,  hogy  újabb,  tisztább  összlétben  jusson,  teljes, 
önelégült  nemzeti  létre,  mint  a  római  birodalomból  kelet- 
kezett nemzetek  történelme  tanusitja. 

Eötvös  az  emberinek  az  egyes  természetes  egyénekben 
élő,  ható  formáira,  vagyis  tulaj  donkép  alanyaira  fektette 
művében  a  súlyt,  s  ezzel  azt  a  nagy  erőt,  ennek  hatásait, 
jelenségeit  emelte  ki,  ameljrről  megfeledkezett  a  Grenz- 
boten-nek  egyébként  élesen  látó  birálója.  ]Mint  lélekbúvár 
költő,  ki  az  egyén  belső  küzdelmeit,  törekvéseit  vizsgálta, 
átérezte,  méltán,  kellő  alappal  tagadta,  hogy  az  egyes  embert 
mozgató,  kielégítő  egyedüli  erő  az  lenne,  mely  őt  önállótlan 
elemként  egy  nagyobb  egészbe  olvadni  készti.  Mint  keresz- 
tény, szükségképen  vészthozónak,  az  ókorba  való  vissza- 
esésnek kellett  tekintse  az  egyes  emberi  lény  összes  erőinek 
felolvadását  az  államba. 

Eötvös  individualista  álláspontjának  viszonylagos  he- 
lyességét és  nagy  magyarázó  erejét,  habár  nem  is  kimerítő 
az  emberi  élet  egyéni  és  közületi  részeinek,  e  részek  viszo- 
nyának, úgymint  külön  jelenségeinek  szóval  az  egész  emberi 
kultúra  törvényeinek  megfejtésére,  misem  bizon^-itja  jobban, 
mint  az,  hogy  ez  álláspontról  a  szükségszerű  kapcsolatot 
fölismerte,  amely  a  népszuverenitás,  állami  mindenhatóság 
és  szocialista  törekvések  között  fennáll. 

Eötvös  álláspontjáról  e  jelenségek  természet  szerint  egy- 
mástól függőknek  tűnnek  föl,  amennyiben  mindegyikük  az 
egyén  szabadságának  kisebb-nagyobb  megszorítását  jelentik  s 
a  történelem  ily  függésüket  tényleg  kimutatta.  A  Grenzboten 
bírálata  ellenben  azt  hitte  még  1854-ben,  hogy  köztük  semmi 
belső  kapocs  sincs.  »A  jelenkornak  a  tömegeket  mozgató  poli- 
tikai  eszméi,   (melyeket  jól   meg  kell  a  szocialista  eszméktől 

különböztetni),  csak  látszólag  forradalmiak  és  rombolók.* 
A  bírálat  e  szavai  kézzel  foghatólag  mutatják,  mennyire  nem 
értette  az  meg  a  Franciaországból  kiinduló  s  ott  már  4:8-ban 
határozott  szocialista  irányt  vett  mozgalomnak  teljes  tar- 
talmát, míg  Eötvös  individualista  álláspontjáról  világosan 
látta  a  láncszemeket,  melyek  az  egyenlőség  absztrakt  elvéből 
a  népszuverenitáson  át  a  szociáldemokráciához  vezetnek. 

Rousseau  tanaiban  —  bár  ezt  maga  sem  látta  s  a  bour- 
geoisie  sem  hitte,  mely  őket  a  nagy  forradalomban  diadalra 
juttatta — ,  már  megvan  a  szociáldemokrácia  csirája.  E  tanok 
a  politikai  egyenlőséghez  elkerülhetetlennek  tekintik  annak 
megakadályozását,  hogy  a  vagyoni  viszonyok  nagyobb 
különbségei  be  ne  következzenek,  névszerint,  hogy  az  egyik 
polgárnak  se  legyen  annyi  vagyona,  amellyel  a  másikat 
megvehesse. 

Eötvös  egész  munkája,  midőn  a  XIX.  század  uralkodó 
eszméi  ellen  küzd,  ezeket  Rousseau-i  értelmükben,  a  nekik 
Rousseau  adta  tartalmukkal  veszi,  amint  azokat,  köztük 
különösen  a  népszuverenitást  az  európai  népek  is  alkotmá- 
nyos intézményeik  megalkotásánál  vették.  Hasztalan  mondja 
tehát  a  Grenzboten  bírálata,  hogy  a  népszuverenitás  nem 
veszélyes,  csak  helyesen  kell  érteni  s  tőle  a  szocialista  esz- 
méket jól  meg  kell  különböztetni.  Aki  az  összes  erőknek 
felolvadását  az  államba  a  földi  élet  magasabb  fokának 
tekinti  és  az  egyén  szabadságában  mást  nem  lát,  mint  az 
oknélküli  zaklatástól  való  menekülés,  az  egyenlőségben 
egy  zárt  arisztokrácia  gőgje,  fosztogatása  elleni  védekezés 
érzetét,  az  az  egyéni  tulajdon  szocializálását,  mint  az  államba 
olvadás  természetes  követelményét  sem  utasíthatja  vissza. 

így  végződik  a  néppszichológiai,  áUamtani  tekintetben 
legnyomatékosabb  bírálat  pozitív  tekintetben  hamis  ered- 
ménnyel annak  következtében,  mert  elfeledi,  hogy  pre- 
misszáját, mely  szerint  az  ember  legfőbb,  mindent  háttérbe 
szorító  törekvése  a  lényegileg  hozzátartozókkal  egy  lénnyé, 
egy  nemzetté,  egy  államba  olvadni,  ellensúlyozza  az  egyéni 
különlét,  az  egyéni  lény  benső,  önmagába  zárt  élet  utáni 
vágyának  a  történelemben   örökké   ható   másik   premisszája. 

Az  emberiség  történelme  nem  más,  mint  e  két  ellentétes, 
de  nem  ellenséges,  egymást  ki  nem  záró,  meg  nem  semmisítő 
erő  eredője,  mely  erők  vezetnek  fokonkint  az  állami  köz- 
uralom, a  nemzeti  hatalom  és  az  egyéni  szabadság  látszólag 
mást  jelentő  nevei  alatt  az  embernek  mindenoldalú,  teljes 
szabadságához,  azaz  a  kültermészet  és  önmaga,  öncélja 
fölötti  uralmához. 


VII. 
Az  „Uralkodó  Eszmék"  és  az  anarchia. 

Apróra  kirajzolt  képek  voltak  azok,  melyeket  Laboulaye, 
Cherbuliez,  Schmidt  Julián  Eötvös  XIX.  század  uralkodó 
eszméiről  írt  bírálataikban  nyújtottak. 

E  bírálatokkal  nem  ért  véget  Eötvös  hatása  a  külföldi 
irodalomban.  A  kő,  melyet  az  európai  gondolkodás  tenge- 
rébe dobott,  messze  veti  gyűrűit.  Eszméi,  nagy  általános- 
ságuknál, nemzeti  sajátosságbeli  hiányuknál  fogva,  erős 
visszhangot  keltettek  mindenütt,  ahol  az  elmék  az  újkori 
államot  a  Rousseau-i  elvek  túlzásai  nélkül,  s  a  francia  forra- 
dalomban kitört  szertelenségekhez  hasonló  veszedelmek 
elleni  védbástyákkal  óhajtottak  kiépíteni. 

Eötvös  azt,  ami  az  európai  népeknek  a  régi  rend  meg- 
dőlte után  egyaránt  hiányzott,  a  legszélesebb  alapon  s  leg- 
messzebb tekintő  pillantással  tárta  föl  s  munkájának  egyik 
alaphiánya,  melyre  csak  a  Grenzboten  bírálata  mutatott 
reá,  a  nemzetiség  belügyi  és  nemzetközi  jelentőségének 
félreismerése,  nem  zavarta  azokat  a  gondolkodókat,  akiknek 
politikai  viszonyaiban  a  nemzetiségi  tényező  háttérben 
állott. 

Az  Uralkodó  eszmék  megjelentékor  a  politikai  élet 
terén  az  abszolút  monarchiákkal  szemben  a  francia-belga 
liberális  irány  lévén  túlsúlyban  Európa  szabadságszerető 
nemzetei  között,  ez  iránynak  nagyszabású  megalapozása 
természetesen  kedvező  fogadtatásra  talált. 

Eötvös  történetbölcseletében  ugyan  a  németekhez  áll 
közelebb,  államtani  gondolatai  azonban  határozottan  a 
francia  államelmélet  körébe   illenek   inkább   bele. 

Eötvös  alig  vet  ügyet  az  akkoriban  már  hatalmas, 
mélyen  járó  német  állambölcseletré.  Hisz  sem  ez,  sem  a 
német  nemzet  nem  volt  a  világfolyásra  oly  hatással,  mint 
a  francia. 

Eötvös  észjárása,  éles  kritikája  ellenére  is,  melyben  a 
francia  államfelfogást  részesiti,  rokon  a  franciával  s  gondol- 
kodásának politikai  tartalmát  is  azok  a  problémák  töltik 
meg,  melyeket  az  újabb  francia  történelem  vetett  föl. 

Ennek  tulajdoníthatni,  hogy  Laboulaye  Eötvös  tanai- 
nak hirdetőjévé,  dicsőítőjévé  vált,  mert,  mint  fennebb 
Lukács  Móriccal  hangsúlyoztuk  L'état  et  ses  limites  című 
müvében  Eötvösnek  tanait,  elveit,  eszméit,  sőt  okoskodá- 
sának egész  fonalát  magáévá  teszi. 

Laboulaye  egyike  volt  a  legkedveltebb  íróknak,  munkái 
igen  elterjedtek,  melyekben,  mint  Bluntschli  mondja  ; 
(Gesch.  d.  allgem.  Staatsrechts  und  der  Politik,  660.  1.)  : 
»komoly  igazságokat  a  párizsi  klasszikus  nyelv  finom  és 
ízléses  mezében  mutatott  be«.  S  munkái  között  nincs  egy 
sem,  melyet  a  tudományban  annyit  idéztek  volna,  mint  a 
L'état  et  ses  limites.  Laboulaye  e  müvének  sikere  ekként 
Eötvös  sikere  is. 

Az  olasz  nép  az  újabb  korban  tudományos  téren  bizonyos 
eklektikus  irányt  mutat.  Amíg  régebben  vezetett,  ma  a 
német,  angol,  francia  államtudomány  eredményeinek  mér- 
legelésére s  közvetítő  álláspontokra  törekszik,  mert  az  előbbi 
egyoldalú  francia  befolyást  ma  már  megdöntötték  a  németek 
és  angolok. 

Eötvös  hozzájuk  Laboulaye  L'état  et  ses  limites-jének 
révén  jut  el,  mely  különben  olasz  fordításban  is  forog,  de 
eljut  magának  az  Uralkodó  eszméknek  kiadásáén  is. 

Gyakran  találjuk  Eötvöst  olasz  munkákban  idézve. 
Cardon.  Del  Governo  nella  monarchia  costituzionale.  1882. 
1.  lap.  Der  Einíluss  der  herrsch.  Ideen  d.  XIX.  Jahrh.-ra, 
mint    annak    a    túlzásnak    egyik    képviselőjére    hivatkozik^ 

mely  az  államnak  tiszta  jogvédő  hivatást  tulajdonít  és 
Eötvösnek  e  müvét  Kant,  Fichte,  Humboldt  müvei  mellé 
sorozza.  Manna-Telesio  ellenben  helyeslőleg  említi  (Principii 
di  diritto  ammin.  Vol.  I.  37.  1.)  Eötvös  munkáját,  mint 
annak  az  iránynak  gyümölcsét,  mely  a  tudós  Németországban 
az  egyéni  szabadságot  s  az  állam  hatalmát  összeegyeztetni 
akarja,  s  többi  közt  Krauset,  Ahrenset  számlálja  hívei 
között.  A  német  kiadást  teljes  címében  :  Der  Einfluss  der 
herrschenden  Ideen  des  XIX.  Jahrhunderts  auf  den  Staat 
vom  Verfasser  selbst  aus  dem  ungarischen  übersetzt.  Leipzig. 
1854  idézi.  Jellemzésére  azonban  csak  annyit  tud,  hogy  az 
állam  célja  minden  polgár  anyagi  és  szellemi  érdekeinek 
védelme,  csakhogy  e  működése  kifejtésében  korlátoltnak 
és  megszorítottnak  kell  lennie.  Eötvös  nagyobb  hatásáról 
ez  íróra  tehát  semmiesetre  sem  lehet  szó,  így  e  futólagos 
megjegyzésen  kívül  többé  nem  foglalkozik  vele,  sőt  a  köz- 
pontosítás kérdésénél,  mely  Eötvös  munkájának  az  európai 
tudomány  szempontjából  alapvető  fontosságú  részét  alkotja, 
sok  másodrendű  íróra  kiterjeszkedik,  Eötvöst  ellenben 
meg  sem  említi.  Ha  azonban  azt  vesszük,  mennyire  szerepel 
a  Manna-Telesio-féle  munka  álláspontjának  erősítésére 
Laboulaye  L'état  et  ses  limites-je  (8.,  9.,  16.  1.),  úgy  Eötvös 
hatását   jelentéktelennek   még   sem   tekinthetjük. 

Eötvös  olasz  hatásának  egy  különös  esete  az,  melyet 
Sbarbaro  Péterre  gyakorol.  Ez  az  aklior  modenai  egyetemi 
tanár,  1870  október  3-án  kelt  levelével  küldi  meg  Eötvösnek 
Della  Libertá  című,  512  nyolcadrét  lapra  terjedő,  1871, 
Bolognában  megjelent  munkáját  s  kéri,  mutassa  be  az  Aka- 
démiának. 

Egy  csapongó,  szenvedélyes  lélek  vulkánszer üleg  önti 
ki    e    könyvben    vallási,    társadalmi,    politikai    ömlengéseit. 

Amily  meglepő  a  legváltozatosabb  fordulatok  által  a 
nagy  tehetségekkel  megáldott  szerzőnek  viszontagságos  élete. 
(L.  Angelo  de  Gubernatis.  Les  écrivains  du  jour.  II.  k.  1734. 1.) 
épp  oly  gazdag  felölelt  anyagára  nézve  maga  a  munka. 

Olaszország  gondolatárnyalatai,  törekvései  a  vallás,  a 
bölcselet,  a  társadahni  és  állami  élet  tekintetében,  az  európai 

általános  érdekű  mozgalmak  ugyanezen  a  tereken,  zűrzava- 
rosán   tükröződnek    benne    vissza. 

vSbarbaro  ideges,  izgékony  lélek,  szenvedélyes  olasz, 
részt  vesz  az  olasz  szabadságharcban,  de  egyben  a  világ 
békeapostola.  Loretóban  a  szabadgondolkodók  kongresszu- 
sát rendezi.  Olaszország  megváltását  azonban  mégis  a  vallás- 
tól, az  unitárius  vallástól,  Olaszország,  Socin  hazájának  ez 
örök  dicsőségétől  várja. 

Sem  a  tudományos,  sem  a  politikai  világban  nem  találja 
helyét.  Egyetemi  tanárságától  ismételten  felfüggesztik,  majd 
elmozdítják.  A  70-es  években  írt  pamfletjeiben,  lapjaiban 
haj  ba  kap  az  egész  világgal  s  végül  rágalmazásért  hét  évi  bör- 
tönre ítélik.  Mivel  azonban  az  ítélet  felebbezés  alatt  áll  s 
a  páviai  választókerület  a  képviselőházba  választja,  elfoglalja 
ott  az  olasz  közjog  szerint  helyét  s  csak  midőn  az  ítélet  jogerős 
lesz,  menekül  Svájcba,  ahonnan  azonban,  midőn  véletlenül 
olasz  területre  lép,  elfogják,  börtönbe  kerül  s  több  választó- 
kerület, ugyan  most  már  a  jogerős  ítélettel  szemben  siker- 
telenül,  újra   képviselőnek  választja. 

Munkájának  három  vezérgondolata  van.  Az  emberiség 
jobb  sorsát  az  unitárius  vallás  által  érheti  el.  Bastiat  világ- 
törvénye, az  érdekek  harmóniája  s  belőle  folyólag  a  laisser 
fairé  elve  kell  hogy  az  emberiségben  uralomra  jusson,  ami 
az  egyéni  szabadság  útján  lehetséges. 

Harmadik  vezérgondolata  az  államistenítés,  államimádás 
(Statolatria)  elleni  küzdelem   a  végletekig. 

Socini  unitárius  vallásán  kívül  minden  más  vallás  az 
emberiség   ellensége. 

E  vallást  Bastiat  elmélete  egészíti  ki  az  érdekek  har- 
móniájáiól,  mely  elméletet  a  nagy  hívő  bölcsész,  Gratry 
atya  méltán  nevezett  a  reménység  tudományának.  Amily 
joggal  vette  le  föveget  Newton  az  égi  testek  mechanikája 
előtt  s  énekelte  a  zsoltárossal :  Coeli  enarrant  glóriám  Dei, 
épp  oly  méltón  tehette  azt  Bastiat  saját  elmélete  előtt  s 
kiálthatta  :  Digitus  Dei  est  hic.  (264.  1.) 

A  világban  ezentúl  csak  két  nagy  párt  lehet  :  az  egyéni 
kezdeményezés,     a     magánszabadság    pártja     eg^Tészt,    az 

Coju'ha  Győző  :  B.  Eötvös  J.  kritika.  5 

állami  mindenhatóság  és  kormányi  beavatkozásé  másrészt. 
(258.    1.) 

A  háborgó  lelkű  Sbarbaro  Eötvösben  rokonlelket  lát. 
Keresve  álláspontja  támaszait  az  államistenítés  legnagyobb, 
legnevezetesb  ellenzői  közt,  aminők  Rosmini,  Mamiani, 
Gratry,  Tocqueville,  Laboulaye  voltak,  emhti  »Eötvöst,  a 
magyar  tudomány  és  irodalom  dicsőségét «.   (330.  1.) 

Ezek  között  Eötvös  »A  XIX.  század  uralkodó  eszméi- 
nek befolyása  az  államra«  című  könyvében,  mely  a  szabad- 
ság problémáját,  Laboulaye  vallomása  szerint  magasabb  szem- 
pontból tárgyalja,  mint  Stuart-Mill  az  ő  nagyhírű  munká- 
jában, talán  a  leghatályosabban  cáfolja  az  állami  minden- 
hatóság tanait,  »határozottan  állítva,  hogy  az  alkotmányos 
rendszer  sem  nyújt  elegendő  biztosítékot  és  védelmet  a  soka- 
ság despotizmusa  ellen.  Ennek  támadása  ellen  a  magyar 
publicista  az  egyetlen  oltalmat  az  állam  hatalmának  meg- 
szorításában látja  és  végül  megállapítja,  hagy  a  római  pol- 
gárosodás és  a  mienk  között  örvény  tátong,  mert  az  meg- 
semmisült, az  egyént  az  állam  szolgájává  téve  s  mert  abban 
a  legnagyobb  jogászok,  a  Paulusok,  Papinianusok,  Ulpianu- 
sok  sohasem  tanították,  hogy  a  polgárnak  emberi  minősé- 
géberi is  volnának  jogai,  melyeket  az  Imperátor  is  tisztelni 
tartozik.  Az  egyénnek  ez  a  szentsége,  Eötvös  szerint,  keresz- 
tény eszme,  melyet  a  pogányság  nem  is  sejtett. «i) 

Sbarbarónak  ez  a  méltatása,  melyben  Eötvös  helyét  a 
tudományban   kijelöli,   két   irányban   figyelemreméltó. 

Sbarbaro  munkája,  ha  nem  is  mondja,  végelemzésében 
az  anarchia  egy  neméhez  vezet,  mert  az  egyén  autonómiá- 
jára s  az  érdekek  anarchiájára  alapított  mai  társadalmi 
rend,  mint  mondja  (293,  294,  304.  1.),  mindinkább  atomizáló- 
dik s  nem  szabad  a  hatalom  (Autorita)  fölényét  törvényes 


1)  Jegyzetben  említi,  hogy  Eötvös  neve  Etveschnek  ejtendő, 
hogy  a  szabad  Magyarország  vallás-  ós  közoktatásügyi  minisztere, 
a  magyar  Akadémia  elnöke,  s  a  nemes  ország  liberális  reformpárt- 
jának tekintélyes  főembere.  Költő,  regényíi'ó,  publicista,  kinek  neve- 
zetes része  volt  a  forradalomban  s  a  lovagias  és  szerencsétlen 
Batthyányhoz  barátság  kapcsolta. 

szankciókkal  erösbíteni.  A  társadalmi  erkölcsnek  mestersé- 
ges, külső,  törvényhozási  szervei  és  rendszabályai  fölösle- 
gessé, kórossá,  zsarnokivá  válnak  s  helyüket  a  közvélemény, 
a  szokás,  a  magánérdek  ereje  foglalja  el. 

Sbarbaro  e  következtetése  az  egyén  szabadságának  min- 
dent túlszárnyaló  f elsőbbségéből,  a  munka  zavarodottsága 
mellett  is,  föltárja  Eötvös  Uralkodó  eszméinek  alapgyöngéjét. 

Sbarbaro  munkájának  másik  figyelemreméltó  oldala 
abban  rejlik,  amivel  az  egyéni  szabadság  anarchiájának 
veszélytelenségét  akarja  megmutatni. 

Sbarbaro  a  szabadság  pozitív  tartalmát  törekszik  meg- 
határozni, amit  Eötvösnél  nem  találunk.  Eötvösnél  a  szabad- 
ság üres  lehetőség.  Eötvös  nem  bocsátkozik  az  ember  célja, 
rendeltetése  elemzésébe  s  ezeknek  a  szabadsággal  való  kap- 
csolatába. Az  emberség,  a  jog,  az  igazság,  a  keresztény 
civilizáció  alapeszméit  transzcendens  eszményeknek  véve, 
azoknak  sem  immanens  voltát  a  világban,  sem  a  világnak 
isteni  vezetését  nem  vizsgálva,  kételyben  hagy,  miként  fog  az 
egyéni  szabadság  amaz  eszmények  megvalósítója  lenni,  mi- 
ként fogja  külső  biztosítékát,  az  államot  eltűrni.  Ügy,  hogy 
Eötvösnél  csak  sejthetjük,  de  világosan  nem  látjuk,  hogy 
ezt  az  egyénben  rejlő  hittől,  moráltól  várja. 

Sbarbaro  meg  akarja  határozni  az  embert  a  polgári  tár- 
sadalomban megillető  szabadságnak  természetét  és  terjedel- 
mét. Evégből  létünk  eredetére  és  rendeltetésére  kell  vissza- 
nyúlni s  a  viszonyt  vizsgálni,  melyben  a  teremtés  egész 
rendszeréhez  áll.  Senecával  egy  ér  telemben,  aki  szerint  : 
Deo  parendo  libertás  est,  az  emberi  szabadság  egész  fejlett- 
ségében és  az  összes  szférákban,  ahol  érvényesül,  erőink 
spontán  közreműködését  jelenti  a  végtelen  céljaira.  Más- 
szóval a  szabadságot  Isten  nekünk  azért  adta,  hogy  a  terem- 
tés törvényeit  elősegítsük  :  ezekhez  alkalmazkodva  valóban 
szabadoknak  érezzük  magunkat,  míg  a  szolgaság  az  ellenük- 
szegülésből származik.    (373.   1.) 

Amint  mestere,  Bastiat  »Harmonies  économiques«-jében 
mondta  :  »Azt  hiszem,  Az,  aki  az  anyagi  világot  rendezte, 
nem  akarta  a  társadalom  világát  sem  rend  nélkül  hagyni. 


Azt  hiszem,  hogy  a  szabad  tényezőket  épp  úgy  bírta  moz- 
gatni és  összhangba  hozni,  mint  a  tétlen  molekulákat. «  i) 
a  vallásban  kereste  az  anarchia  ellenszerét. 

Sbarbaro  khaotikus  könyve  ekként  minden,  főleg  szer- 
kezeti gyarlósága  mellett  is  több  világot  vet  Eötvösre, 
mint  más  kifogástalanabb  munkák,  melyek  vele  foglalkoz- 
koztak. 

így  Pierantoni  (Trattato  di  diritto  costituzionale,  Napoli, 
1873.  Vol.  I.  172,  173.  1.)  egyszerűen  Humboldt  és  Mill 
eszméit  látja  nála  a  nemzetiség  elvére  alkalmazva.  Amit 
igen  bajos  megérteni,  valamint  azon  mondását,  mely  szerint 
Eötvös  kimutatta,  hogy  a  népek  nagy  csoportosulásainak 
léte  a  nemzetiség  tanától,  a  nemzetiségi  elv  hatályosságától 
függ  a  modern  politikai  életben.  Hisz  Eötvös  éppen  az 
államoknak  nemzeti  alapon  való  alakulásától  féltette  a 
nagy  államokat  és  a  nemzetiség  elvének  uralomra  jutá- 
sában az  egyéni  szabadságnak,  az  ő  legfőbb  eszményének 
sírját   látta. 

Nem  tekintve  e  homályos  vagy  éppen  hamis  méltány- 
lást, az  állam  célját  Eötvösnél,  megint  elég  homályosan, 
abban  látja  helyezve,  hogy  kifelé  függetlenségét,  befelé  a 
polgárok  jogait  és  anyagi  és  szellemi  érdekeit  megvédje,  mert 
utóbbi  cél  Eötvös  gondolatán,  az  egyéni  szabadság  biztosí- 
tásán messze  túl  fekszik. 

»Célja  eléréséhez  a  magyar  író,  így  folytatja  Pierantoni. 
az  államnak  akarategységre,  központosításra  van  szüksége, 
de  ennek  megvannak  a  jogos  határai,  melyek  abból  az  igaz- 
ságból folynak,  hogy  az  állam  a  társadalomtól  s  az  egyéntől 
különbözik. « 

»Eötvös,  kifejtve,  hogy  az  állam  akarata  alkotmányos 
módon  kifejezve  a  többség  akaratát  jelenti,  a  kormány  és 
többség  zsarnokoskodása  ellen  az  egyén  biztosítékát  az  egyén 
önkormányzatában  látja,  melynek  egyes  nyilvánulásai  az 
egyéni  és  vallási  szabadság,  a  tanítás,  a  sajtó,  az  egyesülés 
szabadsága,   valamint   a  municipális  szabadság. « 


')   L.  Mgr,  Bonnard,  l^a  foi  et  ses  victoires. 

A  Pierantoni  jellemzése  nem  ad  elég  tiszta  képet  Eötvös- 
ről, bár  tanát  a  legnevezetesebb  államelméletek  közé  sorozva 
s  abban  is  hiányos,  hogy  tanait  a  Krauseével  rokonságba 
hozva,  őket  »azon  irány  képviselőinek  állítja,  amely  a  poli- 
tikai tudományt  az  ember  és  a  társadalom  természetének 
elemzéséhez  kívánja  közelebb  hozni «.  (175.  1.)  Ami  ugyan 
igaz,  csakhogy  az  út,  amelyen  ide  törekednek,  vajmi 
különböző  az  individuahsta  Eötvösnél  s  az  organikus- 
ságba fulladó  Krausenál.  Van  köztük  bizonyos  rokonság, 
mely  azonban  másnemű  megállapítást  kívánna,  mint  ame- 
lyet a  főiránybani  találkozásnak  fölemlítése  nyújt,  így 
az  emberi  közület  tagozódásán  kívül  a  történetbölcselet 
oldaláról  is.  Krause  és  követője,  Ahrens,  a  leghatározot- 
tabban tiltakoznának  az  Eötvös-féle  alapelv  ellen,  mintha 
az  állam  emberi  találmány  lenne  az  egyéni  szabadság  biz- 
tosítására. 

Ha  ekként  Laboulaye  útján  Eötvös  az  olaszok  érdek- 
lődését fölkeltette  is,  maradandó  hatását  mégis  a  német 
tudományban   látjuk. 

Raumer  »Über  die  geschichtliche  Entwicklung  der  Be- 
griffe  von  Recht,  Staat  und  Kirche«  című  munkájában, 
melynek  második  kiadása  rendezésével,  mint  említettük, 
{337.  sz.  196.  1.)  Eötvöst  akarta  megtisztelni,  besorozza  őt 
az  állambölcselet  legnevezetesb  írói  közé. 

^lunkáját  oly  sajátszerűnek  és  tartalmasnak  találja, 
hogy  az  egészről  nem  bír  kielégítő  számot  adni.  (TTI.  kiad. 
299.  1.)  Másfél  oldalon  ismerteti  Eötvös  vezérgondolatait, 
különös  nyomatékot  helyezve  Eötvös  gondolkodásának  arra 
az  irányára,  mellyel  épp  úgy  óv  a  múltnak  fig^^elmen  kívül 
hagyásától,  a  jelen  jogainak  el  nem  ismerésétől,  mint  a  másik 
véglettől,  mely  a  jelent  a  múltnak  föláldozza  s  a  történelmi 
jog  nevében  a  nép  haladásának  megállását   követeli. 

Raumer  Eötvös  álláspontjának  e  mérséklő  irányát  hang- 
súlyozva, a  francia  állambölcselet  Rousseau-i  árnyalatán 
véghez  vitt  kritikáját  ismertetve,  Eötvös  munkájának  súlyát 
nyilván  abban  találja,  hogy  az  államtudománynak  egészen 
más    utakat,    más    alapokat    kíván    adni,    mint    amelyeken 

nemcsak  a  francia  nagy  forradalom  sz^Kmi  vezérei'  ae  az 
európai  liberálisok  és  publicisztikájuk  általában  haladt. 

Raumer  Eötvöst  Stahl  után  ismerteti,  akit  az  akkori 
ellenséges  napi  áramlatok  ellen  nem  egy  irányban  védel- 
mébe vesz.  Ez  egymás  mellé  állítás  nem  egészen  történetes, 
mert  bármily  távol  álljanak  egymástól  Stahl  és  Eötvös 
pozitív  kiinduló  pontjaik,  államberendezési  kívánalmaik  tekin- 
tetében, az  államtudomán}^  ideológia  elleni  küzdelemben, 
a  történelmi  valóság  megbecsülésében,  civilizációnk  keresz- 
tény jellegének  nag3rratartásában  csakugyan  vannak  közös 
vonásaik. 

Hiba  volna  Eötvösnek  Stahl  mellé  állítását  úgy  érteni, 
mintha  ez  Eötvösnek  egyezését  jelentené  Stahl  államegyházi 
rendszerével,  rendi  törvényhozási  óhajtásaival,  az  Isten 
kegyelmébőli  monarchiáról  alkotott  elméletével. 

Raumer  csakis  a  kritikai  irányt  akarta  jelezni,  mely 
mindkettőnél  tényleg  előfordul  s  Bluntschli  is  (Gesch.  d. 
allgem.  Staatsrechts  und  der  Politik.  619.  L),  nem  tudja 
Eötvöst  általánosságban  másként  jellemezni,  mintha  a  kri- 
tikai írók.  Mohi  és  Tocqueville  közé  állítja. 

A  Mohi  kriticizmusa  ugyan  igen  szelíd,  tartalmilag 
sem  jelentékeny  s  annak  a  francia  államtudománynak, 
mely  ellen  Eötvös  elvileg  harcol,  nem  alapjában,  hanem 
csak  nyilvánvaló  kóros  következményeiben  az  ostromlása. 
De  mégis  kriticizmus  s  ennyiben  az  egymás  mellé  állítás 
jogosult.  Ellenben  belső  érték  tekintetében  csak  a  Tocque- 
ville-ét  ismerhetni  el  ugyan  ilyennek.  Mohiban  rengeteg 
ismerete  mellett  is  hiányzott  egy  nagyobbszabású  állam- 
bölcselethez minden,  —  mint  ezt  maga  Mohi  Schulze  Her- 
mannhoz  intézett  levelében  elismerte  —  hiányzott  az  alapos 
jogtudomány,  a  középkor  ismerete  s  végül,  mint  mondja  : 
»bin  ich  nichts  weniger  als  ein  philosophischer  Kopf«.  Ha  az 
ünnepélyes  alkalomra  írt  emléklapban  i)  Schulze  e  levelet 
lenyomatja   s    bár    a   benne    kimondott    ítéletet    szigorúnak 


1)  Róbert  von  Mohi,    Ein  Erinnerungsblatt,    dargebracht  zur 
500-jáhrigen  Jubelfeier  der  Ruperto-Carola.   79.  1. 

találja,  de  meg  nem  támadja  s  csak  enyhíti,  talán  nem 
hibáztunk,  midőn  Bluntschli  egy  beállítását  Mohi  és  Eötvös 
értékére  nézve  kifogásoltuk. 

Egyébként  abból,  amint  Bluntschli  maga  a  két  írót 
méltatja,   legjobban   kitűnik   az   értékkülönbség. 

Munkája  jellemzésére  legtalálóbbnak  vélte  a  megragadó 
kilátást  említeni,  melyet  az  ember  Eötvös  svábhegyi  villája 
magaslatáról  a  Duna- vidékre.  Pest  és  Buda  fővárosokra, 
a  hegyekre,  a  pusztákra  nyer.  Aminő  messze  lát  a  szem 
innét,   olyasvalamit  érezni   írásaiban. 

Kifejtve  a  XIX.  század  uralkodó  eszméinek  főtételeit, 
úgy  találja,  hogy  azokra  Tocque\álle  híres  munkájának  : 
La  democratie  en  Amerique-nek  volt  befolyása.  »De  a  magyar 
báró  bizalmatlanabb  és  ellenségesebb  a  demokratikus  ten- 
denciákkal szemben,  mint  a  francia  marquis.  Kimerítőbben 
állítja  oda  a  Rousseau  államtanának  hiányait  és  rámutat 
a  demokratikus  választási  rendszer  fikciói  és  csalódásaira, 
a  mindenható  állam  szabadságpusztító  hatására,  az  ál- 
egyenlőség  kommunisztikus  következményeire,  a  merőben 
nyelvi  alapra  épített  nemzetiségi  elv  bomlasztó  erejére. 
Mindebben  az  igazi  magyar  nemesre  ismerni.  <' 

Bluntschli  méltán  kétkedik,  vájjon  Eötvös  magya- 
rázata az  állam  keletkezése  és  jogalapjára  nézve  megnyug- 
tató-e ?  Nevezetesen  Eötvös  nem  találja  az  állam  kelet- 
kezését az  államszerződés  útján  magyarázhat  ónak,  ellenben 
mint  fennállása  jogalapját,  úgy  véli,  lehetetlen  megtámadni, 
mert  az  államtagok  szabad  akarata  csakugyan  az  egyetlen 
érthető  és  egy  magasabb  világrendbe  egyedül  beillő  jog- 
alapja  annak. 

Bluntschli  méltán  kérdi,  vájjon  ami  az  állam  fennállását 
igazolja,  —  ha  igazolja  —  nem  szolgálhat-e  keletkezésének 
is  jogalapul  ?  A  sok  egyesnek  akarata  igazán  magyarázza-e 
az  állami  akarat  egységét  ? 

Eötvös  individualisztikus  állama,  bármennyire  fejezze 
is  ki  a  kor  szükségletét,  »épp  oly  kevéssé  elégítheti  ki  az 
állam  természetébe  mélyebb  belátás  után  törekvő  elméleti 
vágyat,  vagy  a  népek  mai  valóságos  szükségleteit,  mint  az 

ellenkező  kommunisztikus  eszme.  Az  egyik  az  államot  teszi 
az  egyén  szolgájává,  a  másik  a  magánost  az  állam  glebae 
adstrictusává«. 

Teljesen  igaza  van  azonban  Eötvösnek,  midőn  az  állam 
hatáskörének  az  egyéni  szabadság  érdekében  való  korlá- 
tolását  főbenjáró  érdeknek  nyilvánítja  s  a  túlhajtott  köz- 
pontosítás veszélyeit  oly  alapossággal  kimutatja. 

Bluntschli  ezen  alapos  ellenvetések  mellett  is,  szép 
helyet  biztosított  Eötvösnek  a  búvárlat  történetében.  Fel- 
tűnő csak  az,  hogy  Eötvösnek  se  módszerére,  se  történelmi 
készletére,  se  történetbölcseletére  nem  vet  ügyet,  ^lég 
inkább  azonban  a  körülmény,  hogy  irodalomtörténete  után 
tíz  évvel  később  megjelent  munkájában  :  Die  Lehre  vom 
modernen   Staat,   többé   alig   említi. 

Bluntschlinak  e  munkája  francia  és  angol  nyelvre  is 
lefordíttatott  s  különösen  Oxfordban,  mint  text  book,  naíxy 
tekintélyre  emelkedett.  Második  könyve  »Moderne  politische 
Ideen«  (37 — 78.  1.)  cím  alatt  a  szabadság,  az  egyenlőség, 
a  civilizáció,  a  nemzetiség,  az  önkormányzat  ügyét,  —  bár 
furcsa  összefüggésben  —  szóval  mindazt  tárgyalja,  ami 
Eötvös  »Uralkodó  eszméinek«  központját  alkotja.  A  keresz- 
tény civilizáció  mozgató  erői,  sorsa,  az  állam  mindenható- 
ságának az  önkormányzat  útjáni  megszorítása  foglalkoztatják 
Eötvöst,  ki  azokat  igaz  erős  logikai  hálózatba  kapcsolja,  mig 
Bluntschli,  kinek  a  rendszer  és  logika  sohasem  volt  erős  oldala, 
róluk  inkább  csak  zavaros  elmefuttatásokat  nyújt,  de  a 
tárgyuk  annyira  egy,  hogy  e  hallgatás  Eötvösről  meglep. 

A  nemzetiségről  szólva  (72.  1.)  Eötvösnek  1865-ben 
megjelent  »Nemzetiségi  kérdés «-ét  egy  nem  elvi  pontra 
nézve  idézi  ugyan,  az  »Uralkodó  eszmék«-et  ellenben  csak 
egy  aránylag  alárendelt  kérdésnél,  arra  nézve  hozza  föl 
(437.  1.),  mint  eshetik  meg  a  mai,  csak  egy  képviselő  válasz- 
tására berendezett  választókerületek  mellett,  hogy  a  meg- 
választott képviselők  többsége  és  kisebbsége  nem  felel  meg 
a  választók  többsége  és  kisebbségének. 

Kötvös  »Uralkodó  eszméi «-nek  ilyen  sorsa  önkéntelenül 
Terentianus    »Hal)ent   sua   fata   libelli«-jét   hozza   eszihikbe. 

Aki  oly  előkelő  helyet  ád  neki  az  irodalomtörténetben,  niint 
Bluntschli,  maga  feledkezik  meg  róla  rendszeres,  tanszerü 
munkájában. 

Amit  itt  Bluntschlinál  tapasztalunk,  ismétlődik  az  idők 
folyamában,  kezdik  Eötvöst  az  irodalomban  feledni,  míg 
versenytársai  a*  szabadság  problémájának  megoldásában  : 
Humboldt  Vilmos,  Mill  Stuart  J.,  a  kiket  müve  megjele- 
nésekor határozottan  utána  soroztak  és  mindhármuk  nép- 
szerűsítője, Laboulaye  állandóan  napirenden  vannak  a 
búvárok  között. 

Ennek  oka  minden  bizonnyal  Eötvös  munkájának 
bonyolult  volta,  polémikus  természete.  Ha  oly  elszigetelve, 
egy  bizonyos  kor  állapotától  elvonatkozva,  a  szabadsággal 
összefüggő  más  jelenségek  beható  tárgyalása  nélkül,  egy 
kifejlett  rendszer  keretében  mutatja  be  Eötvös  az  igazsá- 
gokat, melyekre  búvárlatában  eljutott,  épp  oly  előtérben 
marad,  mint  Humboldt  és  Mill. 

Az  »Uralkodó  eszmék «-nek  a  háttérbe  jutása  azonban 
éppen  nem  a  teljes  feledésbe  menés.  Weiss  Albert  »Sociale 
Frage  und  sociale  Ordnung«,  (I.  köt.  4.  kiadás  26.  1.)  a 
XIX.  század  államrendszerének  hibáiról  szólaltatja  meg 
Eötvöst,  »az  éleselméjű  politikust «. 

Gumplowicz  (Das  Recht  der  Nationalitáten  und  Sprachen 
in  Oesterreich-Ungarn.  VII.,  4,  7.  196-198,  259,  261. 1.)  úttö- 
rőnek mondja,  Mancini  mellé  állítja,  akit  a  német  tudomány 
csak  lassan  értett  meg.  Jellinek  »Das  Recht  des  modernen 
Staates«  1900.  című  művében  (163,  190.  1.)  az  állam  keletke- 
zése és  jogalapjára  nézve  Eötvös  jelentőségét  igen  kiemeli. 

Stein  Lajos,  igaz  ugyan,  magyar  rokonszenveinek 
hatása  alatt,  »Die  sociale  Frage  im  Lichte  der  Philo- 
sophie«  (II.  kiad.  23.  1.)  mint  a  szociologikus  irány 
megindítóját  ünnepli,  Ahrens  és  Röder  egyik  tisztelője. 
Mollat  útján  pedig  az  állambölcselet  klasszikusainak  müveiből 
egybeállított  olvasókönyvbe  kerül  és  pedig  nem  mint  német, 
hanem  mint  idegen  író. 

E  »Lesebuch  zur  Geschichte  der  8taatsw4ssenschaft  des 
Auslandes«    1892.     191    lapon     szemelvényeket    ad    Plató, 

Aristo teles,  Cicero,  Szt.  Ágoston,  Aquinói  Tamás,  Paduai 
Marsiglio,  Macchiavelli,  Morus,  Grotius,  Milton,  Hobbes, 
Spinoza,  Bossuet,  Fénelon,  Locke,  Vico,  Montesquieu,  Filan- 
gieri,  Rousseau,  Siéyés,  Bürke,  de  Maistre,  de  Bonald, 
Lamennais,  Constant  Benjámin,  Bentham,  Eötvös,  Tocque- 
ville,   Mili,   Lieber,   Laurent,    Occam,   Bodin   műveiből. 

A  társaság,  mint  látszik,  igen  jó  s  az  adott  szemelvény  : 
az  első  kötet  első  fejezete  Eötvös  észjárásának  jellemző 
tulajdonságait  épp  úgy  visszaadja,  mint  munkája  alap- 
gondolatát. 

Ha  Eötvös  hatását  ezek  után  a  világirodalomban  meg- 
határozni akarjuk,  világraszólónak  ugyan  nem,  de  jelenté- 
kenynek igen  is  mondhatjuk. 

Az  irodalmak  közül,  amelyekkel  nálunk  foglalkozni 
szokás,  csak  az  angol  nyelvű  irodalomban  nem  találtuk 
Uralkodó  eszméinek  visszhangját. 

Egy  amerikai  iró,  Woolsey  Theodor,  Political  Science 
or  the  State,  2  vols,  1877.  című  müvének  a  szabadság 
és  egyenlőség  összeütközéséről  szóló  fejezetében  a  gazdag 
irodalomból  csak  két  munkát  emel  ki  (1.  köt.  323.  1.), 
Jager  Eugen-ét  s  Eötvösét,  röviden  megjegyezve,  hogy 
magyarból  németre  maga  fordította  és  hogy  az  nem  szorít- 
kozik a  kérdéses  fejezet  tárgyára.  Bizonyára  elég  gyenge 
visszhang  és  sajnálni  lehet,  hogy  Woolsey,  kit  Burgess 
(Political  Science),  Lieberrel  együtt  az  amerikai  politikai 
bölcselet  föembereként  méltat,  mélyebben  nem  bocsát- 
kozott belé  Eötvös  tanainak  vizsgálatába. 

De  e  kevés  is  aránylag  több,  mint  ami  itthon  Eötvösnek 
a  két  utolsó  évtizedben  kijutott. 

A  mi  tudományos  búvárainkat  a  szellemi  tudományok 
terén  a  szolidaritás  érzetének  teljes  hiánya  jellemzi,  amint 
erre  s  káros  következményeire  már  régebben  (Bud.  Szemle. 
59.  köt.  1889.  64.  1.)  rámutattam.  E  szolidaritás  hiányát 
érezte  részben  Meltzl  Hugó  is,  midőn  a  kolozsvári  egyetemen 
alapítványt  tett  oly  magántanárok  jutalmazására,  akik 
báró  Eötvös  József,  Lessing  G.  E.,  Schopenliauer  A.  és 
Petőfi    Sándorról    külön    kollégiumot   tartanak. 

Eötvössel  foglalkozni  azonban  nemcsak  a  tudományos 
búvárlat  szempontjából  gyümölcsöző,  de  a  hazai  történelem 
ténybeli  ismerete   is   nyerne  általa. 

Az  új  Magyarország  képviseleti,  felelős  miniszteri  rend- 
szerével, önkormányzatának  elhelyezésével,  nemzetiségi  poli- 
tikájával Eötvös  agyában  nyert  először  világos  képet  csakúgy, 
mint  ahogy  tőle  származtak  az  újabb  szövetségi  viszonyunk- 
nak Ausztriával  az  első  gondolati  körvonalai,  melyekből 
Deák,  a  jogász  s  Andrássy,  a  politikus  a  szövetségi  intéz- 
ményeket kiformálták. 

Az  Uralkodó  eszmék  e  nagy  történelmi  alakulásokhoz 
is  oly  magyarázatot  adnak,  aminőt  másutt  hasztalan  keresünk. 

